Series of trolls on Oomman chandi and leaders | സോളാർ റിപ്പോർട്ടിൽ ഉമ്മൻ ചാണ്ടിക്കും കൂട്ടർക്കും ട്രോൾ പൊങ്കാല; കട്ടച്ചളിയിൽ കളം നിറഞ്ഞു; കുമ്മനത്തേയും ജനരക്ഷായാത്രയേയും തൽക്കാലം വിടുന്നതായി ട്രോളന്മാർ - MarunadanMalayali.com\n1 usd = 72.93 inr 1 gbp = 95.65 inr 1 eur = 85.70 inr 1 aed = 19.85 inr 1 sar = 19.45 inr 1 kwd = 240.99 inr\nസോളാർ റിപ്പോർട്ടിൽ ഉമ്മൻ ചാണ്ടിക്കും കൂട്ടർക്കും ട്രോൾ പൊങ്കാല; കട്ടച്ചളിയിൽ കളം നിറഞ്ഞു; കുമ്മനത്തേയും ജനരക്ഷായാത്രയേയും തൽക്കാലം വിടുന്നതായി ട്രോളന്മാർ\nOctober 11, 2017 | 05:43 PM IST | Permalink\nസോളാർ റിപ്പോർട്ടിൽ മുഖ്യമന്ത്രി അന്വേഷണം പ്രഖ്യാപിച്ചതോടെ ട്രോളർമാർക്കും ചാകരയായി. എത്രനാളെന്നു വച്ചാണ് കുമ്മനവും ജനരക്ഷായാത്രയും തന്നെ ഇങ്ങനെ ആവർത്തിച്ച് ആവർത്തിച്ച്. സംഭവം മടുത്തു. കട്ടച്ചെളി എന്തെങ്കിലും കാട്ടിത്തരണേ ഡിങ്കദേവാ എന്നു പ്രാർത്ഥിച്ചു. തീരെ പ്രതീക്ഷിക്കാതെയാണ് ഡിങ്കദേവൻ പ്രസാദിച്ചത്.സംഭവം ക്‌ളിയറായതോടെ\nകളം നിറഞ്ഞു. ഉമ്മൻ ചാണ്ടിക്കും കോൺഗ്രസ് നേതാക്കൾക്കും ട്രോൾ പൊങ്കാല....\nസോളാർ കമ്മീഷനെ നിയമിച്ചത് ആരാ ?പിന്നെ എങ്ങിനെയാണ് രാഷ്ട്രീയ പ്രേരിതം എന്നു പറയുന്നത് എന്നു തുടങ്ങുന്ന നേരിട്ടുള്ള ആക്രമണം തുടങ്ങി യുഡിഎഫ് ടീമിലെ ആരേയും ട്രോളന്മാർ വെറുതേ വിടുന്നില്ല. ഇതിനിടയിൽ തൽക്കാലം രക്ഷപ്പെട്ടത് കുമ്മനവും അദ്ദേഹത്തിന്റെ ജനരക്ഷായാത്രയുമാണ്. അദ്ദേഹമായിരുന്നു അടുത്തിടയായി ട്രോളന്മാരുടെ സ്ഥിരം വേട്ടമൃഗം. ഇന്നതിന് ഒരു ആശ്വാസമായി സോളാറെത്തി.\nസോളാർ ട്രോളിൽ മുഖ്യ ഇര ഉമ്മൻ ചാണ്ടി തന്നെയാണ്. പ്രതിപക്ഷ നേതാവാകാനും കെ പിസിസി പ്രസിഡന്റാകാനുമൊക്കെ നിർബ്ബന്ധിച്ചപ്പോൾ എന്തുകൊണ്ടാണ് വേണ്ട.. വേണ്ട എന്നു പറഞ്ഞത് എന്തുകൊണ്ടാണെന്ന് ഇപ്പോഴാണ് മനസ്സിലായതെന്നാണ് ഒരു ട്രോളിലെ ആക്ഷേപം. കൂട്ടത്തോടെ കുടുങ്ങിയതിനെയും കണക്കിന് കളിയാക്കുന്നുണ്ട്\nസോഷ്യൽ മീഡിയയിലെ കൊങ്ങികൾ ഇനി ധ്യാനം കൂടാൻ പോകുന്നതായിരിക്കും നല്ലതെന്നും ഒരു ട്രോളിൽ ഒളിയമ്പുണ്ട്. മന്ത്രിസഭയിലെ വിക്കറ്റെണ്ണി നടന്ന ബലറാമിനും ട്രോളുണ്ട്.\nപിണറായി ഡാ.. നേരത്തെ പൊളിച്ചു; സൈബർ ഭക്തജനസംഘങ്ങളെ ട്രോളി ഉരുക്കു സതീശൻ ഡാ..! 86 ാം ദിവസം മാളത്തിൽ നിന്നിറങ്ങി സർക്കാരിന് ജയ് വിളിച്ച സൈബർ സഖാക്കളെ കടന്നാക്രമിച്ച് സോഷ്യൽ മീഡിയ; ഫ്രാങ്കോ ഓ കെ, ഇനി പി ശശിക്ക് വേണ്ടി തുടങ്ങുവല്ലേന്ന ചോദ്യവും സജീവമായി; വിമർശനം ഏറ്റുവാങ്ങി കോടിയേരിയുടെ ദുരുദ്ദേശ പരാമർശവും\nമുഖാമുഖം മോദി; ഞാൻ ജീവിതത്തിൽ പരിചയപ്പെട്ട ഏറ്റവും നല്ല ക്ഷമയുള്ള കേൾവിക്കാരനായിരുന്നു മോദി; 'മോഹൻലാൽ ജി' എന്നു വിളിച്ച് എന്നെ കെട്ടിപിടിച്ച് മൂന്ന് തവണ അദ്ദേഹം എന്റെ തോളിൽ തട്ടി; നമുക്കിടയിൽ രാഷ്ട്രീയം ഒരു ചർച്ചയായില്ല! നരേന്ദ്ര മോദിയുമായുള്ള കൂടിക്കാഴ്ച വികാരഭരിതമായി ബ്ലോഗിൽ വിവരിച്ച് മോഹൻലാൽ


ചിന്തിക്കാന് : നിനക്കു വല്ല രോഗവും ഉണ്ടോടീ...? | mangalam.com\nകുറെനാള് മുമ്പ് എനിക്കറിയാവുന്ന ഒരു വയോധികന് ഈ ഡോക്‌ടറെ കാണാന് പോയി. വയറ്റിലെല്ലാം കൊട്ടി നോക്കിയിട്ട് ഡോക്‌ടര് പറഞ്ഞു: 'അപ്പച്ചോ, സംഗതി കുഴപ്പമാണ്. ഇപ്പോള് തന്നെ ഓപ്പറേഷന് വേണം.'\nഈ രോഗിക്ക് ഒരു മകനും ഒരു മകളും ഉണ്ട്. അവരാകട്ടെ മുംബൈയിലും.\nഡോക്‌ടര് പറഞ്ഞു: 'മുംബൈയില് നിന്നു മകനെ പെട്ടന്നു വരുത്തിക്കോ, സംഗതി ഗൗരവമാണ്.'\nഅപ്പച്ചന് മകനെ വിളിച്ച് കാര്യം പറഞ്ഞു. മകന് അടുത്ത ഫ്‌ളൈറ്റില് നാട്ടിലെത്തി.\nആശുപത്രിയില് ചെന്നപ്പോള് ഡോക്‌ടര് പറഞ്ഞു: 'നിങ്ങളുടെ അപ്പനല്ലേ ഇത്. തട്ടിപ്പോകുന്ന കേസാണ്. ഞങ്ങള് ചെയ്യാവുന്നതെല്ലാം ചെയ്യാം.\nഇതു കേട്ടപ്പോഴേ മകന് ബോധംകെട്ടു വീണു.\nകുറെ ദിവസം കഴിഞ്ഞപ്പോഴാണ് മനസിലായത് ഇത്ര ഗൗരവമായി എടുക്കത്തക്ക അസുഖമൊന്നും അപ്പച്ചനില്ല. അവര് വീട്ടില് പോകുകയും ചെയ്‌തു.\nഈ കഥ കേട്ടപ്പോള് ഞാന് ചിന്തിച്ചു: 'ഈ ഡോക്‌ടര്‍മാര്‍ക്ക് സര്‍ട്ടിഫിക്കറ്റ് കൊടുക്കുന്നതിനു മുമ്പ് മനുഷ്യരോടു സംസാരിക്കാന് കൂടി പരിശീലിപ്പിക്കണം.'\nഎന്റെ അടുത്ത സ്‌നേഹിതനായ ഒരു ഡോക്‌ടറുണ്ട്. ഈ മനുഷ്യനെപ്പറ്റി നല്ല അഭിപ്രായം ധാരാളം പേര് പറഞ്ഞു ഞാന് കേട്ടിട്ടുണ്ട്. ഇദ്ദേഹത്തിന്റെ അടുത്തു ചെന്നിരുന്നാല് തന്നെ ഏതു അസുഖമായിരുന്നാലും പകുതി കുറയും. തന്റെ അടുക്കല് രോഗികള് വന്നാല്, 'എന്തോ ഉണ്ട് അമ്മച്ചീ, അപ്പച്ചാ' എന്നെക്കെ പറഞ്ഞ് ആദ്യം തന്നെ അവരെ സന്തോഷിപ്പിക്കും. ആദ്യത്തെ ഡോക്‌ടര്‍ക്കും ഈ ഡോക്‌ടര്‍ക്കും ഒരു പോലെയാണ് ഡിഗ്രി. പിന്നെ എവിടെയാണ് വ്യത്യാസമുള്ളത്?\nവായില് നിന്ന് വരുന്ന വാക്കുകളില്.\nവേദപുസ്‌തകം പറയുന്നു : ഇമ്പമുള്ള വാക്കുകള് തേന്‍കട്ട പോലെയാകുന്നു. മനസിനു മധുരവും അസ്‌ഥികള്‍ക്കു ഔഷധവും തന്നെ. ഇതു പരീക്ഷിച്ചു നോക്കിയാല് മനസിലാകും. ഒരു പെണ്‍കുട്ടിയെ കണ്ടിട്ട്, 'എന്റെ കുഞ്ഞേ. നിനക്ക് എന്തോ പറ്റി? വല്ലരോഗവും ഉണ്ടോടീ' ഇങ്ങനെ പത്തു പ്രാവശ്യം പറഞ്ഞാല് ഒരു രോഗവും ഇല്ലെങ്കിലും അവള് പറയും: ശരിയാ എനിക്കു വലിയ ക്ഷീണോം തലവേദനയും ഒക്കയാ.\nഒരു കുഴപ്പവും ഇല്ലാതിരുന്ന കുട്ടിയാണ്. രോഗിയായി വിളറിപ്പോയി എന്നു കേള്‍ക്കുമ്പോഴേക്ക് ക്ഷീണം തനിയേ വന്നു പോകും. പിന്നെ മനസും ശരീരവും ക്ഷീണിച്ച് ഞാന് രോഗിയാ എന്നും പറഞ്ഞ് വല്ല ആശുപത്രിയിലും പോയി വെറുതേ ഉള്ള ചക്രം എല്ലാം ചെലവഴിക്കേണ്ടി വരും. വെറും വാക്കുകളില് ആരംഭിച്ചതാണിത്.\nനിങ്ങള് ചോദിച്ചേക്കാം പിന്നെ നന്നായിരിക്കുന്നു എന്നു പറയണോ. അതു ദോഷമാണ്. തെറ്റായി മറ്റുവര് ചിന്തിക്കും.\nഞാന് ഉദ്ദേശിച്ചത് അങ്ങനെയുള്ള വാക്കുകള് പറയണമെന്നല്ല. പിന്നെയോ ബലപ്പെടുത്തുന്ന, സന്തോഷിപ്പിക്കുന്ന വാക്കുകള് പറയുക. ഉത്തേജനം കൊടുക്കുക. ഒരിക്കലും മറ്റുള്ളവരെ ദുഃഖിപ്പിക്കരുത്; നമ്മുടെ വായിലെ വാക്കുകള് മറ്റുള്ളവരെ സഹായിക്കുന്നവ ആയിരിക്കട്ടെ. നിന്റെ ഭാര്യയ്‌ക്കു സന്തോഷം കൊടുക്കുന്നതായിരിക്കട്ടെ. നിന്റെ ഭര്‍ത്താവ് നേരത്തെ വീട്ടില് വരാന് പ്രേരണ കൊടുക്കുന്നതായിരിക്കട്ടെ.\nമൗനമായിരുന്നതോര്‍ത്തല്ല, സംസാരിച്ചതോര്‍ത്തു ദുഃഖിക്കേണ്ടി വരും എന്ന് കണ്‍ഫ്യൂഷസ് പറഞ്ഞത് ഓര്‍ക്കുക. എന്റെ പാറയും വീണ്ടെടുപ്പുകാരനുമായ യഹോവേ, എന്റെ വായിലെ വാക്കുകളും എന്റെ ഹൃദയത്തിലെ ധ്യാനവും നിനക്കു പ്രസാദകരമായിരിക്കട്ടെ എന്ന പ്രാര്‍ഥന സങ്കീര്‍ത്തനത്തില് കാണാം. നമ്മുടെ പ്രാര്‍ഥനയും ഇതായിരിക്കട്ടെ. നമ്മുടെ വാക്കുകള് മറ്റുള്ളവരുടെ ജീവിതം കെട്ടിപ്പണിയുന്നതാകട്ടെ.\nനാം മറ്റുള്ളവരോടു പറയുന്ന വാക്കുകള് അവരില് വ്യത്യാസം വരുത്താന് ശക്‌തിയുള്ളതാണ്. വാക്ക് അഗ്നിയും ചുറ്റികയുമാണ്. അപ്പോള് തന്നെ അത് ഔഷധവുമാണ്. ഒരു വാക്ക് പറയുംമുമ്പ് ഇതു ഞാന് പറയുന്നതുകൊണ്ട് എന്തു പ്രയോജനം എന്ന് സ്വയം ചോദിക്കണം. വാക്കുകള് ക്രിയാത്മകമായി ഉപയോഗിക്കുവാന് നാം ശീലിക്കണം.\nമുല്ലപ്പെരിയാര് എന്ന കീറാമുട്ടി\n1886-ല് നിന്നു തുടങ്ങുന്നു മുല്ലപ്പെരിയാറിന്റെ ചരിത്രം. തിരുവിതാംകൂര് രാജാവും മദ്രാസിലെ...\nകോരപ്പുഴയെ തഴുകി മലയോരം വരെ വ്യാപിച്ചു കിടിക്കുന്ന എലത്തൂര് മണ്ഡലത്തിന് രണ്ടാമൂഴം....\nപാക് കുരുതിക്കളത്തില് ചരിത്രം പിടയ്‌ക്കുന്നു\nകണ്ണേ മടങ്ങുക എന്ന് കവി മാത്രമല്ല മനുഷ്യത്വമുള്ളവരാകെ സ്വയം പറഞ്ഞുപോകുന്ന...\nഇ-ഡിക്ലറേഷന്: കുരുക്കഴിഞ്ഞ് വാളയാര്\nപാലക്കാട്: അന്യസംസ്‌ഥാനങ്ങളില്‍നിന്നു ചരക്ക് കടത്താന് ഇ-ഡിക്ലറേഷന് നിര്‍ബന്ധമാക്കിയ...\nഹോങ്കോംഗ് പ്രതിഷേധം: വസ്‌തുതകള്, യാഥാര്‍ഥ്യങ്ങള്\nകഴിഞ്ഞ ഒരാഴ്‌ചയായി പടര്‍ന്നു പന്തലിച്ച പ്രതിഷേധ പ്രകടനങ്ങള് ഹോങ്കോംഗിനെ ലോക...


Semalt: ഒരു ഒറ്റ ക്ലിക്കിലൂടെ Chrome- ൽ ഒരു സൈറ്റ് ബ്ലോക്ക് ചെയ്യുന്നത് എങ്ങനെ\nചില സമയങ്ങളിൽ, നിങ്ങൾ വെബ് ബ്രൌസറുകൾ നിയന്ത്രിക്കുന്നതിലൂടെ നിങ്ങളുടെ ഇന്റർനെറ്റ് ബ്രൗസിംഗ് അനുഭവത്തെക്കുറിച്ച് ആവശ്യം വന്നേക്കാം. ഉദാഹരണത്തിന്, ചില മുതിർന്ന ഉള്ളടക്ക വെബ്സൈറ്റുകൾ ആക്സസ് ചെയ്യുന്നതിൽ നിന്നും കുട്ടികളെ പരിമിതപ്പെടുത്താൻ മാതാപിതാക്കൾ ആഗ്രഹിക്കും. മറ്റ് സന്ദർഭങ്ങളിൽ, നിങ്ങൾ ഒരു നിർദ്ദിഷ്ട സമയത്തേക്ക് പോപ്പ് അപ്പ് ചെയ്യുന്ന ഒരു പ്രത്യേക വെബ്സൈറ്റ് തടയേണ്ടതായി വന്നേക്കാം. നിങ്ങളുടെ Google Chrome ബ്രൗസറിൽ സൈറ്റുകൾ എങ്ങനെ തടയാമെന്ന് ഈ ലേഖനം നിങ്ങൾക്ക് പഠിപ്പിക്കും - custom tailored support. നിങ്ങളുടെ ബ്രൌസറിൽ എപ്പോൾവേണമെങ്കിലും നിങ്ങളെ അലോസരപ്പെടുത്തുന്ന വെബ്സൈറ്റുകൾക്കും ഡൊമെയ്നുകൾക്കും നിയന്ത്രണം നേടാനാകും.\nസെമോൾട്ട് ൽ നിന്നുള്ള വിദഗ്ധനായ ഇഗോർ ഗമാനെൻകോ ഈ മാർഗനിർദ്ദേശം വിശദീകരിച്ചു, ഇത് Chrome ബ്രൗസറിലേക്ക് പരിമിതപ്പെടുത്തിയിരിക്കുന്നു, എന്നാൽ ഈ വിപുലീകരണവുമായി മറ്റ് ബ്രൗസറുകളിലും പ്രവർത്തിക്കാൻ കഴിയും. കൂടാതെ, താല്ക്കാലിക സൈറ്റുകള് ബ്ലോക്കര് ഈ ചർച്ചയിലെ ബ്രൌസര് വിപുലീകരണമായിരിക്കും.\nഈ സേവനം ആരംഭിക്കുന്നതിന്, നിങ്ങൾ കുറച്ച് ലളിതമായ ഘട്ടങ്ങൾ പിന്തുടരേണ്ടതുണ്ട്. ഈ ഘട്ടങ്ങൾ പാലിച്ച ശേഷം, നിങ്ങൾക്ക് നിങ്ങളുടെ ബ്രൌസറിൽ വെബ്സൈറ്റുകൾക്ക് നിയന്ത്രണം നേടാൻ കഴിയും. ഈ നടപടിക്രമം വ്യത്യസ്ത ബ്രൗസറുകളുപയോഗിച്ച് കൂടുതൽ ബ്രൗസറുകളിൽ പ്രവർത്തിക്കാൻ കഴിയും, അല്ലാതെ നിങ്ങൾ മറ്റൊരു നടപടിക്രമം ആവശ്യമായി വന്നാലൊഴികെ.\n1. നിങ്ങളുടെ Chrome ബ്രൌസറിലേക്ക് ലോഗിൻ ചെയ്യുക, ക്രമീകരണങ്ങൾ മെനുവിലെ വിപുലീകരണങ്ങളിലേക്ക് നാവിഗേറ്റുചെയ്യുക കൂടാതെ TemporarySite ബ്ലോക്കർ ചേർക്കുക. മുകളിൽ സൂചിപ്പിച്ചതുപോലെ, ഈ ആഡ്ഓൺ തിരഞ്ഞെടുക്കാനുള്ള ഞങ്ങളുടെ വിപുലീകരണമായിരിക്കും.\n2. TemporarySite ബ്ലോക്കർ ചേർക്കുന്നതിൽ, നിങ്ങളുടെ ബ്രൌസർ ടൂൾബാറിന്റെ മുകളിൽ വലത് കോണിൽ പ്രത്യക്ഷപ്പെടുന്ന ഒരു സവിശേഷ ഐക്കൺ ഉണ്ട്. ഈ വിപുലീകരണത്തിൻറെ പ്രവർത്തനത്തെ നിയന്ത്രിക്കുന്നതിന് നിങ്ങൾ ഉപയോഗിക്കുന്ന പാനൽ ഇതാണ്..\n3. നിങ്ങൾ ഈ ഐക്കൺ ക്ലിക്കുചെയ്യുമ്പോൾ, ഒരു ബട്ടൺ പോലെ നിങ്ങൾ ഇന്റർഫേസിൽ പ്രവർത്തിക്കുന്നു. നിങ്ങൾക്ക് TemporarySite ബ്ലോക്കർ പ്രവർത്തനക്ഷമമാക്കാനോ പ്രവർത്തനരഹിതമാക്കാനോ കഴിയും. നിങ്ങൾ അതിന്റെ ലിങ്ക് ഉള്ളപ്പോൾ ഒരു സൈറ്റ് തടയാൻ ഈ ബട്ടണിൽ ക്ലിക്കുചെയ്യാൻ കഴിയും.\n4. ഒരു വെബ്സൈറ്റ് ചേർക്കുന്നതിന്, നിങ്ങൾ ബ്ലോക്ക്ലിസ്റ്റിലേക്ക് ചേർക്കാൻ ആഗ്രഹിക്കുന്ന വെബ്സൈറ്റിന് പോകാൻ കഴിയും. ഈ മെനുവിൽ നിന്നും സൈറ്റ് പ്രാപ്തമാക്കുക അല്ലെങ്കിൽ അപ്രാപ്തമാക്കുക. വെബ്സൈറ്റുകളുടെ Chrome ബ്ലോക്ക്ലിസ്റ്റിലേക്ക് ചേർക്കാൻ നിങ്ങൾ ഒരു സൈറ്റിന് ആവശ്യമുള്ളപ്പോഴെല്ലാം ഇത് ഉപയോഗിക്കാൻ ക്രോം ബ്രൗസറിൽ TSB ബട്ടൺ അവശേഷിക്കുന്നു.\nഈ വിപുലീകരണം പരീക്ഷിക്കാൻ, ഒരു പ്രത്യേക വെബ്സൈറ്റ് തടയുക. അതിന്റെ ലിങ്ക് ക്ലിക്കുചെയ്തുകൊണ്ട് അത് ആക്സസ് ചെയ്യാൻ ശ്രമിക്കുക. നിങ്ങളുടെ ബ്രൗസറിൽ ഒരു "തടഞ്ഞത്" സന്ദേശം ലഭിക്കുകയാണെങ്കിൽ, വിപുലീകരണം പ്രവർത്തിക്കുന്നു. ആ പ്രത്യേക വെബ്സൈറ്റ് അൺബ്ലോക്ക് ചെയ്യാൻ തീരുമാനിക്കുന്ന ദിവസം വരെ ഈ ക്രമീകരണം നിലനിൽക്കുന്നു.\nകാഴ്ചയിൽ നിന്ന് ടിഎസ്ബി ബട്ടൺ മറയ്ക്കാൻ ബുദ്ധിമാനാണ്. ഒരു അസൂയ ബ്രൗസർ ഉപയോക്താവിനെ വെബ്സൈറ്റിനെ അനുവദിക്കുന്നതിൽ നിന്ന് ഈ അളവുകൂടി തടയാൻ കഴിയും. പാസ്വേഡ് സവിശേഷത ഉപയോഗിച്ച് Google Chrome- ന് നിയന്ത്രണം ഉണ്ട്. ഈ നിയന്ത്രണ ഐച്ഛികത്തിനു് അധികമായ നടപടികൾ നിങ്ങൾക്കു് ഉപയോഗിയ്ക്കാം.\nചില സമയങ്ങളിൽ, ആളുകൾ നിങ്ങളുടെ കമ്പ്യൂട്ടർ ബ്രൌസറിൽ ഉപയോഗിക്കാൻ ശ്രമിക്കുന്ന വെബ്സൈറ്റുകൾ നിയന്ത്രിച്ച് നിരീക്ഷിക്കാൻ അത്യാവശ്യമാണ്. ചില കുട്ടികൾ ഇത് കുട്ടിയുടെ ഇന്റർനെറ്റ് ഉപയോഗത്തെ പരിമിതപ്പെടുത്താൻ ഉപയോഗിച്ചേക്കാം, മറ്റുള്ളവർ അവരുടെ ബ്രൗസിംഗ് അനുഭവം നിയന്ത്രിക്കാൻ അവരുടെ വെബ്സൈറ്റ് ഉപയോഗം നിയന്ത്രിക്കേണ്ടതുണ്ട്. TemporarySite ബ്ലോക്കർ വിപുലീകരണം ഉപയോഗിച്ച് Chrome- ൽ സൈറ്റുകൾ എങ്ങനെ തടയാൻ കഴിയും എന്നതിനെ കുറിച്ച് ഈ SEO മാർഗ്ഗനിർദ്ദേശങ്ങൾക്ക് വിവരങ്ങളുണ്ട്. നിങ്ങളുടെ ബ്രൗസർ ഉപയോഗം പരിമിതപ്പെടുത്തുന്നതിലൂടെ അത് തടയുന്നതിലൂടെ നിങ്ങൾക്ക് ഒരു വെബ്സൈറ്റ് പ്രവർത്തനക്ഷമമാക്കാനും പ്രവർത്തനരഹിതമാക്കാനും കഴിയും. ഈ നടപടിക്രമം ഇതോ അല്ലെങ്കിൽ സമാന ബ്രൌസർ എക്സ്റ്റൻഷനിലുള്ള മറ്റ് ബ്രൗസറുകളിലും പ്രയോഗിക്കാൻ കഴിയും.


ടി20 ലോകകപ്പില് ധോണി ഉപദേഷ്ടാവാകുന്നത് പ്രതിഫലമില്ലാതെയെന്ന് ഗാംഗുലി | T20 World Cup: MS Dhoni not to charge any fee for mentor role, says Sourav Ganguly\nടി20 ലോകകപ്പില് ധോണി ഉപദേഷ്ടാവാകുന്നത് പ്രതിഫലമില്ലാതെയെന്ന് ഗാംഗുലി\nനിലവില് ഐപിഎല്ലില് ചെന്നൈ ടീമിനെ നയിക്കുന്ന ധോണി ഐപിഎല്ലിനുശേഷം ഇന്ത്യന് ടീമിനൊപ്പം ചേരും. ചെന്നൈ സൂപ്പര് കിംഗ്‌സ് താരങ്ങള് താമസിക്കുന്ന ഹോട്ടലിലാണ് ഇന്ത്യന് ടീമീനും ലോകകപ്പിനിടെ താമസം ഒരുക്കിയിരിക്കുന്നത്. 2007ല് ഇന്ത്യ ആദ്യമായി ടി20 ലോകകപ്പ് കിരീടം നേടിയപ്പോള് ധോണിയായിരുന്നു ഇന്ത്യയെ നയിച്ചത്.\nMumbai Central Railway Station Building, First Published Oct 12, 2021, 10:43 PM IST\nമുംബൈ: ടി20 ലോകകപ്പില്(T20 World Cup) എം എസ് ധോണി(MS Dhoni) ഇന്ത്യന് ടീമിന്റെ ഉപദേഷ്ടാവാകുന്നത് പ്രതിഫലമില്ലാതെയാണെന്ന് ബിസിസിഐ(BCCI) പ്രസിഡന്റ് സൗരവ് ഗാംഗുലി(Sourav Ganguly). പ്രതിഫലമൊന്നുമില്ലാതെ തന്നെ ലോകകപ്പില് ഇന്ത്യയുടെ ഉപദേഷ്ടാവായിരിക്കാന് ധോണി തയാറായിയെന്ന് ബിസിസിഐ സെക്രട്ടറി ജയ് ഷായും(Jay Shah) സ്ഥിരീകരിച്ചു. ധോണിയുടെ സേവനങ്ങള്‍ക്ക് നന്ദിയുണ്ടെന്നും ജയ് ഷാ പറഞ്ഞു.\nപിന്നീട് 2011ലെ ഏകദിന ലോകകപ്പ് വിജയത്തിലേക്കും 2013ലെ ചാമ്പ്യന്‍സ് ട്രോഫി വിജയത്തിലേക്കും ധോണി ഇന്ത്യയെ നയിച്ചു. ഐസിസിയുടെ മൂന്ന് പ്രധാന കിരീടങ്ങളും സ്വന്തമാക്കിയ ഒരേയൊരു നായകനാണ് ധോണി. കഴിഞ്ഞ വര്‍ഷം ഓഗസ്റ്റില് രാജ്യാന്തര ക്രിക്കറ്റില് നിന്ന് വിരമിച്ച ധോണി ഐപിഎല്ലില് ചെന്നൈ നായകനായി തുടരുന്നുണ്ട്.\nകഴിഞ്ഞ സീസണില് പ്ലേ ഓഫ് കാണാതെ പുറത്തായ ചെന്നൈയെ ഇത്തവണ ധോണി ഫൈനലിലേക്ക് നയിച്ചു. ഡല്‍ഹിക്കെതിരായ ആദ്യ ക്വാളിഫയറില് ധോണിയുടെ ബാറ്റിംഗ് മികവിലാണ് ചെന്നൈ ഡല്‍ഹിയെ കീഴടക്കി ഫൈനലിലെത്തിയത്. ഡല്‍ഹിക്കെതിരെ അവസാന ഓവറില് 13 റണ്‍സ് ജയിക്കാന് വേണ്ടിയിരുന്ന ചെന്നൈക്കായി ധോണി മൂന്ന് ബൗണ്ടറി അടിച്ചാണ് ടീമിനെ വിജയത്തിലേക്ക് നയിച്ചത്. ടൂര്‍ണമെന്റില് ബാറ്റിംഗില് ഇതുവരെ ഫോമിലാകാതെയിരുന്ന ധോണി ഡല്‍ഹിക്കെതിരെ മൂന്ന് ബൗണ്ടറിയും ഒരു സിക്‌സും അടക്കം ആറ് പന്തില് 18 റണ്‍സെടുത്ത് പുറത്താകാതെ നിന്നു.\nLast Updated Oct 12, 2021, 10:49 PM IST\nസ്വര്‍ണ്ണ നദി പോലെയൊഴുകി ലാവ; ലാ പാല്‍മയില് അഗ്നിപര്‍വ്വത സ്ഫോടനത്തിനൊപ്പം ഭൂമികുലുക്കവും


പഴയ ഉടമ്പടിയിലെ പ്രവാചകന്മാരും പുതിയ ഉടമ്പടിയിലെ പ്രവാചകന്മാരും – WFTW 1 ഒക്ടോബർ 2017 | Jeevamozhikal\nപഴയ ഉടമ്പടിയിലെ പ്രവാചകന്മാരും പുതിയ ഉടമ്പടിയിലെ പ്രവാചകന്മാരും – WFTW 1 ഒക്ടോബർ 2017\nപഴയ ഉടമ്പടി പ്രവചനവും പുതിയ ഉടമ്പടി പ്രവചനവും തമ്മില് ഒരു വ്യത്യാസമുണ്ട്. പഴയ ഉടമ്പടിയുടെ കീഴില്, തങ്ങള് എന്തു ചെയ്യണമെന്നതിനുളള മാര്‍ഗ്ഗ ദര്‍ശനത്തിനുവേണ്ടി ജനങ്ങള് പ്രവാചകന്മാരോടു ചോദിക്കുകയും ദൈവം അവരോടു പറഞ്ഞിട്ടുളളതു ജനങ്ങള് പറഞ്ഞു കൊടുത്ത് അവരെ നയിക്കുകയും ചെയ്യും. ഇതിനു കാരണം ജനങ്ങള്‍ക്ക് തങ്ങളെ നയിക്കുവാന് പരിശുദ്ധാത്മാവ് ഇല്ലായിരുന്നു. പ്രവാചകന്മാര്‍ക്കു മാത്രമെ അന്നു പരിശുദ്ധാത്മാവുണ്ടായിരുന്നുളളു. എന്നാല് പുതിയ ഉടമ്പടിയുടെ കീഴില് കര്‍ത്താവു പറയുന്നത്, ‘ ഇനി അവരില് ആരും തന്റെ കൂട്ടുകാരനെയും സഹോദരനെയും കര്‍ത്താവിനെ അറിക എന്ന് ഉപദേശിക്കുകയില്ല, അവര് ആബാല വൃദ്ധം എല്ലാവരും എന്നെ അറിയും’ ( എബ്രായര് 8:11) . ഇന്ന് ഓരോരുത്തന്റെയും ഉളളില് പരിശുദ്ധാത്മാവ് വസിക്കുന്നതു കൊണ്ട് ഒരു പ്രവാചകനും ഒരു ദൈവ പൈതലിനോടും, അവന് എന്താണ് ചെയ്യേണ്ടത് എന്ന് നിര്‍ദ്ദേശകമായ പ്രവചനങ്ങളൊന്നും നല്‍കേണ്ട ആവശ്യമില്ല. അദ്ദേഹം അങ്ങനെ ചെയ്താല്, ആ പ്രവാചകന് പരിശുദ്ധാത്മാവിന്റെ സ്ഥാനം എടുക്കുകയും, ജനങ്ങളെ ക്രിസ്തുവിനോടു ബന്ധിപ്പിക്കാതെ അയാളോടു തന്നെ ബന്ധിപ്പിക്കുകയും ചെയ്യുന്നു. നമ്മില് വസിക്കുന്ന പരിശുദ്ധാത്മാവ് നമുക്കുവേണ്ടി അസൂയയോടെ വാഞ്ചിക്കുന്നു ( യാക്കോബ് 4:5). എന്തിനുവേണ്ടി? നമുക്ക് നമ്മുടെ കാന്തനുമായി നേരിട്ടുളള ഒരു ബന്ധം ഉണ്ടായിരിക്കണമെന്നും നമുക്കും ക്രിസ്തുവിനും ഇടയ്ക്ക് ഒരു മനുഷ്യനും വരരുതെന്നും അവിടുന്ന് അസൂയയോടെ വാഞ്ചിക്കുന്നു. ഈ കാലത്ത് ജനങ്ങളോട് അവര് എന്തുചെയ്യണം, എവിടെ പോകണം, ആരെ വിവാഹം കഴിക്കണം മുതലായ കാര്യങ്ങള് പറഞ്ഞു കൊടുക്കുന്ന അനേകം പാസ്റ്റര്‍മാരും സ്വയം നിയമിതരായ ‘ പ്രവാചകന്മാരും’ ഉണ്ട്. അത്തരക്കാരെല്ലാം യഥാര്‍ത്ഥത്തില് പരിശുദ്ധാത്മാവിന്റെ പ്രവൃത്തിയെ തടസ്സപ്പെടുത്തുകയാണ്,കാരണം ദൈവം നേരിട്ട് ഈ ആളുകളോടു സംസാരിക്കുകയില്ല എന്നുളള ഒരു തോന്നല് ആണ് അവര് ഈ ജനങ്ങള്‍ക്ക് നല്‍കുന്നത്. ഇത്തരം പ്രവാചകന്മാര് (അറിഞ്ഞോ അറിയാതെയോ) സാത്താനാല് പ്രചോദിപ്പിക്കപ്പെട്ടവരാണ് കാരണം അവന് കര്‍ത്താവിനും ജനങ്ങള്‍ക്കും ഇടയ്ക്കു വരുന്നു’. നിങ്ങള്‍ക്കും കര്‍ത്താവിനും ഇടയില് മറ്റാരും വരാത്ത വിധത്തില് നിങ്ങള്‍ക്ക് ക്രിസ്തുവിനോട് ഉറ്റബന്ധമുളളവരായിരിക്കണം എന്നാണ് പരിശുദ്ധാത്മാവ് അസൂയയോടെ വാഞ്ചിക്കുന്നത് എന്ന് എപ്പോഴും ഓര്‍ക്കുക.\nഅനേകം ആളുകള് തങ്ങള്‍ക്കുവേണ്ടിയുളള ദൈവഹിതം ആരാഞ്ഞറിയുവാന് എന്നോട് ആവശ്യപ്പെട്ടിട്ടുണ്ട്. അതു ചെയ്യുവാന് ഞാന് ധൈര്യപ്പെട്ടില്ല കാരണം ഞാന് ദൈവത്തെ ബഹുമാനിക്കുന്നു. ദൈവത്തെ ബഹുമാനിക്കാത്തവര് മാത്രമെ മറ്റുളളവരുടെ ജീവിതത്തില് പരിശുദ്ധാത്മാവിനുളള സ്ഥാനം ഏറ്റെടുക്കാന് ധൈര്യപ്പെടുകയുളളു. അവര് ചെയ്യാനുദ്ദേശിക്കുന്ന കാര്യങ്ങളെക്കുറിച്ച് ആളുകള്‍ക്ക് ഉപദേശം നല്‍കുവാന് ഞാന് എപ്പോഴും തയ്യാറാണ്. ആ പ്രത്യേക പ്രവര്‍ത്തനം കൊണ്ടുളള പ്രയോജനങ്ങളും അതു മൂലമുണ്ടാകാവുന്ന അപകടങ്ങളും അവര്‍ക്കു പറഞ്ഞുകൊടുക്കുവാന് എനിക്കു കഴിയും. എന്നാല് അതിനുശേഷം ഞാന് അവരോട് പ്രാര്‍ത്ഥിക്കുവാന് പറയുകയും അവര് എന്തു ചെയ്യണമെന്നുളളത് ദൈവം തന്നെ പരിശുദ്ധാത്മാവിലൂടെ അവരോടു പറയും എന്ന് അവര്‍ക്ക് ഉറപ്പു കൊടുക്കുകയും ചെയ്യും.\nഅതുകൊണ്ട് മറ്റുളളവര്‍ക്കു വേണ്ടിയുളള ദൈവത്തിന്റെ ഹിതം കണ്ടു പിടിക്കുവാനും അങ്ങനെ അവരുടെ ജീവിതങ്ങളില് ദൈവത്തിനുളള സ്ഥാനം നിങ്ങള് എടുക്കുവാനും ഒരിക്കലും ശ്രമിക്കരുത്. എതിര് ക്രിസ്തുവിനെക്കുറിച്ചു പറയുന്നത്. ‘ അവന് ദൈവാലയത്തില് ഇരുന്നുകൊണ്ട് ദൈവം എന്നു നടിക്കും’ (2തെസ്സലൊനിക്യര് 2:4) എന്നാണ് . ഇന്ന് എതിര്‍ക്രിസ്തുവിന്റെ ആത്മാവുളള വ്യാജപ്രവാചകന്മാര് സഭയില് (ദൈവാലയത്തില്) ഇരിക്കുന്നുണ്ട്, അവര് ദൈവത്തിന്റെ സ്ഥാനം എടുക്കുകയും ആളുകളോട് അവരുടെ ജീവിതത്തിനു വേണ്ടിയുളള ദൈവഹിതം അവര്‍ക്കു പറഞ്ഞു കൊടുക്കുകയും ചെയ്യുന്നു. സ്വയം നിയമിതരായ ഈ പ്രവാചകന്മാര് കളളപ്രവാചകന്മാണെന്നതിനു മറ്റൊരു തെളിവ് അവരില് മിക്കപേരും ആളുകളോടു പ്രവചിച്ചതിനുശേഷം അവരില് നിന്ന് പണം പ്രതീക്ഷിക്കുന്നു ഒരു ഡോക്ടര് തന്റെ കണ്‍സള്‍ട്ടേഷന് ഫീസ് ശേഖരിക്കുന്നതു പോലെ തന്നെ’ ഇങ്ങനെയുളള പ്രവാചകന്മാരുടെ അടുക്കല് പോകുന്നവര് ആരും ഒരിക്കലും കര്‍ത്താവില് വളരുകയില്ല കാരണം പരിശുദ്ധാത്മാവുമായി നേരിട്ടുളള ബന്ധം അവര്‍ക്കു നഷ്ടപ്പെടുന്നു. അടുത്ത തവണ അവര്‍ക്ക് ദൈവഹിതം അറിയേണ്ട ആവശ്യമുളളപ്പോള്, അവര് വീണ്ടും ഈ പ്രവാചകന്റെ അടുത്തു പോകേണ്ടിവരും. പരിശുദ്ധാത്മാവു തന്നെ നിങ്ങള്‍ക്കു ദൈവഹിതം കാണിച്ചു തരുവാന് ആഗ്രഹിക്കുന്നു മറ്റാരിലും കൂടെയല്ല.\nഒരു യഥാര്‍ത്ഥ പ്രവാചകനായ അഗബൊസ് എന്താണിവിടെ ചെയ്തത്? അവിടെ ഒരു ക്ഷാമം ഉണ്ടാകും എന്ന് അദ്ദേഹം പറഞ്ഞു. അതുകൊണ്ട് അവര് പാവപ്പെട്ട വിശുദ്ധന്മാര്‍ക്കുവേണ്ടി ഒരു സ്‌തോത്രകാഴ്ച എടുത്ത് അവര്‍ക്ക് അയച്ചു കൊടുക്കണമെന്ന് അദ്ദേഹം പറഞ്ഞില്ല. ഇല്ല കാരണം പുതിയ ഉടമ്പടിയില്, മറ്റൊരു ദൈവതൈലിനോട് അവന് എന്തു ചെയ്യണമെന്ന് പറഞ്ഞു കൊടുക്കുവാന് ആരെയും ഉദ്ദേശിച്ചിട്ടില്ല. വ്യാജ പ്രവാചകന്മാരെപ്പോലെ അല്ല. എവിടെ നിര്‍ത്തണമെന്ന് അദ്ദേഹത്തിന് അറിയാം. ഒരു യഥാര്‍ത്ഥ പ്രവാചകന്, ഭാവിയെക്കുറിച്ച് ദൈവം അവനു വെളിപ്പെടുത്തിയിട്ടുളള കാര്യങ്ങള് സംസാരിക്കും അതു കഴിഞ്ഞ് നിര്‍ത്തും. അതിനുശേഷം അന്ത്യോക്യയിലെ വിശ്വാസികള് ദൈവത്തെ അന്വേഷിച്ചപ്പോള് അവര് എന്തു ചെയ്യണമെന്ന് പരിശുദ്ധാത്മാവു തന്നെ അവരോടു പറഞ്ഞു. അവര് പണം സമാഹരിച്ച് പാവപ്പെട്ട വിശുദ്ധന്മാര്‍ക്ക് അയച്ചുകൊടുത്തു. നിര്‍ദ്ദേശകമായ പ്രവചനം പഴയ നിയമത്തിന്റെ പ്രത്യേക ലക്ഷണമാണ്. കാരണം ആ നാളുകളില് ആളുകള്‍ക്ക് പരിശുദ്ധാത്മാവില്ലായിരുന്നു. അത് ഒരിക്കലും പുതിയ നിയമത്തില് കാണുന്നില്ല.\n← ദൈവത്തിന്‍റെ അനുഗ്രഹങ്ങള് അന്വേഷിക്കുന്നതിനെക്കാള് ദൈവത്തിന്‍റെ അംഗീകാരം അന്വേഷിക്കുക – WFTW 24 സെപ്റ്റംബർ 2017\nമാഗസിന് ജനുവരി 2018 →


ഇന്ധനവില വർധനയ്ക്കെതിരേ കോൺഗ്രസിന്റെ പ്രതിഷേധ ധർണ | Pappinisseri\nഇന്ധനവില വർധനയ്ക്കെതിരേ കോൺഗ്രസിന്റെ പ്രതിഷേധ ധർണ\nപാപ്പിനിശ്ശേരി : ഇന്ധന വിലവർധനയ്ക്കെതിരേ കോൺഗ്രസ് പ്രവർത്തകരുടെ നേതൃത്വത്തിൽ കേന്ദ്രസർക്കാർ ഓഫീസുകൾക്ക് മുന്നിൽ പ്രതിഷേധം നടത്തി.\nകല്യാശ്ശേരി മണ്ഡലം കോൺഗ്രസ് കമ്മിറ്റി മാങ്ങാട് ബസാറിൽ പ്രവർത്തിക്കുന്ന പോസ്റ്റ് ഓഫീസിനുമുന്നിൽ ധർണ നടത്തി. പരിപാടി സി.സി.സി. സെക്രട്ടറി രജിത്ത് നാറാത്ത് ഉദ്ഘാടനംചെയ്തു. മണ്ഡലം പ്രസിഡന്റ് കുന്നത്തറ മോഹനൻ അധ്യക്ഷതവഹിച്ചു.\nപി.വി.വേണുഗോപാലൻ, ബേബി ആന്റണി, പി.വി.ധനഞ്ജയൻ, പി.കെ. ശ്രീകുമാർ, കെ.രത്നാകരൻ, കെ.ദിനേശൻ, പി.കേളു, എ.ബൈജു എന്നിവർ സംസാരിച്ചു.\nപാപ്പിനിശ്ശേരി മണ്ഡലം കോൺഗ്രസ് കമ്മിറ്റി പാപ്പിനിശ്ശേരി റെയിൽവേ സ്റ്റേഷന് മുന്നിൽ നടത്തിയ ധർണ സി.സി.സി. ജനറൽ സെക്രട്ടറി അഡ്വ. മാർട്ടിൻ ജോർജ് ഉദ്ഘാടനംചെയ്തു.\nമണ്ഡലം പ്രസിഡന്റ് എം.സി.ദിനേശൻ അധ്യക്ഷതവഹിച്ചു. പി. ചന്ദ്രൻ, ജാഫർ മാങ്കടവ്, കെ.കെ.ജലീൽ, പി.വി.നാസില എന്നിവർ സംസാരിച്ചു.\nതളിപ്പറമ്പ് : തളിപ്പറമ്പ് ഈസ്റ്റ് മണ്ഡലം കോൺഗ്രസ് കമ്മിറ്റി ഹെഡ് പോസ്റ്റോഫീസിനു മുന്നിൽ ധർണ നടത്തി. കല്ലിങ്കൽ പദ്മനാഭൻ ഉദ്ഘാടനം ചെയ്തു, മണ്ഡലം കോൺഗ്രസ് കമ്മിറ്റി പ്രസിഡന്റ് അഡ്വ. സക്കരിയ്യ കായക്കൂൽ അധ്യക്ഷത വഹിച്ചു. ഡി.സി.സി. ജനറൽ സെക്രട്ടറി നബീസ ബീവി, സി.വി.സോമനാഥൻ, സി.വി.ഉണ്ണി, സി.പി.മനോജ്, നൗഷാദലി എന്നിവർ സംസാരിച്ചു.\nകുറുമാത്തൂർ : മണ്ഡലം കോൺഗ്രസ് കമ്മിറ്റി കുറുമാത്തൂർ പോസ്റ്റോഫീസിനു മുന്നിൽ ധർണ നടത്തി. കോൺഗ്രസ് ബ്ലോക്ക് സെക്രട്ടറി കെ.പദ്മനാഭൻ ഉദ്ഘാടനം ചെയ്തു.\nമണ്ഡലം പ്രസിഡന്റ് കെ.വി.നാരായണൻകുട്ടി അധ്യക്ഷത വഹിച്ചു. പി.എം.മാത്യു, എം.എം.പവിത്രൻ, കെ.കുഞ്ഞിക്കണ്ണൻ, കെ.സി.രജനി, എ.കെ.ഗൗരി, ഷംനാസ്, എ.കെ.പദ്മനാഭൻ, ബി.പി.മോഹനൻ എന്നിവർ സംസാരിച്ചു.\nകുറ്റ്യേരി മണ്ഡലം കമ്മിറ്റി കുറ്റ്യേരി പോസ്റ്റ് ഓഫീസിന് മുന്നിൽ ധർണ നടത്തി. ഡി.സി.സി. സെക്രട്ടറി ഇ.ടി.രാജീവൻ ഉദ്ഘാടനം ചെയ്തു. മണ്ഡലം കോൺഗ്രസ് പ്രസിഡന്റ് രാജീവൻ വെള്ളാവ് അധ്യക്ഷത വഹിച്ചു. കെ.വി.തോമസ്, പോള മുഹമ്മദ് കുഞ്ഞി, നാരായണൻ ചെറിയൂർ, പി.വി.നാരായണൻകുട്ടി, കെ.ബാലകൃഷ്ണൻ, കെ.സുഭാഷ്, കെ.പി.മുഹമ്മദലി, പി.വി.ധനഞ്ജയൻ, എ.വി.രാജീവൻ എന്നിവർ സംസാരിച്ചു.\nപരിയാരം : മണ്ഡലം കമ്മിറ്റിയുടെ നേതൃത്വത്തിൽ പരിയാരം പോസ്റ്റോഫീസിനു മുന്നിൽ പ്രധിഷേധിച്ചു. ഡി.സി.സി. സെക്രട്ടറി ഇ.ടി.രാജീവൻ ഉദ്ഘാടനം ചെയ്തു. മണ്ഡലം പ്രസിഡന്റ് പി.വി.സജീവൻ അധ്യക്ഷത വഹിച്ചു. പി.ആനന്ദകുമാർ, വി.വി.രാജൻ, കെ.രാമകൃഷ്ണൻ, വി.വി.സി.ബാലൻ, സുരേശൻ പാച്ചേനി, ഐ.വി.കുഞ്ഞിരാമൻ, എ.ടി.ജനാർദനൻ, പി.വി.ഗോപാലൻ, പ്രജിത്റോഷൻ എന്നിവർ സംസാരിച്ചു.\nതേർത്തല്ലി : തേർത്തല്ലി പോസ്റ്റ് ഓഫീസിനുമുമ്പിൽ ധർണ നടത്തി. തേർത്തല്ലി മണ്ഡലം കോൺഗ്രസ് കമ്മിറ്റിയുടെ നേതൃത്വത്തിൽ നടന്ന ധർണ ജോസ് വട്ടമല ഉദ്ഘാടനംചെയ്തു. മണ്ഡലം പ്രസിഡന്റ് ജോജി കന്നിക്കാട്ട് അധ്യക്ഷതവഹിച്ചു. സി.സി.രാജൻ, ബേബി കുരിശുംമൂട്ടിൽ, കെ.കെ.ജോസ്, മൊയ്തു കാരയിൽ, ടോണി തറക്കുന്നേൽ, ഐസക്ക് മുണ്ടയാങ്കൽ, വൽസമ്മ വാണിശ്ശേരി എന്നിവർ സംസാരിച്ചു.\nകാർത്തികപുരം : ഉദയഗിരി മണ്ഡലം കോൺഗ്രസ് കമ്മിറ്റിയുടെ നേതൃത്വത്തിൽ കാർത്തികപുരം വില്ലേജ് ഓഫീസിനുമുന്നിൽ നടന്ന ധർണ തോമസ് വെക്കത്താനം ഉദ്ഘാടനംചെയ്തൂ. മണ്ഡലം പ്രസിഡൻറ് ബെന്നി പീടിയെക്കൽ അധ്യക്ഷതവഹിച്ചു പഞ്ചായത്ത് പ്രസിഡൻറ് മിനി മാത്യു, സ്ഥിരംസമിതി അധ്യക്ഷ സരിത മാത്യു, മാനുവൽ വടക്കേമുറി, ജോസഫ്, ഷെന്നി മാങ്കോട്ടിൽ, റോയ് അഴിമുഖം എന്നിവർ സംസാരിച്ചു.\nചപ്പാരപ്പടവ് : ചപ്പാരപ്പടവ് മണ്ഡലം കോൺഗ്രസ് കമ്മിറ്റി ചപ്പാരപ്പടവ് പോസ്റ്റ് ഓഫീസിനുമുന്നിൽ ധർണ നടത്തി. ബ്ലോക്ക് കോൺഗ്രസ് പ്രസിഡന്റ് പി.രവീന്ദ്രൻ ഉദ്ഘാടനംചെയ്തു. ടി.വി.പദ്‌മനാഭൻ അധ്യക്ഷതവഹിച്ചു. സുനിജ ബാലകൃഷ്ണൻ, പി.ടി.ജോൺ, വി.വി.ജോസഫ്, പി.കെ.സത്യൻ, എ.പി.കെ.വത്സൻ, സണ്ണി പോത്തനാംതടത്തിൽ എന്നിവർ സംസാരിച്ചു.\nകരിപ്പാൽ : കരിപ്പാൽ ബൂത്ത് കോൺഗ്രസ് കമ്മിറ്റി കരിപ്പാൽ പോസ്റ്റ് ഓഫിസിനുമുന്നിൽ ധർണ നടത്തി. കോൺഗ്രസ് ബ്ലോക്ക് സെക്രട്ടറിഎൻ.വി.മധുസൂദനൻ ഉദ്ഘാടനംചെയ്തു. കെ.കെ.ദിവാകരൻ അധ്യക്ഷതവഹിച്ചു. എൻ.കെ.കുഞ്ഞിരാമൻ, കെ.കെ.രാമചന്ദ്രൻ , കെ.കെ.കൃഷ്ണൻ, എൻ.കെ.ഗംഗാധരൻ, എൻ.കെ.രാധാകൃഷ്ണൻ, മാത്യു പുളിഞ്ചുവട്ടിൽ, കെ.കെ.ശ്രീരാജ്, ടി.വി.രഞ്ജിത്ത് എന്നിവർ സംസാരിച്ചു.\nഅറവുമാലിന്യക്കടത്ത്: ലോറി പിടികൂടി\nകണ്ണൂർ : കോഴിമാലിന്യം കടത്തിക്കൊണ്ടുപോവുകയായിരുന്ന ലോറി കണ്ണൂർ ടൗൺ പോലീസ് കസ്റ്റഡിയിലെടുത്തു. ..\nനോ സ്‌കാൽപൽ വാസക്ടമി ക്യാമ്പ്\nനരവംശശാസ്ത്ര പഠനവകുപ്പ് വിദ്യാർഥികൾ സമരം തുടങ്ങി\nജയിലുകളെ ടൂറിസം ഇൻസ്റ്റിറ്റ്യൂട്ടുകളാക്കി മാറ്റുന്നു -അണ്ണാമലൈ കുപ്പുസ്വാമി


തിരൂര് കൂട്ടായില് ഭക്ഷ്യവിഷബാധയെന്ന് സംശയം;ഗൃഹനാഥന് മരിച്ചു;മൂന്ന് പേര് ആശുപത്രിയില് – malabarinews.com\nതിരൂര് കൂട്ടായില് ഭക്ഷ്യവിഷബാധയെന്ന് സംശയം;ഗൃഹനാഥന് മരിച്ചു;മൂന്ന് പേര് ആശുപത്രിയില്\nPosted on October 13, 2018 October 13, 2018 by newsmal\nതിരൂര്: കൂട്ടായില് ഭക്ഷ്യവിഷബാധയെന്ന് സംശയം ഗൃഹനാഥന് മരിച്ചു. മൂന്ന് പേരെ ആശുപത്രയില് പ്രവേശിപ്പിച്ചിരിക്കുകയുമാണ്. അരയന്റെ പാടത്ത് കുഞ്ഞാവ(65)യാണ് മരിച്ചത്. ഭാര്യ കദീജ(57), മകന് കബീര്(27), മകന്റെ കുഞ്ഞ് (3)എന്നിവരെയാണ് ചര്‍ദ്ദിയും വയറിളക്കത്തെയും തുടര്‍ന്ന് കോഴിക്കോട് മെഡിക്കല് കോളേജ് ആശുപത്രയില് പ്രവേശിപ്പിച്ചിരിക്കുന്നത്.\nകഴിഞ്ഞ വ്യാഴാഴ്ച ഭക്ഷണം കഴിച്ച് കിടിന്ന ഇവര്‍ക്ക് ചര്‍ദ്ദിയും വയറിളിക്കവും ഉണ്ടായതിനെ തുടര്‍ന്ന് ആശുപത്രിയില് പ്രവേശിപ്പിക്കുകയായിരുന്നു. എന്നാല് സ്ഥിതി മോശമായതിനെ തുടര്‍ന്ന് കോഴിക്കോട് മെഡിക്കല് കോളേജ് ആശുപത്രിയിലേക്ക് കൊണ്ടുപോയി. അവിടെ വെച്ചാണ് കുഞ്ഞാവ മരിച്ചത്.\nവ്യാഴാഴ്ച വീട്ടിലുണ്ടാക്കിയ അയലക്കറിയും ചോറുമാണ് ഇവര് കഴിച്ചത്. എന്നാല് ഇവരുടെ മകള് അയലക്കറി കഴിച്ചിരുന്നില്ല. ഇവര്‍ക്ക് കുഴപ്പമൊന്നുമില്ലാത്തതിനാലാണ് ഭക്ഷ്യവിഷബാധയാണെന്ന സംശയത്തിന് ഇടയാക്കിയത്. മരിച്ച കുഞ്ഞാവ മത്സ്യത്തൊഴിലാളിയാണ്. മൃതദേഹം കോഴിക്കോട് മെഡിക്കല്‍കോളേജ് മോര്‍ച്ചറിയിലേക്ക് മാറ്റിയിരിക്കുകയാണ്.\nPrevious PostPrevious ആനപ്പടി സ്‌കൂളിലേക്ക് ലൈബ്രറി ഷെല്‍ഫ് നല്‍കി\nNext PostNext മോഹന്‍ലാല് ആക്ഷേപിച്ചു: തുറന്നടിച്ച് ഡബ്ലു.സി.സി അംഗങ്ങള്\nഅവിടെ തോൽക്കാതെ പിടിച്ച് നിർത്തിയതിനും എല്ലാത്തിനും നന്ദി; വൈറലായി ദയയുടെ വാക്കുകൾ!


Tuesday, October 20, 2020 04:10:43 AM\nസ്വന്തം ലേഖകൻ: വിദേശ യാത്രക്കാർക്കുള്ള മാർഗനിർദേശങ്ങൾ സൌദി ജനറൽ അതോറിറ്റി ഓഫ് സിവിൽ ഏവിയേഷൻ പരിഷ്കരിച്ചു.7വയസ്സിനു മുകളിലുള്ളവർക്ക് മാസ്ക് നി‍ർബന്ധം. 48 മണിക്കൂറിനകം എടുത്ത കൊവി‍ഡ് പിസിആർ നെഗറ്റീവ് സർട്ടിഫിക്കറ്റ് ഹാജരാക്കുന്നവർക്കു മാത്രമേ യാത്രാനുമതി നൽകൂ.\n3 ദിവസത്തെ ക്വാറന്റീൻ പാലിക്കണം. തതമൻ, തവക്കൽനാ ആപ്പുകൾ ഡൗൺലോഡ് ചെയ്യണം. സൌദിയിലെ ക്വാറന്റീൻ നിയമം പാലിക്കുമെന്ന് സത്യവാങ്മൂലം നൽകുകയും വേണം. യാത്രയിലുടനീളം മാസ്‌ക് ധരിക്കുകയും സാനിറ്റൈസർ ഉപയോഗിച്ച് കൈകൾ ഇടയ്ക്കിടെ ശുചിയാക്കുകയും വേണം. യാത്രയിലും 1.5 മീറ്റർ അകലം പാലിക്കണം.\nവിദേശരാജ്യങ്ങളിലേക്കു പോകുന്നവരുടെ ശരീരോഷ്മാവ് 37 ഡിഗ്രിക്കു മുകളിലാകാൻ പാടില്ല. പോകുന്ന രാജ്യങ്ങളിലെ കൊവിഡ് വ്യവസ്ഥകൾ പാലിക്കണം.\nവിമാനത്താവള ജീവനക്കാരെല്ലാം സമയബന്ധിതമായി ആരോഗ്യ പരിശോധന നടത്തണം. ഓരോരുത്തരുടെയും വിരലടയാളം എടുത്തശേഷം മെഷീനുകൾ അണുവിമുക്തമാക്കും. രോഗലക്ഷണമുള്ളവരെ മാറ്റിപാർപ്പിക്കുമെന്നും ജനറൽ അതോറിറ്റി ഓഫ് സിവിൽ ഏവിയേഷൻ വ്യക്തമാക്കി.\nസൗദി എയർലൈൻസ് നിർത്തിവെച്ച അന്താരാഷ്‌ട്ര സർവിസുകൾ ഒക്ടോബർ ഒന്നു മുതൽ പുനരാരംഭിച്ചേക്കുമെന്ന് സൂചന. ഒക്ടോബറിൽ വളരെ കുറച്ച് രാജ്യങ്ങളിലെ തെരഞ്ഞെടുക്കപ്പെട്ട 18 വിമാനത്താവളങ്ങളിലേക്കായിരിക്കും സർവിസുകൾ. ശേഷം ഘട്ടംഘട്ടമായി മറ്റു രാജ്യങ്ങളിലെ കൂടുതൽ വിമാനത്താവളങ്ങളിലേക്കും സർവിസ് നടത്തും.\nദുബൈ, കൈറോ, അമ്മാൻ, ഇസ്തംബൂൾ, പാരിസ്, ധാക്ക, കറാച്ചി, ലണ്ടൻ, മനില എന്നിവക്കൊപ്പം കോഴിക്കോട്ടേക്കും ഒക്ടോബർ മാസം സർവിസുകൾ ആരംഭിച്ചേക്കും എന്നാണ് സൂചന. ആദ്യ ഘട്ടത്തിൽ ഇന്ത്യയിൽനിന്നു കോഴിക്കോട് വിമാനത്താവളത്തിലേക്കു മാത്രമാവും സർവിസുകൾ. എന്നാൽ, കോഴിക്കോട് വിമാനത്താവളത്തിൽ വലിയ വിമാനങ്ങൾക്കുള്ള വിലക്ക് തുടരുകയാണെങ്കിൽ സർവിസ് കൊച്ചിയിലേക്ക് മാറ്റിയേക്കാം.\nതുടക്കത്തിൽ സൗദിയിലെ ജിദ്ദയിൽനിന്ന് മാത്രമാണ് കോഴിക്കോട്ടേക്കു സർവിസുകൾ. ആഴ്ചയിൽ വ്യാഴം, വെള്ളി, ഞായർ ദിവസങ്ങളിൽ മൂന്നു സർവിസുകൾ വീതമായിരിക്കും ജിദ്ദയിൽനിന്നു കോഴിക്കോട്ടേക്ക് ഉണ്ടാവുക. പുലർച്ച 2.10ന് ജിദ്ദയിൽനിന്നു പുറപ്പെടുന്ന വിമാനം രാവിലെ 10.30ന് കോഴിക്കോട്ടെത്തും. തിരിച്ച് ഉച്ചക്ക് 12ന് കോഴിക്കോട്ടുനിന്നു പുറപ്പെടുന്ന വിമാനം വൈകീട്ട് 3.05ന് ജിദ്ദയിലെത്തും. ഇതുസംബന്ധിച്ച ഔദ്യോഗിക അറിയിപ്പ് ഉടനെ ഉണ്ടായേക്കുമെന്ന വിവരവുമുണ്ട്. അതിനുശേഷമായിരിക്കും സൗദിയുടെ വെബ്സൈറ്റ് വഴിയും ട്രാവൽ ഏജൻസികൾ മുഖേനയും ടിക്കറ്റ് വിൽപന ആരംഭിക്കുക.\nകോവിഡ് വ്യാപനത്തെ തുടര്‍ന്നുള്ള പ്രതിരോധനടപടികളുടെ ഭാഗമായി മാര്‍ച്ച് 15നാണ് സൗദിയിൽനിന്നുള്ള അന്താരാഷ്ട്ര വിമാന സര്‍വിസുകള് നിര്‍ത്തലാക്കിയിരുന്നത്. രാജ്യാന്തര യാത്രാവിലക്ക് ചൊവ്വാഴ്ച മുതൽ ഭാഗികമായി നീക്കിയ പശ്ചാത്തലത്തിൽ അന്താരാഷ്ട്ര സർവിസ് ആരംഭിക്കാൻ വിമാന കമ്പനികൾക്ക് സൗദി ജനറൽ അതോറിറ്റി ഓഫ് സിവിൽ ഏവിയേഷൻ (ഗാക) അനുമതി നൽകിയിരുന്നു. സൗദി എയർലൈൻസിനു പിന്നാലെ മറ്റു വിമാനക്കമ്പനികളും സൗദിയിൽനിന്ന് അന്താരാഷ്ട്ര സർവിസുകൾ ഉടനെ പുനരാരംഭിച്ചേക്കുമെന്നാണ് സൂചന.


എടച്ചേന കുങ്കനാവാന് പറ്റില്ലെന്ന് പറഞ്ഞ സുരേഷ് ഗോപി : Cinema News\nMonday, October 18, 2021 2:45 PM IST\nമലയാളത്തിന്‍റെ ആക്ഷൻ കിംഗ് സുരേഷ് ഗോപി കരിയറില് വേണ്ടന്നുവച്ച കഥാപാത്രങ്ങളില് ഏറ്റവും പ്രധാനപ്പെട്ടതാണ് പഴശിരാജയിലെ എടച്ചേന കുങ്കന് എന്ന ശക്തമായ വേഷം. മമ്മൂട്ടിയുമായുള്ള പിണക്കത്തെത്തുടര്‍ന്നാണ് അന്ന് സുരേഷ് ഗോപി പഴശിരാജയോട് നോ പറഞ്ഞത്.\nആ സമയത്ത് മമ്മൂട്ടിയും സുരേഷ് ഗോപിയും അത്ര നല്ല ബന്ധത്തിലായിരുന്നില്ല. ഒടുവില് എടച്ചേന കുങ്കനായി അഭിനയിക്കാന് സംവിധായകന് ഹരിഹരന് പ്രശസ്ത നടന് ശരത് കുമാറിനെ വിളിക്കുകയായിരുന്നു.\nസുരേഷ് ഗോപിയെ പഴശിരാജയിലേക്ക് വിളിച്ചിരുന്നതായി ഹരിഹരനും നേരത്തെ വെളിപ്പെടുത്തിയിരുന്നു. സുരേഷ് ഗോപിയെ സമീപിച്ചിരുന്നു. എന്നാല്, അദ്ദേഹം 'നോ' പറഞ്ഞു. അതോടെ ആ ചാപ്റ്റര് ക്ലോസ് ചെയ്തു. ആ കഥാപാത്രം ചെയ്തില്ലെങ്കില് സുരേഷ് ഗോപിയുടെ കരിയറിലെ വലിയ നഷ്ടമാകും എന്നൊന്നും പറയില്ല. അദ്ദേഹത്തിന് അതിലും മികച്ച കഥാപാത്രങ്ങള് ചിലപ്പോള് കിട്ടുമായിരിക്കാം- ഹരിഹരന് ഒരിക്കൽ വെളിപ്പെടുത്തി.\nഒരു കാലത്ത് മമ്മൂട്ടി-സുരേഷ് ഗോപി കോംബിനേഷന് സിനിമകളെല്ലാം തിയറ്ററുകളില് വലിയ ആരവം തീര്‍ത്തിരുന്നു. പപ്പയുടെ സ്വന്തം അപ്പൂസ്, ധ്രുവം, ന്യൂഡല്‍ഹി, ദി കിംഗ് തുടങ്ങിയ സൂപ്പര്‍ഹിറ്റ് ചിത്രങ്ങളിലെല്ലാം മമ്മൂട്ടിയും സുരേഷ് ഗോപിയും ഒന്നിച്ച് അഭിനയിച്ചിട്ടുണ്ട്. എന്നാല്,\nഇരുവരും തമ്മില് പിന്നീട് കടുത്ത ശത്രുതയിലായി.\nപിന്നീട് വര്‍ഷങ്ങള്‍ക്കു ശേഷമാണ് ഇരുവരും തമ്മിലുള്ള പിണക്കം അവസാനിക്കുന്നത്. എന്നാല്, മമ്മൂട്ടിയും സുരേഷ് ഗോപിയും തമ്മിലുള്ള പിണക്കത്തിന്‍റെ കാരണം ഇപ്പോഴും മലയാള സിനിമാലോകത്തിനു വ്യക്തമായി അറിയില്ല.


ആണ്‍കുഞ്ഞുണ്ടാകാന് ഈ രഹസ്യങ്ങള് അറിയൂ | Scientific Tips To Get Pregnant With A Baby Boy - Malayalam BoldSky\nആണ്‍കുഞ്ഞുണ്ടാകാന് ഈ രഹസ്യങ്ങള് അറിയൂ\n| Updated: Tuesday, March 20, 2018, 14:47 [IST]\nതങ്ങള്‍ക്കുണ്ടാകുന്ന കുഞ്ഞ് ആണ്‍കുഞ്ഞായാലും പെണ്‍കുഞ്ഞായാലും ഒരുപോലെ കാണണം, പൊന്നുപോലെ നോക്കണം എന്നതാണ് ന്യായമുള്ള ന്യായം. ഇങ്ങനെ പറഞ്ഞാലും തങ്ങള്‍ക്ക് ആണ്‍കുഞ്ഞ് അല്ലെങ്കില് പെണ്‍കുഞ്ഞു വേണമെന്ന് പലരും രഹസ്യമായി ആഗ്രഹിയ്ക്കും. ആരോഗ്യമുള്ള കുഞ്ഞിനൊപ്പം ആണ്‍കുഞ്ഞ് അല്ലെങ്കില് പെണ്‍കുഞ്ഞെന്ന സ്വപ്‌നം പല ദമ്പതിമാര്‍ക്കുമുണ്ടാകും\nഎല്ലാവര്‍ക്കും അറിയാവുന്ന പോലെ ആണ്‍കുഞ്ഞിനെ അല്ലെങ്കില് പെണ്‍കുഞ്ഞിനെ ഗര്‍ഭം ധരിയ്ക്കുന്നത് സയന്‍സിലെ കളികളാണെന്നു പറയാം. കാരണം ശാസ്ത്രസത്യങ്ങള് ഇതിനു പുറകിലുണ്ട്. ഇതുകൊണ്ടുതന്നെ ഇക്കാര്യത്തില് നമുക്കൊന്നും ചെയ്യാന് പറ്റില്ലെന്നതാണ് പൊതുവായുള്ള സത്യവും.\nഎന്നാല് ആണ്‍കുഞ്ഞ് അല്ലെങ്കില് പെണ്‍കുഞ്ഞു സാധ്യതകള് വര്‍ദ്ധിപ്പിയ്ക്കാവുന്ന ചിലതിനെക്കുറിച്ചു ശാസ്ത്രവും പറയുന്നുണ്ട്. ഇതെക്കുറിച്ചു ചില പഠനങ്ങളും നടത്തി ചില കാര്യങ്ങള് വിജയകരമാണെന്നു തെളിഞ്ഞിട്ടുമുണ്ട്.\nഇതനുസരിച്ച് ആണ്‍കുഞ്ഞുണ്ടാകാന് സാധ്യതകളേറുന്ന ചില പ്രത്യേക കാര്യങ്ങള് പരീക്ഷിയ്ക്കാനാകും. വിജയസാധ്യത ഉറപ്പു നല്‍കുന്നില്ലെങ്കിലും സാധ്യത നല്‍കുന്ന ചില വഴികള്. സയന്‍സിലെ കളികള്‍ക്കൊപ്പം ചില കണക്കിലെ കളികള് കൂടി ഇതിനു സഹായിക്കുന്നു.\nഇതിനായി വന്ധ്യതാചികിത്സയില് 50 വര്‍ഷത്തിലേറെ പാരമ്പര്യമുള്ള ഡോക്ടര് ഷെട്ടീസ് ഹൗ ടു ചൂസ് ദ സെക്‌സ് ഓഫ് ബേബിസ് എന്ന പുസത്കത്തില് വഴി പറയുന്നുണ്ട്. ഇത് പരീക്ഷിച്ച 75 ശതമാനം ദമ്പതിമാരില് വിജയമായിട്ടുമുണ്ടെന്നാണ് അവകാശപ്പെടുന്നത്.\nആണ്‍കുഞ്ഞ്, പെണ്‍കുഞ്ഞ് എന്നതിനു പുറകിലെ രഹസ്യം ക്രോമസോമുകളാണ്. എക്‌സ് ക്രോമസോം, വൈ ക്രോമസോം എന്നിങ്ങനെ രണ്ടുതരം ക്രോമസോമുണ്ട്. പെണ്‍കുഞ്ഞാണെങ്കില് എക്‌സ്, എക്‌സ്, ആണ്‍കുഞ്ഞിന് എക്‌സ്, വൈ എന്നതാണ് വാസ്തവം.\nപുരുഷബീജം രണ്ടു തരമുണ്ട്. ഒന്ന് എക്‌സ് ക്രോമസോം, വേറൊന്ന് വൈ ക്രോമസോം. എക്‌സ് ക്രോമസോമുള്ള ബീജമാണ് അണ്ഡവുമായി സംയോജിയിക്കുന്നതെങ്കില് പെണ്‍കുഞ്ഞ്. വൈ ആണെങ്കില് ആണ്‍കുഞ്ഞ്. അപ്പോള് യഥാര്‍ത്ഥത്തി്ല് പുരുഷശരീരത്തിലെ ക്രോമസോമാണ് ആണ്‍കുട്ടി, പെണ്‍കുട്ടി എന്നു നിശ്ചയിക്കുന്നത്. കാരണം പെണ്‍ശരീരത്തിലെ രണ്ടും എക്‌സ് ക്രോമസോമുകള് തന്നെയാണ്. ഇതുമായി പുരുഷന്റെ ശരീരത്തിലെ എക്‌സ് ക്രോമസോമാണ് ചേരുന്നതെങ്കില് പെണ്‍കുഞ്ഞാകും. കാരണം എക്‌സും എക്‌സും ചേരുന്നു. അത് പെണ്‍കുഞ്ഞ്. പുരുഷശരീരത്തിലെ വൈ ആണെങ്കില് എക്‌സ്, വൈ അതായത ആണ്‍കുഞ്ഞ്. സ്ത്രീയല്ല, പുരുഷനാണ് പെണ്‍കുഞ്ഞോ ആണ്‍കുഞ്ഞോ എ്ന്നു തീരുമാനിയ്ക്കുന്നതിന്റെ ഭാഗമെന്നു ചുരുക്കം.\nവൈ ക്രോമസോമുള്ള ബീജങ്ങള്‍ക്കു പൊതുവെ ആയുസു കുറവാണ്. ചെറുതാണ്, അതേ സമയം വേഗത്തില് നീങ്ങാന് കഴിയുന്നവയാണ്. എന്നാല് എക്‌സ് ക്രോമസോം ആയുര്‍ദൈര്‍ഘ്യമുള്ളതും വലുതും വേഗത കുറഞ്ഞതുമാണ്.\nവേഗം കൂടുതലുള്ളതുകൊണ്ട് സ്ത്രീ ശരീരത്തിലേയ്ക്കു വേഗത്തില് എത്താന് സാധിയ്ക്കുന്നതും സംയോഗം നടത്താന് സാധിയ്ക്കുന്നതും വൈ ക്രോമസോമിനാണ്. അണ്ഡം സ്ത്രീ ശരീരത്തില് ഉല്‍പാദിപ്പിയ്ക്കപ്പെട്ടിട്ടുണ്ടെങ്കില് സെക്‌സ് നടന്നതാല് ആദ്യം വൈ ക്രോമസോമുള്ള ബീജം, അതായത ആണ്‍കുഞ്ഞു സാധ്യതയുള്ള ബീജം വേഗമെത്തി അണ്ഡവുമായി ചേരുന്നു. അങ്ങനെ ആണ്‍കുഞ്ഞു സാധ്യത വര്‍ദ്ധിയ്ക്കുന്നു.\nഓലുവേഷന് ദിവസമുള്ള ബന്ധപ്പെടല്\nഇതുകൊണ്ട് ഓലുവേഷന് ദിവസമുള്ള ബന്ധപ്പെടല് ആണ്‍കുട്ടി സാധ്യത വര്‍ദ്ധിപ്പിയ്ക്കും. കാരണം അണ്ഡം സ്ത്രീ ശരീരത്തില് ഉണ്ട്. ഇതുമായി ആദ്യമെത്തുന്ന വൈ ക്രോമസോം ചേരുന്നു. ഓവുലേഷനടുത്തായുള്ള ബന്ധപ്പെടല് ഈ സാധ്യത വര്‍ദ്ധിപ്പിയ്ക്കുന്നു.\nവുലേഷന് അല്‍പദിവസങ്ങള് മുന്‍പായി\nഅതേ സമയം ഓവുലേഷന് അല്‍പദിവസങ്ങള് മുന്‍പായി സെക്‌സ് നടന്നുവെന്നു കരുതൂ. അപ്പോള് എക്‌സ് ക്രോമസോം സാധ്യത കൂടുതലാണ്. കാരണം എക്‌സ് ക്രോമസോമുള്ള ബീജങ്ങള് കൂടുതല് ദിവസം ആയുസുണ്ടാകും. സ്ത്രീ ശരീരത്തില് എത്തിച്ചേര്‍ന്ന എക്‌സ്, വൈ ബീജങ്ങളില് വൈ ബീജങ്ങള് അണ്ഡോല്‍പാദനം നടക്കുമ്പോഴേയ്ക്കും നശിച്ചു പോയിട്ടുണ്ടാകും. കാരണം ഇവയ്ക്ക് ആയുസു കുറവാണ്. അതേ സമയം എക്‌സുകാര്‍ക്ക ആയുസു കൂടുതലാണ്. അതുകൊണ്ട് അണ്ഡോല്‍പാദനം നടക്കുമ്പോള് ജീവനോടെയുളള എക്‌സ് എക്‌സുമായി ചേര്‍ന്നാല് പെണ്‍കുഞ്ഞാണ് ഉണ്ടാകുക.\nഓവുലേഷന് ദിവസം കൃത്യമായി അറിഞ്ഞ്\nചുരുക്കിപ്പറഞ്ഞാല് ഓവുലേഷന് ദിവസം കൃത്യമായി അറിഞ്ഞ് ഇൗ ദിവസമോ തൊട്ടുമുന്നോ പിന്നോ ഉള്ള ദിവസങ്ങളിലെ സെക്‌സ് ആണ്‍കുഞ്ഞു സാധ്യത വര്‍ദ്ധിപ്പിയ്ക്കും. ഓവുലേഷന് ദിവസത്തിനു അല്‍പദിവസം മുന്‍പോ പിന്‍പോ ഉള്ളത് പെണ്‍കുഞ്ഞു സാധ്യതയും. ഓവുലേഷന് 4-5 ദിവസം മുന്‍പുള്ള സെക്‌സ് ഒഴിവാക്കുക. അന്നോ തൊട്ടടുത്ത ദിവസങ്ങളിലോ സെക്‌സാകാം.\nഡീപ് പെനിസ്‌ട്രെഷന് പൊസിഷനുകളാണ് മറ്റൊരു കാര്യം. ഡീപ് പെനിട്രേഷനില് വേഗത കൂടുതലുള്ള വൈ ക്രോമസോമുകള് അണ്ഡോല്‍പാദനം നടന്നിട്ടുണ്ടെങ്കില് വേഗം സഞ്ചരിച്ചെത്തി ആണ്‍കുഞ്ഞു സാധ്യത ഏറുന്നു ഡോഗി സ്‌റ്റൈല്, സ്റ്റാന്റിംഗ് സ്‌റ്റൈല്. സ്റ്റാര്‍ഡിലിംഗ് സ്‌റ്റൈല് എന്നീ പൊസിഷനുകളില് ആണ്‍കുഞ്ഞുണ്ടാകുന്ന സാധ്യത ഏറെയാണ്. ഡീപ് പെനിട്രേഷനിലൂടെ ആദ്യം വൈ ബീജം എത്തുന്നതു കൊണ്ടുതന്നെ. അണ്ഡം സ്ത്രീ ശരീരത്തില് ഉണ്ടായിട്ടുണ്ടാകണമെന്നുമാത്രം.\nപുരുഷന്റെ അണ്ടര് വെയര് ആണ് പെണ്‍കുഞ്ഞുങ്ങളുടെ രൂപീകരണത്തില് പങ്കു വഹിയക്കുന്നുവെന്നും പുസ്തകത്തില് പറയുന്നു. ഇറുകിയ അടിവസ്ത്രം ഇട്ട പുരുഷന്റെ വൃഷണം വേഗത്തില് ചൂടാകുന്നു. ഇത് ബീജോല്‍പാദനം കുറയ്ക്കുമെന്നു മാത്രമല്ല, വൈ ക്രോമസോമുള്ള, അതായത് ആണ്‍കുഞ്ഞു സാധ്യതകള് വര്‍ദ്ധിപ്പിയ്ക്കുന്ന ക്രോമസോമുകള് വേഗം ചത്തൊടുങ്ങാന് കാരണമാകും. പെണ്‍കുഞ്ഞു സാധ്യത വര്‍ദ്ധിയ്ക്കും. അതേ സമയം ബോക്‌സേഴ്‌സ് പോലെയോ അയഞ്ഞതോ ആയ അണ്ടര്‍വെയറുകള് വൈ ക്രോമസോമിന്റെ ആയുസിന് നല്ലതാണ്. ആണ്‍കുഞ്ഞു സാധ്യത ഏറുന്നു.\nയോനീഭാഗം ആല്‍ക്കലൈനായാല് ആണ്‍കുഞ്ഞു സാധ്യത വര്‍ദ്ധിയ്ക്കുന്നു. അസിഡിറ്റി കൂടുതലായാല് വൈ ക്രോമസോമുകള് പെട്ടെന്നു നശിച്ചുപോകും. ഇതുകൊണ്ടുതന്നെ യോനീഭാഗം ആല്‍ക്കലൈനാകുന്നത് ആണ്‍കുഞ്ഞുണ്ടാകാന് സഹായിക്കുന്ന ബീജങ്ങള്‍ക്കു ഗുണകരമാണ്. സ്ത്രീയ്ക്ക് ഓര്‍ഗാസമുണ്ടാകുന്നത് ഈ ഭാഗത്തെ ആല്‍ക്കലൈനാക്കും. ആ സമയത്തു സ്രവങ്ങള് പുറപ്പെടുവിയ്ക്കുന്നതാണ് കാരണം. ഇത് യോനീഭാഗത്തെ ആല്‍ക്കലൈനാക്കും. സെക്‌സ് സമയത്ത് സ്ത്രീ പങ്കാളിയ്ക്ക് ഓര്‍ഗാസമുണ്ടാകുന്നത് ആണ്‍കുഞ്ഞു സാധ്യത വര്‍ദ്ധിപ്പിയ്ക്കുമെന്നു ചുരുക്കം.\nഓവുലേഷന് സമയത്ത് സെര്‍വിക്കല് മ്യൂകസ്, അതായത് യോനീസ്രവത്തിന്റെ ഉല്‍പാദനം വര്‍ദ്ധിയ്ക്കും. ഇത് വൈ ക്രോമസോമിനെ കൂടുതല് സമയം ആയുസോടെയിരിയ്ക്കാന് സഹായിക്കും. ആണ്‍കുഞ്ഞിനുള്ള സാധ്യത വര്‍ദ്ധിയ്ക്കും.\nഎരിവും മസാലകളുമുളള ഭക്ഷണം\nമാട്ടിറച്ചി കഴിയ്ക്കുന്നത് ആണ്‍കുഞ്ഞിനുള്ള സാധ്യത വര്‍ദ്ധിപ്പിയ്ക്കുന്നു. എന്നാല് കൂടുതല് കഴിയ്ക്കരുത്, ഫ്രഷായതു തന്നെ വേണം.\nചില പ്രത്യേക ഭക്ഷണങ്ങള് യോനീഭാഗത്തെ ആല്‍ക്കലൈന് സ്വഭാവം വര്‍ദ്ധിപ്പിയ്ക്കും. ഉരുളക്കിഴങ്ങു തൊലിയോടെ കഴിയ്ക്കുന്നത,് മധുരക്കിഴങ്ങു കഴിയ്ക്കുന്നത് ആണ്‍കുഞ്ഞുണ്ടാകാന് നല്ലതാണ്.\nScientific Tips To Get Pregnant With A Baby Boy\nScientific Tips To Get Pregnant With A Baby Boy, Read more to know about,


ശാസ്ത്രം ജയിക്കും, മനുഷ്യൻ വീണ്ടും തോൽക്കും! : Deepika.com Tech News\nഭൂമിയിൽ മനുഷ്യന്‍റെ സ്ഥാനം യന്ത്രങ്ങൾ കൈയടക്കുമെന്ന് പ്രവചനം. മഷിനോട്ടക്കാരുടെ ജല്പനമെന്നുകരുതി തള്ളാൻവയ്യ. ഈ പ്രവചനം നടത്തിയിരിക്കുന്നത് സാക്ഷാൽ സ്റ്റീഫൻ ഹോക്കിംഗ് ആണ്. ആർട്ടിഫിഷ്യൽ ഇന്‍റലിജൻസ് ശക്തിപ്രാപിക്കുന്നതോടെ മനുഷ്യന്‍റെ നിലനില്പ് പരുങ്ങലിലായേക്കുമെന്നാണ് അദ്ദേഹം ആശങ്കപ്പെടുന്നത്. ഒരു തിരിച്ചുവരവിനു സാധ്യതയില്ലാത്ത നാഴികക്കല്ലു പിന്നിട്ടതോടെ ഭൂമിയിൽ മനുഷ്യന്‍റെ നാളുകൾ എണ്ണപ്പെട്ടുവെന്നും അദ്ദേഹം പറയുന്നു.\nഭൂമിയുടെ വലിപ്പം മനുഷ്യനെ സംബന്ധിച്ച് തീരെ ചെറുതായി വരികയാണ്. ആഗോള ജനസംഖ്യ അത്യന്തം അപകടകരമായവിധം ഉയരുന്നു. ഒപ്പം നമ്മൾ സ്വയം നാശത്തിനുള്ള വഴികൾ വെട്ടുകയും ചെയ്യുന്നു. ആർട്ടിഫിഷ്യൽ ഇന്‍റലിജൻസിന്‍റെകാലത്ത് ഒരു സ്പീഷീസ് ആയി നിലനിൽക്കണമെങ്കിൽ മനുഷ്യൻ ഭൂമിവിട്ട് മറ്റു ഗ്രഹങ്ങൾ തേടേണ്ടിവരും. യന്ത്രങ്ങൾ സ്വയം കരുത്തരാകുകയും പെരുകുകയും ചെയ്യുന്ന കാലം വിദൂരമല്ല- ലോകം ആദരിക്കുന്ന ശാസ്ത്രജ്ഞനായ സ്റ്റീഫൻ ഹോക്കിംഗ് പറയുന്നു.\nആർട്ടിഫിഷ്യൽ ഇന്‍റലിജൻസ് മുന്നോട്ടുവയ്ക്കുന്ന ഭീഷണികളെയാണ് സ്റ്റീഫൻ ഹോക്കിംഗ് ചൂണ്ടിക്കാട്ടുന്നത്. സ്വയം പ്രവർത്തിക്കാൻ ശേഷിയുള്ള ആയുധങ്ങൾപോലും വരുംകാലങ്ങളിൽ യാഥാർഥ്യമായേക്കാം. ഭീഷണികൾ ഒഴിവാക്കാനുള്ള ശ്രമങ്ങൾകൂടി ഗവേഷകരുടെ ഭാഗത്തുനിന്നുണ്ടാകണമെന്ന് അദ്ദേഹം മുന്നറിയിപ്പുനൽകുന്നു.\nആർട്ടിഫിഷ്യൽ ഇന്‍റലിജൻസിനെക്കുറിച്ചുള്ള ആശങ്ക ആദ്ദേഹം നേരത്തെയും പങ്കുവച്ചിട്ടുള്ളതാണ്. മനുഷ്യന്‍റെ ഏറ്റവും മികച്ചതോ അല്ലെങ്കിൽ ഏറ്റവും വിനാശകരമോ ആയ കണ്ടുപിടിത്തമാണ് ആർട്ടിഫിഷ്യൽ ഇന്‍റലിജൻസ് എന്നാണ് അദ്ദേഹം കേംബ്രിജ് യൂണിവേഴ്സിറ്റിയിൽ പറഞ്ഞത്.


Kerala Congress M Leader Jose K Mani will resign Rajya Sabha Membership | ജോസ് കെ മാണിയുടെ വന് പ്രഖ്യാപനം; രാജ്യസഭാംഗത്വം രാജിവയ്ക്കും, നിയമസഭയിലേക്ക് മുന്നൊരുക്കം - Malayalam Oneindia\n6 min ago ‘ക്രിമിനലുകളുടെ കേന്ദ്രമാണോ ശാഖ? അഭിമന്യൂ കൊലക്കേസിൽ ആർഎസ്എസിനെ വിമർശിച്ച് സിപിഎം ജില്ലാ നേതൃത്വം\n14 min ago പ്രതിഷേധം കടുത്തു; 'മുസ്ലീങ്ങള്‍ക്ക് അമ്പലപ്പറമ്പില് പ്രവേശനമില്ലെന്ന' ബോർഡ് നീക്കം ചെയ്തു\njose k mani kerala congress m kottayam pala mani c kappan ldf cpm cpi kerala politics local body election ജോസ് കെ മാണി കേരള കോണ്‍ഗ്രസ് എം കോട്ടയം മാണി സി കാപ്പന് എല്‍ഡിഎഫ് സിപിഎം സിപിഐ എന്‍സിപി തദ്ദേശ തിരഞ്ഞെടുപ്പ് politics\nPublished: December 17 2020, 11:51 [IST]\nകോട്ടയം: തദ്ദേശ തിരഞ്ഞെടുപ്പില് മികച്ച വിജയം നേടിയതിന് പിന്നാലെ കേരള കോണ്‍ഗ്രസ് എം നേതാവ് ജോസ് കെ മാണി സംസ്ഥാന രാഷ്ട്രീയത്തില് കൂടുതല് സജീവമാകുന്നു. മാസങ്ങള് കഴിഞ്ഞാല് നിയമസഭാ തിരഞ്ഞെടുപ്പ് അടുത്തുവരുന്ന പശ്ചാത്തലത്തിലാണിത്. സംസ്ഥാനത്ത് ഇടതുപക്ഷത്തിന് അനുകൂലമായ സാഹചര്യമാണ് നിലവിലുള്ളതെന്ന് തദ്ദേശ തിരഞ്ഞെടുപ്പ് ഫലം വ്യക്തമാക്കുന്നു. ഈ ട്രെന്‍ഡ് നിലനിന്നാല് എല്‍ഡിഎഫ് സര്‍ക്കാരിന് രണ്ടാമൂഴം ഉറപ്പാണ്.\nമധ്യേകേരളം ജോസ് കെ മാണി വഴി പിടിക്കാനാകുമെന്ന് ഇടതുപക്ഷം കണക്കുകൂട്ടുന്നു. ഈ വേളയിലാണ് ജോസ് കെ മാണിയുടെ വന് പ്രഖ്യാപനം. അദ്ദേഹം രാജ്യസഭാംഗത്വം രാജിവയ്ക്കുകയാണെന്ന് അറിയിച്ചു. വിശദാംശങ്ങള് ഇങ്ങനെ...\nസിപിഎം കണക്കു കൂട്ടിയ പോലെ\nജോസ് കെ മാണി വിഭാഗത്തിന്റെ സാന്നിധ്യം സിപിഎം കണക്കു കൂട്ടിയ പോലെ ഇടതുപക്ഷത്തിന് നേട്ടമായിട്ടുണ്ട്. തദ്ദേശ തിരഞ്ഞെടുപ്പില് യുഡിഎഫിന്റെ കുത്തകയായിരുന്ന വാര്‍ഡുകളും മുന്‍സിപ്പാലിറ്റികളും വരെ എല്‍ഡിഎഫിനൊപ്പം പോന്നു. കോട്ടയം ജില്ലാ പഞ്ചായത്തും പാലായുമെല്ലാം ഉദാഹരമാണ്. ഇവിടെയാണ് അടുത്ത കളമൊരുങ്ങുന്നത്.\nജോസ് കെ മാണി പക്ഷത്തെ എല്‍ഡിഎഫിലെടുക്കാന് മുന്‍കൈയ്യെടുത്തത് സിപിഎം ആണ്. കൃത്യമായ കണക്കുകൂട്ടലുകളോടെയാണ് സിപിഎം ഈ തീരുമാനം എടുത്തത്. എന്നാല് ഇടതുപക്ഷത്തെ ഘടക കക്ഷികളായ എന്‍സിപിക്കും സിപിഐക്കുമെല്ലാം ആശങ്ക വര്‍ധിച്ചിരിക്കുന്നു. അപ്രസക്തമാകുമോ എന്നാണ് അവരുടെ ആശങ്ക.\n15 മണ്ഡലങ്ങള് പിടിക്കാം\nനിയമസഭാ തിരഞ്ഞെടുപ്പില് കേരള കോണ്‍ഗ്രസ് എമ്മിനെ കൂടെ നിര്‍ത്തിയാല് യുഡിഎഫ് പക്ഷത്തെ 15 മണ്ഡലങ്ങള് പിടിക്കാനാകുമെന്ന് ഇടതുപക്ഷം കണക്കുകൂട്ടുന്നു. കോട്ടയം, പത്തനംതിട്ട, ഇടുക്കി, എറണാകുളം എന്നീ ജില്ലകളിലെ മണ്ഡലങ്ങളിലാണ് സിപിഎമ്മിന്റെ നോട്ടം. ഈ നീക്കം ലക്ഷ്യം കണ്ടാല് എല്‍ഡിഎഫിന് രണ്ടാമൂഴം ലഭിക്കും.\nരാജ്യസഭാംഗത്വം രാജിവയ്ക്കാന് ജോസ് കെ മാണി\nഅനുകൂല രാഷ്ട്രീയ സാഹചര്യം ഒരുങ്ങിയിരിക്കെയാണ് രാജ്യസഭാംഗത്വം രാജിവയ്ക്കാന് ജോസ് കെ മാണി തയ്യാറായിരിക്കുന്നത്. സീറ്റ് ആര്‍ക്ക് നല്‍കുമെന്ന് മുന്നണി തീരുമാനിക്കുമെന്ന് അദ്ദേഹം പറഞ്ഞു. മന്ത്രിസഭയിലേക്ക് ഇല്ലെന്നും അത്തരം വാര്‍ത്തകള് മാധ്യമ സൃഷ്ടിയാണെന്നും ജോസ് കെ മാണി പറയുന്നു.\nകൂടുതല് സീറ്റുകള് വേണം\nതദ്ദേശ തിരഞ്ഞെടുപ്പ് ഫലത്തിലൂടെ ജോസ് ശക്തനാണ് എന്ന് ഇടതുമുന്നണി അറിഞ്ഞു. നിയമസഭാ തിരഞ്ഞെടുപ്പില് കൂടുതല് സീറ്റുകള് കൈവശപ്പെടുത്താനും കേരള കോണ്‍ഗ്രസ് ശ്രമിക്കും. ഇവിടെയാണ് വിവാദങ്ങള്‍ക്ക് ഇട വരുന്നത്. മാണി സി കാപ്പന് ഇപ്പോള് തന്നെ വിമര്‍ശനവുമയി രംഗത്തുണ്ട്.\nമാണി സി കാപ്പന് പോര് തുടങ്ങി\nപാലായില് ഇടതുപക്ഷം ജയിച്ചത് ജോസ് പക്ഷത്തിന്റെ മാത്രം കരുത്തില് അല്ലെന്ന് മാണി സി കാപ്പന് പറയുന്നു. പാലായില് ഭൂരിപക്ഷം കുറഞ്ഞു എന്നാണ് അദ്ദേഹത്തിന്റെ അഭിപ്രായം. നിയമസഭാ തിരഞ്ഞെടുപ്പില് തനിക്ക് കിട്ടിയ ഭൂരിപക്ഷം ഇപ്പോഴില്ല എന്നും പാലായിലെ ഫലം ജോസ് കെ മാണിക്ക് അനുകൂലമല്ല എന്നും മാണി സി കാപ്പന് പറയുന്നു.\n15 സീറ്റുകള് ചോദിക്കും\n2015ല് 15 സീറ്റുകളില് മല്‍സരിച്ചിരുന്നു കേരള കോണ്‍ഗ്രസ് എം. അന്ന് യുഡിഎഫിന്റെ ക്യാംപിലായിരുന്നു. അത്ര തന്നെ സീറ്റുകള് ഇത്തവണയും ജോസ് പക്ഷം ആവശ്യപ്പെടും. പാലാ നഗരസഭയിലെ വിജയവും കോട്ടയത്തെയും സമീപ ജില്ലകളിലെയും കരുത്തും കാണിച്ചാണ് കൂടുതല് സീറ്റുകള് ജോസ് പക്ഷം അവകാശപ്പെടുക.\nഎന്‍സിപിയുടെ സിറ്റിങ് സീറ്റായ പാലാ മണ്ഡലം എല്‍ഡിഎഫിന് തലവേദനയാകുമെന്ന് ഉറപ്പാണ്. സീറ്റ് വിട്ടുകൊടുക്കില്ലെന്ന് മാണി സി കാപ്പന് വ്യക്തമാക്കി. സിപിഐ മല്‍സരിച്ചിരുന്ന കാഞ്ഞിരപ്പള്ളിയും തങ്ങള്‍ക്ക്് വേണമെന്ന് കേരള കോണ്‍ഗ്രസ് എം ആവശ്യപ്പെടും. യുഡിഎഫിലാകുമ്പോള് കേരള കോണ്‍ഗ്രസ് മല്‍സരിച്ച മണ്ഡലമാണ് കാഞ്ഞിരപ്പള്ളി.\nസിപിഎം തന്ത്രം എങ്ങനെ\nകേരള കോണ്‍ഗ്രസ് സ്‌കറിയാ തോമസ് വിഭാഗം മല്‍സരിച്ചിരുന്ന കടുത്തുരുത്തി സീറ്റും ജോസ് പക്ഷം ആവശ്യപ്പെടും. ഇതോടെ എന്‍സിപിയും സിപിഐയും സ്‌കറിയാ തോമസ് വിഭാഗവും കലാപക്കൊടി ഉയര്‍ത്തും. സിപിഎം ഈ വിഷയം എങ്ങനെ കൈകാര്യം ചെയ്യുമെന്ന് കാത്തിരുന്ന് കാണാം. ജോസിനെ പിണക്കാതെയുള്ള തീരുമാനമാകും വരിക എന്നാണ് നേതാക്കള് നല്‍കുന്ന സൂചന.\nKerala Congress M Leader Jose K Mani will resign Rajya Sabha Membership\nStory first published: Thursday, December 17, 2020, 11:51 [IST]


‘ഇത് കൊണ്ടാണ് നാഷണൽ ക്രഷ് വിളിക്കുന്നത്!! കിടിലം ലുക്കിൽ നടി പ്രിയ വാര്യർ..’ – ഫോട്ടോസ് വൈറൽ – POCKET CREATIONS\n‘ഇത് കൊണ്ടാണ് നാഷണൽ ക്രഷ് വിളിക്കുന്നത്!! കിടിലം ലുക്കിൽ നടി പ്രിയ വാര്യർ..’ – ഫോട്ടോസ് വൈറൽ\nSwathyFebruary 16, 2022 4:39 pm\nഒമർ ലുലു എന്ന സംവിധായകന്റെ മൂന്നാമത്തെ ചിത്രമായ ‘ഒരു അടാർ ലവിലൂടെ മലയാളികൾക്ക് സുപരിചിതമായ മുഖമാണ് പ്രിയ വാര്യർ. മലയാളികൾക്ക് മാത്രമല്ല ആ സിനിമയിലെ പാട്ട് ഇറങ്ങിയതോടെ ലോകം എമ്പാടും പ്രിയ വാര്യരുടെ കണ്ണിറുക്കൽ വൈറലാവുകയും ‘നാഷണൽ ക്രഷ്’ എന്ന പേരിൽ ആരാധകർ വിളിക്കാനും തുടങ്ങി. ഒറ്റ ദിവസം കൊണ്ട് തന്നെ പ്രിയ സ്റ്റാറായി.\nഒരു പുതുമുഖ നടിക്ക് മലയാളത്തിൽ ലഭിക്കുന്നതിൽ വച്ച് ഏറ്റവും കൂടുതൽ ആരാധകരയാണ് മണിക്കൂറുകൾ കൊണ്ട് തന്റെ ഇൻസ്റ്റാഗ്രാം അക്കൗണ്ടിൽ പ്രിയ എത്തിച്ചത്. സിനിമ ഇറങ്ങുന്നതിന് മുമ്പ് തന്നെ പാട്ടിലെ ആ രംഗത്തോടെ പ്രിയയ്ക്ക് മറ്റു ഭാഷകളിൽ നിന്ന് വരെ അവസരങ്ങൾ തേടിയെത്തി. സിനിമ പക്ഷേ തീർത്തും പരാജയപ്പെട്ടിരുന്നു. സിനിമ ഇറങ്ങിയ ശേഷം അതുകൊണ്ട് തന്നെ പ്രിയക്ക് ഒരുപാട് ട്രോളുകളുമാണ് നേരിടേണ്ടി വന്നു.\nപക്ഷേ അതൊന്നും താരത്തിനെ തളർത്താൻ കഴിയുന്നത് അല്ലായിരുന്നു. മലയാളത്തിൽ നിന്ന് നേരം ആ സിനിമയ്ക്ക് ശേഷം പ്രിയ പോയത് തെലുങ്കിലാണ്. തെലുങ്കിൽ രണ്ട് സിനിമ ഇതുവരെ പ്രിയ അഭിനയിച്ചു. ഒരു കന്നഡ സിനിമയുടെ പോസ്റ്റ് പ്രൊഡക്ഷൻ വർക്കുകൾ ഇപ്പോൾ നടക്കുകയാണ്. അതുപോലെ ആദ്യ ബോളിവുഡ് ചിത്രത്തിന്റെയും പോസ്റ്റ് പ്രൊഡക്ഷൻ വർക്കുകൾ നടക്കുന്നുണ്ട്.\nപ്രിയയ്ക്ക് സമൂഹ മാധ്യമങ്ങളിൽ ഒരുപാട് ആരാധകർ ഉള്ളതുകൊണ്ട് തന്നെ ധാരാളം ഫോട്ടോഷൂട്ടുകൾ ചെയ്യാറുണ്ട്. താരത്തിന്റെ പുതിയ ഫോട്ടോഷൂട്ടിൽ കിടിലം ഹോട്ട് ലുക്കിലാണ് പ്രിയ എത്തിയിരിക്കുന്നത്. അസാനിയ നസ്രിന്റെ സ്റ്റൈലിങ്ങിൽ സരിൻ രാംദാസാണ് ചിത്രങ്ങൾ എടുത്തിരിക്കുന്നത്. ഉണ്ണി പി എസാണ് മേക്കപ്പ് ചെയ്തത്. ബോളിവുഡ് നടിയെ വെല്ലുന്ന ലുക്കിലാണ് പ്രിയയുടെ ഫോട്ടോഷൂട്ട്.\nNEWER POST‘ചിപ്പിയില്ലാതെ എന്ത് ആറ്റുകാൽ പൊങ്കാല!! പതിവ് മുടക്കാതെ പൊങ്കാലയിട്ട് താരം..’ – വീഡിയോ കാണാം\nOLDER POST‘അടുത്തിടെ ഇത്രയും ചിരിപ്പിച്ച ഒരു ട്രെയിലർ കണ്ടിട്ടില്ല!! പത്രോസിന്റെ പടപ്പുകൾ..’ – വീഡിയോ കാണാം


ഇഞ്ചിയുംഎള്ളും, 10 ദിവസത്തില് വയര് പോകും | Ginger Remedies To Reduce Belly Fat - Malayalam BoldSky\nഇഞ്ചിയുംഎള്ളും, 10 ദിവസത്തില് വയര് പോകും\n| Updated: Tuesday, February 20, 2018, 10:56 [IST]\nഇഞ്ചിയ്ക്ക് ആരോഗ്യഗുണങ്ങള് ഏറെയുണ്ട്. ഭക്ഷണത്തില് ഉപയോഗിയ്ക്കുന്ന കൂട്ട് എന്നതിനേക്കാള് കൂടുതല് ഏറെ ആരോഗ്യഗുണങ്ങള് ഒത്തിണങ്ങിയ ഒന്നാണിത്.\nഇഞ്ചിയിലെ ജിഞ്ചറോള് പല ആരോഗ്യഗുണങ്ങളും നല്‍കുന്ന ഒന്നാണ്. പല ആരോഗ്യപ്രശ്‌നങ്ങള്‍ക്കുമുള്ളൊരു നല്ല മരുന്നാണിത്. ശരീരത്തിന് പ്രതിരോധശേഷിയും വയറിന് ആരോഗ്യവുമെല്ലാം നല്‍കുന്ന ഒന്നാണിത്.\nഇഞ്ചിയില് അമിനോ ആസിഡുകള്, മഗ്നീഷ്യം, അയേണ്, കാല്‍സ്യം, ഒമേഗ 3, ഒമേഗ6തുടങ്ങിയ പല ഗുണങ്ങളും അടങ്ങിയിട്ടുണ്ട്.\nഅസുഖങ്ങളേക്കാള് തടി കുറയ്ക്കാനുള്ള നല്ലൊരു വഴിയാണ് ഇഞ്ചി. ഇതു പല രീതിയിലും തടി കുറയ്ക്കാന് സഹായിക്കുന്ന ഒന്നുമാണ്. ഇത് ശരീരത്തിന്റെ ചൂടു വര്‍ദ്ധിപ്പിച്ച് ശരീരത്തിന്റെ അപചയപ്രക്രിയ ശക്തിപ്പെടുത്തുന്ന ഒന്നാണ്. ഇത് കൊഴുപ്പു കുറയ്ക്കാന് സഹായിക്കുന്ന നല്ലൊരു വഴിയാണ്. ദഹനപ്രക്രിയ ശക്തിപ്പെടുത്താന് സഹായിക്കുന്ന ദഹനരസങ്ങളുടെ ഉല്‍പാദനത്തിന് ഇഞ്ചി ഏറെ നല്ലതുമാണ്. ഇതും തടിയും വയറും കുറയ്ക്കാന് ഏറെ നല്ലതാണ്.\nഇഞ്ചി പ്രത്യേക വഴികളിലുപയോഗിയ്ക്കുന്നതാണ് തടി കുറയ്ക്കാന് ഏറെ സഹായകമാകുന്നത്. ഏതെല്ലാം വിധത്തിലാണ് ഇഞ്ചി തടി കുറയ്ക്കാന് സഹായിക്കുന്നതെന്നു നോക്കൂ,\nഅര സ്പൂണ് ഇഞ്ചി ചതച്ചതു രാവിലെ വെറുംവയറ്റില് കഴിയ്ക്കുന്നത് ഏറെ നല്ലതാണ്. ഇത് ദിവസവും ചെയ്യുന്നത് ഏറെ നല്ലതാണ്.\nഇഞ്ചിയും നാരങ്ങാനീരും കലര്‍ന്ന മിശ്രിതവും ഏറെ നല്ലതാണ്. അര ടീസ്പൂണ് ഇഞ്ചി ചതച്ചതും2ടീസ്പൂണ് നാരങ്ങാനീരും ഒരു നുള്ള് ഉപ്പും ചേര്‍ത്തിളക്കി കഴിയ്ക്കുക. ഇതും വയറും തടിയും കുറയ്ക്കാന് ഏറെ നല്ലതാണ്.\nഅര ടീസ്പൂണ് ഇഞ്ചി പേസ്റ്റും അര ടീസ്പൂണ് ഒലീവ് ഓയിലും 1 ടീസ്പൂണ് തേനും കലര്‍ത്തി കഴിയ്ക്കുന്നത് ഏറെ ഗുണകരമാണ്. ഇതും തടിയും വയറും കുറയ്ക്കാനുള്ള നല്ലൊരു വഴിയാണ്.\nഇഞ്ചിയും കുതിര്‍ത്ത എളളും\nഇഞ്ചിയും കുതിര്‍ത്ത എളളും ചേര്‍ത്തരച്ചോ അല്ലാതെയോ കഴിയ്ക്കുന്നത് വയര് കുറയ്ക്കാന് ഏറെ നല്ലതാണ്. ഇത് ചോറില് ചേര്‍ത്തു വേണമെങ്കില് കഴിയ്ക്കാം.\nഇഞ്ചിയിട്ടു തിളപ്പിച്ച വെള്ളത്തില് നാരങ്ങാനീരും\nഇഞ്ചിയിട്ടു തിളപ്പിച്ച വെള്ളത്തില് നാരങ്ങാനീരും തേനും ചേര്‍ത്തു കുടിയ്ക്കുന്നതും ഏറെ നല്ലതാണ്.\nGinger Remedies To Reduce Belly Fat\nGinger Remedies To Reduce Belly Fat, read more to know about


22 March, 2020 11:57:54 AM\nഅഹമ്മദാബാദ്: കോവിഡ് 19 ടെസ്റ്റ് ചെയ്യാനുള്ള കിറ്റുകളുടെ ലൈസന്‍സ് അഹമ്മദാബാദ് ആസ്ഥാനമായുള്ള കൊസാര ഡയഗനോസ്റ്റിക്‌സ് കമ്പനി സ്വന്തമാക്കി. കിറ്റ് നിര്‍മ്മിക്കാന് സെന്റട്രല് ഡ്രഗ്‌സ് സ്റ്റാന്‍ഡേഡ് കണ്‍ട്രോള് ഓര്‍ഗനൈസേഷന്റെ ലൈസന്‍സ് ലഭിച്ച ഇന്ത്യയിലെ ആദ്യത്തെ സ്ഥാപനമാണ് കൊസാര. നിലവില് ഇവര്‍ക്ക് മാത്രമേ കോവിഡ് ടെസ്റ്റ് കിറ്റ് നിര്‍മ്മാണത്തിനുള്ള അനുമതി ഇന്ത്യയില് ലഭിച്ചിട്ടുള്ളൂ.\nസാംപിള് കിറ്റുകള് പുനെ വൈറോളജി ഇന്‍സ്റ്റിറ്റ്യൂട്ടിലേക്ക് പരിശോധിച്ച് സാധുത വരുത്താന് അയച്ചിട്ടുണ്ട്. അംബാലാല് സാരാഭായ് എന്റര്‍പ്രൈസസും കോ ഡയഗനോസ്റ്റിക്‌സും ഒന്നിച്ചു ചേര്‍ന്നുള്ള സംരംഭമാണ് കൊസാര ഡയഗനോസ്റ്റിക്‌സ്. കിറ്റുകളുടെ ശരിയായ വില ഇതുവരെ നിര്‍ണ്ണയിച്ചിട്ടില്ല. നിലവില് രാജ്യത്ത് ലഭ്യമായ ഇറക്കുമതി ചെയ്ത കിറ്റുകളേക്കാള് വിലക്കുറവുള്ള കിറ്റുകളായിരിക്കും കൊസാരയുടേതെന്ന് കമ്പനി സിഇഒ മോഹല് സാരാഭായ് പറഞ്ഞു.\n1000-1200 രൂപ വിലയുള്ള കിറ്റുകളാണ് വിപണിയില് ലഭ്യമായിട്ടുള്ളത്. കിറ്റുണ്ടാക്കാന് ആവശ്യമായ വസ്തുക്കളുടെ ആവശ്യം ആഗോള തലത്തില് തന്നെ കൂടിയതിനാല് അവയുടെ വിലയും ക്രമാതീതമായി ഉയരുകയാണ് ഇതിനാലാണ് വിലനിര്‍ണ്ണയം നടത്താനാവാത്തതെന്നും സാരാഭായ് പറഞ്ഞു. വഡോദരയിലെ റാനൊലിയിലാണ് നിലവിലെ നിര്‍മ്മാണ യൂണിറ്റ് പ്രവര്‍ത്തിക്കുന്നത്.പ്രതിദിനം 10,000 കിറ്റുകള് നിര്‍മ്മിക്കാനാവുമെന്നാണ് പ്രതീക്ഷ


ന്യൂദല്‍ഹി: ദല്‍ഹി കേന്ദ്രമാക്കി സൈനിക മാര്‍ച്ച് നടന്നുവെന്ന് മാധ്യമങ്ങളില് വാര്‍ത്ത വരുത്തുന്നതിന് ആസൂത്രണം നടക്കുന്നതായി കരസേനാ മേധാവി ജനറല് വി.കെ സിങ് നേരത്തെ അറിഞ്ഞിരുന്നതായി സൂചന. ദി വീക്ക് മാഗസിന് രണ്ടാഴ്ച മുമ്പ് നല്‍കിയ അഭിമുഖത്തിലാണ് സിങ് ഇക്കാര്യം വ്യക്തമാക്കുന്നത്.\n‘ ഞങ്ങളുടെ ഒന്നോ രണ്ടോ സൈനിക ഡിവിഷനുകള് പരിശീലനത്തില് ഏര്‍പ്പെടുമ്പോള് ചിലര് പറയുന്നത് അത് പരിശീലനമല്ലെന്നും അവര് മറ്റെന്തോ ചെയ്യാന് പോകുന്നുമെന്നാണ്. അപ്പോള് നിങ്ങള്‍ക്ക് അതെക്കുറിച്ച് കഥകള് മെനയാം. ഗൂഢോദ്ദേശത്തോടെ ഇത്തരം കഥകള് സൃഷ്ടിക്കാന് ഇപ്പോള് ശ്രമം നടക്കുന്നുണ്ട്’- അഭിമുഖത്തില് സിങ് വ്യക്തമാക്കുന്നു.\nആര്‍ക്കെങ്കിലും എന്തെങ്കിലും സംശയമുണ്ടെങ്കില് അവര് നേരിട്ട് വന്ന് അത് നിവാരണം ചെയ്യണമെന്നും സിങ് വ്യക്തമാക്കുന്നുണ്ട്. ‘ ഇത്തരം കഥകള് പത്രങ്ങളുടെ ഒന്നാം പേജില് വരുത്താന് ചിലര് ശ്രമിക്കുന്നുണ്ട്. അതില് യാഥാര്‍ത്ഥ്യമെന്താണെന്ന് ആരും പരിശോധിക്കുന്നില്ല. ഇതിനായി പലരും ശ്രമിക്കുന്നുണ്ട്. എന്നാല് അവരുടെ യഥാര്‍ത്ഥ ഉദ്ദേശമെന്താണെന്ന് എനിക്കറിയില്ല’- സിങ് അഭിമുഖത്തില് പറയുന്നു.\nഅതേസമയം ദല്‍ഹിയില് സൈനിക നീക്കം നടന്നതായുള്ള വാര്‍ത്ത തികച്ചും അസംബന്ധമാണെന്ന് വി.കെ സിങ് ഇന്ന് വ്യക്തമാക്കി. സേനയെയും സര്‍ക്കാരിനെയും ചെളിവാരിയെറിയുകയാണ് ഇതിന്റെ പിന്നിലുള്ള ലക്ഷ്യമെന്നും അദ്ദേഹം കുറ്റപ്പെടുത്തി. മൂന്നുദിവസത്തെ സന്ദര്‍ശനത്തിനായി നേപ്പാളിലെത്തിയ സിങ് മാധ്യമപ്രവര്‍ത്തകരോട് പ്രതികരിക്കുകയായിരുന്നു.\nനേപ്പാള് പ്രസിഡന്റ് ഡോ. റാം ബരന് യാദവുമായി അദ്ദേഹം കൂടിക്കാഴ്ച നടത്തി. പ്രകൃതി ദുരന്ത നിവാരണവുമായി ബന്ധപ്പെട്ട് നടത്തുന്ന സെമിനാറില് പങ്കെടുക്കുന്നതിന് രാഷ്ട്രപതിയുടെ പ്രത്യേക ക്ഷണപ്രകാരമാണ് സിങ് നേപ്പാളിലെത്തിയത്. ഇന്ത്യന് അംബാസഡര് ജയന്ത് പ്രസാദും കൂടിക്കാഴ്ചയില് പങ്കെടുത്തു. പ്രധാനമന്ത്രി, ഉപപ്രധാനമന്ത്രി, പ്രതിരോധമന്ത്രി തുടങ്ങിയവരുമായും സിങ് കൂടിക്കാഴ്ച നടത്തും.


എസ്ബിഐയുടെ പേരിൽ വ്യാജ ബ്രാഞ്ച്; പരിശോധിക്കാനെത്തിയ ഉദ്യോഗസ്ഥർക്കു അന്പരപ്പ്! |\nSaturday, July 11, 2020 10:11 AM IST\nചെന്നൈ: സ്റ്റേറ്റ് ബാങ്ക് ഓഫ് ഇന്ത്യയുടെ പേരിൽ വ്യാജ ശാഖ. തമിഴ്നാട്ടിലെ കടലൂർ ജില്ലയിലെ പന്‍റുത്തിയിലാണു സംഭവം. ബാങ്ക് ജീവനക്കാരായിരുന്നവരുടെ മകനാണു തട്ടിപ്പിന്‍റെ മുഖ്യ കേന്ദ്രം.\nകമൽ ബാബു എന്ന യുവാവാണ് വ്യാജ ബാങ്ക് ആരംഭിച്ചത്. ഒരു എസ്ബിഐ ഉപഭോക്താവ് സംശയം തോന്നി പന്‍റുത്തിയിലെ എസ്ബിഐയുടെ മറ്റൊരു ശാഖയിൽ അന്വേഷിച്ചതോടെയാണ് തട്ടിപ്പ് വെളിച്ചത്തുവന്നത്.\nവിവരമറിഞ്ഞ് സ്ഥലത്തെത്തിയ എസ്ബിഐ ഉദ്യോഗസ്ഥരെ പോലും ഞെട്ടിച്ച സംവിധാനങ്ങളാണ് ബാങ്കിൽ ഒരുക്കിയിരുന്നത്. യഥാർഥ ബാങ്കിന്‍റെ അതേ സംവിധാനങ്ങളും സൗകര്യങ്ങളും ഇവിടെയുണ്ടായിരുന്നു. മൂന്നുമാസം മുന്പ് ആരംഭിച്ച ശാഖയിൽ ഇതുവരെ ആരും നിക്ഷേപം നടത്തിയിരുന്നില്ല.\nസംഭവവുമായി ബന്ധപ്പെട്ട് മൂന്നുപേർ അറസ്റ്റിലായതായി പന്‍റുത്തി ഇൻസ്പെക്ടർ അംബേദ്കർ പറഞ്ഞു. ബാങ്കിന്‍റെ പേരിലുള്ള നിക്ഷേപ രസീതുകൾ, പണം അടയ്ക്കുന്നതിനുള്ള രസീതുകൾ എന്നിവയടക്കമുള്ള വ്യാജ രേഖകൾ പോലീസ് പിടിച്ചെടുത്തു.\nകമൽബാബുവിന്‍റെ അച്ഛനും അമ്മയും മുൻ ബാങ്കുദ്യോഗസ്ഥരാണ്. അച്ഛൻ പത്തു വർഷം മുന്പ് മരിച്ചു. അമ്മ രണ്ടു വർഷം മുന്പ് ജോലിയിൽനിന്നു വിരമിച്ചു. കമൽ ബാബു തൊഴിൽരഹിതനാണ്.


പരിശീലനകാലം പരീക്ഷണമാണ്; അഗ്നിരക്ഷാസേനാംഗങ്ങൾക്ക് | chittur fire force| palakkad fire force| kerala fire force| palakkad news\nപരിശീലനകാലം പരീക്ഷണമാണ്; അഗ്നിരക്ഷാസേനാംഗങ്ങൾക്ക്\nNov 25, 2019, 06:33 AM IST\nഅസൗകര്യങ്ങളിൽ ഞെരുങ്ങി ജില്ലയിലെ ഏക പരിശീലനകേന്ദ്രം\nപാലക്കാട്: അഗ്നിരക്ഷാസേനാംഗങ്ങൾക്കുള്ള ജില്ലയിലെ ഏക പരിശീലനകേന്ദ്രമാണ് ചിറ്റൂരിലെ അഗ്‌നിരക്ഷാനിലയം. പരിശീലനകേന്ദ്രമായി ഉയർത്തി നാലുമാസം പിന്നിട്ടെങ്കിലും പരിശീലനത്തിനെത്തുന്ന സേനാംഗങ്ങൾക്കാവശ്യമായ സൗകര്യങ്ങൾ ഇവിടെയെത്തിയിട്ടില്ല.\nക്വാർട്ടേഴ്‌സും ക്ലാസ് മുറിയും കടലാസിൽ\nഅഞ്ചുവർഷം പൂർത്തിയായ സേനാംഗങ്ങൾക്ക് സ്ഥാനക്കയറ്റത്തോടെ ലീഡിങ് ഫയർമാൻ തസ്തികയിലേക്ക് പ്രവേശിക്കുന്നതിനുള്ള പരിശീലനവും പരീക്ഷയുമാണ് ചിറ്റൂർ നിലയത്തിൽ നൽകുന്നത്. പാലക്കാട്, കാസർകോട്, കണ്ണൂർ, കോഴിക്കോട്, വയനാട് ഭാഗങ്ങളിലുള്ള 25-ഓളം സേനാംഗങ്ങൾ ഒരു ബാച്ചിൽ രണ്ടുമാസ കാലയളവിൽ പരിശീലിക്കുന്നുണ്ട്. പക്ഷെ, ദൂരെനിന്നെത്തുന്നവർക്കടക്കം താമസിക്കാനുള്ള മുറികൾപോലുമില്ല ഇപ്പോഴും. ടെറസിലെ ഷീറ്റുമേഞ്ഞ ചെറിയ സ്ഥലത്താണ് ഉറക്കം. നാലുമാസത്തിനിടെ ഇവിടെനിന്ന് 50-ഓളം പേർ പരിശീലനം പൂർത്തിയാക്കിയിറങ്ങി.\nരണ്ടരയേക്കറോളം സ്ഥലമുള്ള നിലയത്തിനുപിറകിൽ ക്വാർട്ടേഴ്സ് പണിയാൻ ആറുവർഷംമുമ്പ് വകുപ്പിന് കത്ത് നൽകിയിരുന്നെങ്കിലും ധനകാര്യവകുപ്പിന്റെ അനുമതി കാത്തുകിടക്കുകയാണ്. ക്ലാസ്‌മുറി, അടുക്കള, ശൗചാലയം പോലുള്ള അടിസ്ഥാനസൗകര്യവും വേണ്ടത്രയില്ല.\nചിറ്റൂർ നിലയത്തിലെ 43 ജീവനക്കാർ ഉപയോഗിക്കുന്ന വിശ്രമമുറിയാണ് ഇവരുടെ ക്ലാസ് മുറി. 65-ലധികം പേർക്ക് രണ്ട് ശൗചാലയം മാത്രമാണുള്ളത്. വരുംമാസങ്ങളിൽ അസി. സ്റ്റേഷൻമാസ്റ്റർ ഉൾപ്പെടെ വിവിധ കോഴ്സുകൾ ആരംഭിക്കുന്നതോടെ സ്ഥിതി കൂടുതൽ കഷ്ടമാവും.\nരക്ഷാപ്രവർത്തനത്തിന് നാല് ഫയർ എൻജിനുകൾ ഉണ്ടെന്നാണ് കണക്കെങ്കിലും പ്രവർത്തിക്കുന്നത് രണ്ടെണ്ണം മാത്രമാണ്. ഒരെണ്ണം 80-കളിൽത്തന്നെ ഉപയോഗിച്ച് പഴകിയതാണ്. മറ്റൊന്ന് അടുത്തിടെ കിട്ടിയതും. ഒരു ഫയർ എൻജിൻ കഴിഞ്ഞ പ്രളയകാലത്ത് കുതിരാനിലെ രക്ഷാപ്രവർത്തനങ്ങൾക്കിടെ മണ്ണിടിച്ചിലിൽപ്പെട്ട് കേടുവന്നു. മറ്റൊന്ന് കാലപ്പഴക്കത്താൽ വർക്‌ഷോപ്പിലാണ്. ഇടയ്ക്കിടെ നിന്നുപോകുന്ന പഴയ ആംബുലൻസാണ് സേനയ്ക്കുള്ളത്.\nഫസ്റ്റ് റെസ്പോൻസിബിൾ വാൻ, വാട്ടർ മിസ്റ്റ്, മിനി വാട്ടർ ടെൻഡർ പോലുള്ള ആധുനിക ഉപകരണങ്ങളും ഇതുവരെ എത്തിയിട്ടില്ല. അതിർത്തിപ്രദേശങ്ങളടക്കം 16-ഓളം പഞ്ചായത്തുകളിലും ഒരു നഗരസഭയിലും ഈ നിലയത്തിനിന്നുവേണം രക്ഷാപ്രവർത്തനം നടത്താൻ.\nപുതിയ കെട്ടിടം ആവശ്യപ്പെട്ട് പൊതുമരാമത്തുവകുപ്പിന് കത്ത് നൽകിയിട്ടുണ്ടെന്ന് ജില്ലാ ഫയർ ഓഫീസർ അരുൺ ഭാസ്കർ പറഞ്ഞു.\nആന്റിജൻ പരിശോധന; ഒറ്റപ്പാലത്ത് രണ്ടുപേർക്കുകൂടി പോസിറ്റീവ്\nഒറ്റപ്പാലം : ശനിയാഴ്ചനടന്ന ആന്റിജൻ പരിശോധനയിലും രണ്ടുപേർക്ക് പോസിറ്റീവ്. നഗരത്തിലെ ..\n39 പേർക്ക് കോവിഡ്\nആലത്തൂരിലും കാവശ്ശേരിയിലുംസമ്പർക്കപ്പട്ടികയിലെ 60 പേരും നെഗറ്റീവ്\nആൻറിജൻ പരിശോധന: ഒമ്പതുപേർക്ക് കോവിഡ്\nആലത്തൂർ താലൂക്കിൽ 51 കുടുംബങ്ങൾ വീടൊഴിഞ്ഞു


കേരള സാഹിത്യോത്സവത്തിന്റെ മൂന്നാം നാളില് വേദി അക്ഷരത്തില് ചൂടുപിടിച്ച ചര്‍ച്ച നടന്നു. ഏറെ സമകാലിന പ്രസക്തിയുളളതും ചര്‍ച്ച ചെയ്യേണ്ടതുമായ വൈദ്യശാസ്തം കച്ചവടവല്‍ക്കരിക്കുമ്പോള് എന്ന വിഷയത്തില് വൈദ്യശാസ്ത്രരംഗത്തില് നിന്നും അനുയോജ്യരായ വിശിഷ്ട വ്യക്തികള് ഡോ.കെ.പി അരവിന്ദന്, ഡോ പി. കൃഷ്ണകുമാര്,\nഡോ. ഷിംന അസീസ്, കെ.പി മെഹറൂഫ് രാജ്, ഡോ. ദീപ ചന്ദ്രന്, ഡോ.ബിജു എന്നിവര് മുഖാമുഖം സംവദിച്ചു.\nചര്‍ച്ചയ്ക്ക് പി.ടി മുഹമ്മദ് സാദിഖ് ചുക്കാന് പിടിച്ചു. പ്രാഥമിക ചികിത്സാരംഗത്ത് സര്‍ക്കാര് കൂടുതല് ശ്രദ്ധ കേന്ദ്രീകരിക്കേണ്ടതുണ്ടെന്നും വൈദ്യശാസ്ത്രരംഗത്തെ കച്ചവടവല്‍ക്കരണത്തിന് നിയന്ത്രണം കൊണ്ടുവരേണ്ടതുണ്ടെന്നും ഡോ. കെ.പി അരവിന്ദന് ചര്‍ച്ചയില് വ്യക്തമാക്കി. മാനസിക ആരോഗ്യരംഗത്താണ് കൂടുതല് കച്ചവടവല്‍ക്കരണം നടക്കുന്നത്. വൈദ്യശാസ്ത്രരംഗത്ത് പരിചയസമ്പന്നരായ ഡോക്ടേഴ്‌സ് വിരലിലെണ്ണാവുന്നവര് മാത്രമാണ്. ഇന്ന് പഠിച്ചിറങ്ങുന്ന വൈദ്യപഠന വിദ്യാര്‍ത്ഥികള് വെറും ബുദ്ധിരാക്ഷസന്‍മാര് മാത്രമാണ്. ഇത് വൈദ്യപഠനരംഗത്തെ കച്ചവടവല്‍ക്കരണത്തിന് ഉത്തമോദാഹരണമാണ്.


മെർലിൻ മൻറോയ്‌ക്കൊപ്പം നസ്രിയ ; കമന്റുമായി അമാൽ! ചിത്രം ഏറ്റെടുത്ത് ആരാധകർ! - Cine Kerala\nHome Social Media മെർലിൻ മൻറോയ്‌ക്കൊപ്പം നസ്രിയ ; കമന്റുമായി അമാൽ! ചിത്രം ഏറ്റെടുത്ത് ആരാധകർ!\nമെർലിൻ മൻറോയ്‌ക്കൊപ്പം നസ്രിയ ; കമന്റുമായി അമാൽ! ചിത്രം ഏറ്റെടുത്ത് ആരാധകർ!\nഅഭിനയം കൊണ്ടും കുറുമ്പ് കൊണ്ടും മലയാളി മനസ്സിൽ ഇടം നേടിയ താരമാണ് നസ്രിയ നാസിം. പളുങ്ക് എന്ന മമ്മൂട്ടി ചിത്രത്തിൽ ബാലതാരമായി എത്തിയ നസ്രിയ പിന്നീട് പ്രത്യക്ഷപ്പെട്ടത് നായികയായാണ്. നേരം എന്ന നിവിൻ പോളി ചിത്രം താരത്തിന് നേടി കൊടുത്തത് മികച്ച അവസരങ്ങൾ ആയിരുന്നു. തുടർന്ന് നിരവധി ഹിറ്റ് ചലച്ചിത്രങ്ങളുടെ ഭാഗമാകുവാൻ നസ്രിയയ്ക്ക് സാധിച്ചു. കുട്ടിത്തം വിളിച്ചോതുന്ന മുഖഭാവങ്ങളോടെ നസ്രിയ കയറി ചെന്നത് മലയാളികളുടെ മനസിലേയ്ക്കായിരുന്നു.\nഫഹദ് ഫാസിലുമായുള്ള വിവാഹത്തിന് ശേഷം അഭിനയ ജീവിതത്തിൽ നിന്നും ഇടവേളയെടുത്ത താരം പൃഥ്വിരാജ് പാർവതി കൂട്ടുകെട്ടിൽ പിറന്ന അഞ്ജലി മേനോൻ ചിത്രം കൂടെയിലൂടെ ഒരു തിരിച്ചുവരവ് നടത്തി. തുടർന്ന് ഫഹദ് ഫാസിൽ നായകനായി എത്തിയ ട്രാൻസിൽ നായികയായും താരം തിളങ്ങി. നിരവധി ആരാധകരുള്ള താരം സമൂഹമാധ്യമങ്ങളിലും സജീവമാണ്. സമൂഹമാധ്യമങ്ങളിൽ നസ്രിയ പങ്കുവയ്ക്കുന്ന ചിത്രങ്ങളും വീഡിയോകളും വലിയ രീതിയിലാണ് വൈറൽ ആകാറുള്ളത്.\nഇന്നിപ്പോൾ അത്തരത്തിൽ താരം പങ്കുവെച്ചിരിയ്ക്കുന്ന ചിത്രങ്ങൾ ആണ് വൈറൽ ആയിരിയ്ക്കുന്നത്. മെർലിൻ മൻറോയുടെ ഒരു പസ്സൽ ചിത്രം കൈയ്യിൽ പിടിച്ചുകൊണ്ടു നിൽക്കുന്ന നസ്രിയയുടെ ചിത്രങ്ങൾ ആണ് താരം പങ്കുവെച്ചിരിയ്ക്കുന്നത്. മെർലിൻ മൻറോയും ഞാനും എന്ന അടിക്കുറിപ്പോടെയാണ് താരം ചിത്രങ്ങൾ പങ്കുവെച്ചിരിയ്ക്കുന്നത്. നിരവധി ലൈക്കുകളും കമന്റുകളുമാണ് ചിത്രത്തിന് താഴെയായി എത്തിയിരിയ്ക്കുന്നത്.\nദുൽഖർ സൽമാന്റെ ഭാര്യയും നസ്രിയയുടെ ഉറ്റ സുഹൃത്തുമായ അമാലും നസ്രിയയുടെ ചിത്രത്തിന് താഴെ കമന്റുമായി എത്തിയിട്ടുണ്ട്. ഇനി അടുത്ത കളർ നോക്ക് എന്നായിരുന്നു അമാൽ പറഞ്ഞത്. ശരിയ്ക്കും… തീർച്ചയായും ചെയ്യാം എന്നായിരുന്നു നസ്രിയയുടെ മറുപടി. അടുത്തതായി താരം പങ്കുവയ്ക്കുന്ന ചിത്രത്തിനായി കാത്തിരിയ്ക്കുകയാണ് ആരാധകർ ഒന്നടങ്കം. ഒപ്പം തന്നെ താരത്തിന്റെ അടുത്ത തെലുങ്ക് ചിത്രത്തിനായും. അടുത്തിടെയായിരുന്നു താൻ തെലുങ്ക് ചിത്രത്തിൽ അഭിനയിക്കാൻ പോകുന്ന വിവരം താരം അറിയിച്ചത്.


ഇന്‍ഡ്യയുടെ പ്രധാന പ്രതിപക്ഷ കക്ഷി എന്ന് സ്വയം അവകാശപ്പെടുന്ന കോണ്‍ഗ്രസ് ഇന്ന് നിലനില്‍പ് സംബന്ധമായ ഗുരുതരപ്രതിസന്ധിയില് ആണ്. തെരഞ്ഞെടുപ്പുകളില് ജയിക്കുന്നില്ല. ജയിക്കുന്നിടങ്ങളില് കാല്‍മാറ്റവും കുതിരക്ക്ച്ചവടവും മൂലം അധികാരം നഷ്ടപ്പെടുന്നു. ഏകദേശം രണ്ട് വര്‍ഷമായി പാര്‍ട്ടിയെ നയിക്കുന്നത് ഒരു ഇടക്കാല അദ്ധ്യക്ഷ ആണ്, സോണിയ ഗാന്ധി. അവരുടെ മേല്‍നോട്ടത്തില് നാളെയുടെ വാഗ്ദാനങ്ങളായ യുവനേതാക്കന്മാര് ഒന്നൊന്നായി പാര്‍ട്ടി വിടുകയാണ്.\nജൂണ് ഒമ്പതാം തീയതി ആണ് ജിതിന് പ്രസാദ (ഉത്തര്‍പ്രദേശ്) എന്ന മുന് എം.പി.യും മുന് കേന്ദ്രമന്ത്രിയും രാജിവച്ച് ബി.ജെ.പി. യില് ചേര്‍ന്നത്. മറ്റൊരു ടീം രാഹുല് അംഗം ജ്യോതിരാദിത്യസിന്ധ്യയും(മധ്യപ്രദേശ്)ഏതാനും മാസങ്ങള്‍ക്കു മുമ്പ്, ഇതു തന്നെ ചെയ്തു. ഇതിനു മുമ്പ് ഹേമന്ത ബിശ്വ ശര്‍മ്മ(അസം) കോണ്‍ഗ്രസില് നിന്നും രാജിവച്ച് ബി.ജെ.പി.യില് പേരുകയുണ്ടായി. ഇതേ കാലത്തുതന്നെ ജഗന് മോഹന് റെഡ്ഢി(ആന്ധ്രപ്രദേശ്) കോണ്‍ഗ്രസില് നിന്നും രാജിവച്ച് സ്വന്തമായിട്ട് ഒരു പ്രാദേശിക പാര്‍ട്ടി രൂപീകരിക്കുകയുണ്ടായി. സച്ചിന് പൈലറ്റും(രാജസ്ഥാന്) മിലിന്റ് ദിയോറയും(മഹാരാഷ്ട്ര) നവജോദ് സിംങ്ങ് സിദ്ദുവും(പഞ്ചാബ്) തൃപ്തരല്ല. രാജിവച്ച ജിതിന് പ്രസാദയെ കാത്തിരിക്കുന്നത് നിര്‍ണ്ണായമായ ഉത്തര്‍പ്രദേശ് നിയമസഭ തെരഞ്ഞെടുപ്പാണ്(2022 ആദ്യം).\nസിന്ധ്യയെ കാത്തിരിക്കുന്നത് അടുത്തുതന്നെ നടക്കുവാനിരിക്കുന്ന കേന്ദ്രമന്ത്രിസഭ വികസനവും. ഹേമന്ത ബിസ്വശര്‍മ്മ അടുത്തയിട അസംമുഖ്യമന്ത്രി ആയി. ജഗന്റെഡ്ഢി ആന്ധ്രമുഖ്യമന്ത്രിയും ആയി. കോണ്‍ഗ്രസിനും കോണ്‍ഗ്രസ്സില് നില്‍ക്കുന്നവര്‍ക്കും ഭാവിയില്ലെന്ന് മനസിലാക്കിയിട്ടാണ് ഇവര് പാര്‍ട്ടി വിട്ടത്. പാര്‍ട്ടിയോടോ അതിന്റെ ആദര്‍ശത്തോടോ ഉള്ള വിയോജിപ്പല്ല ഇവരുടെ രാജിക്ക് കാരണം. പ്രത്യുത പാര്‍ട്ടി നേതൃത്വം ആണ് ഇവരുടെ കണ്ണിലെ കരട്. അധികാരവും വ്യക്തിപരമായ വളര്‍ച്ചയും ഇവരെ പ്രലോഭിപ്പിക്കുന്നു, രാഷ്ട്രീയത്തില് ഇത് സ്വാഭാവികം ആണ് പ്രത്സാഹിപ്പിക്കുന്നു.\nഎന്തുകൊണ്ടാണ് കോണ്‍ഗ്രസിന്റെ ഉന്നത നേതാക്കന്മാര് ഇത് മനസിലാക്കാത്തത് ? ഉന്നത നേതാക്കന്മാര് എന്ന് പറയുന്നത് സോണിയ-രാഹുല്-പ്രിയങ്ക ഗാന്ധി കുടുംബത്രയങ്ങള് മാത്രം ആണ്! ഈ കുടുംബവാഴ്ച കോണ്‍ഗ്രസ് എന്ന നൂറ്റിമുപ്പതിലേറെ വര്‍ഷം പഴക്കമുള്ള ലോകത്തിലെ ഏറ്റവും പഴക്കം ചെന്ന രാഷ്ട്രീയ പാര്‍ട്ടിയെ നശിപ്പിക്കുകയാണോ? ആണെന്നാണ് ഫലത്തില് കണ്ടുവരുന്നത്. കോണ്‍ഗ്രസിനെ ഛിന്നഭിന്നമാകാതെ ഒരുമിച്ചു നിറുത്തുന്ന ഘടകം ആണ് സോണിയ ഗാന്ധി എന്ന വാദത്തോടെ യോജിക്കുമ്പോള് പോലും ഇന്ന് കോണ്‍ഗ്രസിന്റെ വളര്‍ച്ചക്ക് ഈ കുടുംബ മേധാവിത്വം ആണ് പ്രധാന വിഘാതം എന്ന് സമ്മതിക്കേണ്ടിയിരിക്കുന്നു. ഗാന്ധി കുടുംബം ഇല്ലെങ്കില് കോണ്‍ഗ്രസ് ഇല്ല. ഗാന്ധി കുടുംബം ഉണ്ടെങ്കിലും കോണ്‍ഗ്രസ് ഇല്ല. ഇതാണ് അവസ്ഥ. ഇത് ജനാധിപത്യപരമായ ഒരു അവസ്ഥ അല്ല.\nകോണ്‍ഗ്രസ് രണ്ട് ലോകസഭ തെരഞ്ഞെടുപ്പുകള് അതിദയനീയമായി തോറ്റു(2014, 2019). ഇനി മുമ്പോട്ട് ഒരു ഭാവിയും കാണുന്നില്ല. കോണ്‍ഗ്രസ് ഭരിക്കുന്നത് രാജസ്ഥാന്, പഞ്ചാബ്, ഛാത്തീസ്ഘട്ട് എന്ന സംസ്ഥാനങ്ങളില് മാത്രം ആണ്. ഝാര്‍ഖണ്ഡിലും തമിഴ്‌നാട്ടിലും അപ്രധാനമായ സഖ്യകക്ഷികളായി ഭരണത്തില് ഉണ്ട്. കേരളനിയമ തെരഞ്ഞെടുപ്പിലെ ദയനീയമായ പരാജയത്തോടെ ദക്ഷിണേന്ത്യയില് നിന്നും കോണ്‍ഗ്രസ് തുടച്ചു മാറ്റപ്പെട്ടിരിക്കുന്നു. തമിഴ്‌നാട്ടിലും ആന്ധ്രയിലും തെലുങ്കാനയിലും കോണ്‍ഗ്രസ് രണ്ടാം സ്ഥാനത്തു പോലും ഇല്ല. കര്‍ണ്ണാടക മാത്രമാണ് ഏകപ്രതീക്ഷ.\nബംഗാളിലും ഉത്തര്‍പ്രദേശിലും ബീഹാറിലും കോണ്‍ഗ്രസിന്റെ നില നാലാം സ്ഥാനത്താണ്. നാലാം സ്ഥാനത്തു നിന്നും ഒന്നാം സ്ഥാനത്തെത്താന് വിഷമം ആണ്. ബംഗാളില് ഇക്കഴിഞ്ഞ നിയമസഭ തെരഞ്ഞെടുപ്പില് ഒരു സീറ്റു പോലും പാര്‍ട്ടി നേടിയില്ല എന്നതാണ് ദയനീയമായ യാഥാര്‍ത്ഥ്യം. 2022-ല് വരുവാനിരിക്കുന്ന ഉത്തര്‍പ്രദേശ് നിയമസഭ തെരഞ്ഞെടുപ്പില് 2017-ലെ സഖ്യകഷിയായിരുന്ന സമാജ്വാദി പാര്‍ട്ടി സഖ്യം നിഷേധിച്ചിരിക്കുകയാണ് കോണ്‍ഗ്രസിന്. ഇതാണ് ഉത്തര്‍പ്രദേശില് കോണ്‍ഗ്രസിന്റെ അവസ്ഥ. എന്നാല് മൊത്തത്തില് 150 ലോക്‌സഭ സീറ്റുകള് വരുന്ന മധ്യപ്രദേശ്, രാജസ്ഥാന്, കര്‍ണ്ണാടക, ഛത്തീസ്ഘട്ട്, ഗുജറാത്ത്, അസം, ഹരിയാന, ഉത്തരാഖണ്ഡ്, ഹിമാചല് പ്രദേശ് എന്നീ സംസ്ഥാനങ്ങളില് കോണ്‍ഗ്രസ് ബി.ജെ.പി.യുമായി ബലാബലം ആണ്.\nഈ സംസ്ഥാനങ്ങളില് ബി.ജെ.പി.യെ പരാജയപ്പെടുത്തിയാല് കോണ്‍ഗ്രസ്സിന് പ്രതീക്ഷയ്ക്ക് വകയുണ്ട്, ലോകസഭ സീറ്റ് നൂറ് കടക്കുവാന്. പക്ഷേ, ഈ ഒമ്പത് സംസ്ഥാനങ്ങളില് ഏഴ് സംസ്ഥാനങ്ങളും ഭരിക്കുന്നത് ബി.ജെ.പി. ആണ്. രണ്ട് സംസ്ഥാനങ്ങള്- രാജസ്ഥാന്, ഛത്തീസ്ഘട്ട്-മാത്രം ആണ് കോണ്‍ഗ്രസ് ഭരിക്കുന്നത്. ഇതില് മധ്യപ്രദേശും കര്‍ണ്ണാടകയും കോണ്‍ഗ്രസ് ജയിച്ചതാണ്. പക്ഷേ, ബി.ജെ.പി. കുതിര കച്ചവടത്തിലൂടെയും, കൂറുമാറ്റത്തിലൂടെയും അധികാരം തിരിച്ചു പിടിച്ചു. ഹരിയാനയിലും കോണ്‍ഗ്രസും ബി.ജെ.പി.യും തുല്യ ശക്തികള് ആണ്. പക്ഷേ, ഈ സംസ്ഥാനങ്ങളില് നല്ലൊരു പ്രകടനം കാഴ്ച വയ്ക്കുവാനുള്ള സംഘടന-നേതൃബലം അല്ല ഇന്ന് കോണ്‍ഗ്രസിനുള്ളത്.\nഅധികാരത്തിലിരിക്കുന്ന രാജസ്ഥാനും പഞ്ചാബും ഉള്‍പാര്‍ട്ടി അധികാര മത്സരത്തില് ആടി ഉലയുകയാണ്. രാജസ്ഥാനില് മുഖ്യമന്ത്രി അശോക് ഗെലോട്ടും സച്ചിന് പൈലറ്റും തമ്മിലുള്ള അധികാര മത്സരം മൂര്‍ദ്ധന്യത്തില് ആണ്. ബി.ജെ.പി.യുടെ സഹായത്തോടെ പൈലറ്റ് ഏതാനും മാസങ്ങള്‍ക്ക് മുമ്പ് ഒരു അട്ടിമറിക്ക് ശ്രമിച്ച് പരാജയപ്പെട്ടതാണ്. പൈലറ്റിന്റെ എം.എല്.എ.മാരെ താമസിപ്പിച്ചത് ബി.ജെ.പി. ഭരിക്കുന്ന ഹരിയാനയിലെ റിസോര്‍ട്ടുകളില് ആയിരുന്നു. പഞ്ചാബില് മുഖ്യമന്ത്രി ക്യാപ്ടന് അമരീന്ദര് സിംങ്ങും. സിദ്ദുവും തമ്മിലുള്ള അധികാര മത്സരം മുറുകുകയാണ്. ഇവിടെയൊന്നും ഹൈകമാന്റിന് പാര്‍ട്ടിയെയും ഗവണ്‍മെന്റിനെയും രക്ഷിക്കുവാന് കാര്യമായി ഒന്നും ചെയ്യുവാന് സാധിക്കുന്നില്ല എന്നത് ആണ് സോണിയയുടെ പരാജയം.\nഹേമന്ത ബിസ്വശര്‍മ്മയുടെയും ജഗന് റെഡ്ഢിയുടെയും ജ്യോതിരാദിത്യസിന്ധ്യയുടെയും കഥകള് എടുത്താല് കോണ്‍ഗ്രസിന്റെ ഇപ്പോഴത്തെ അവസ്ഥ മനസിലാകും. ഹേമന്ത ശര്‍മ്മ അസമിലെ വളര്‍ന്നുവരുന്ന ഒരു കോണ്‍ഗ്രസ് നേതാവ് ആയിരുന്നു. പക്ഷേ ഹൈകമാന്റ് അദ്ദേഹത്തിനു പകരം തരുണ് ഗൊഗോയി എന്ന പഴയ പടക്കുതിരയെ ആണ് പിന്തുണച്ചത്. ശര്‍മ്മ കോണ്‍ഗ്രസില് നിന്നും രാജിവച്ചതും ഇപ്പോള് അസമിലെ ബി.ജെ.പി. മുഖ്യമന്ത്രി ആയതും കൊണ്ട് കഥ തീരുന്നില്ല. ബി.ജെ.പി.യെ വടക്ക്-കിഴക്കന് സംസ്ഥാനങ്ങളില് വളര്‍ത്തിയതും കോണ്‍ഗ്രസിന്റെ കാലാകാലങ്ങളായിട്ടുള്ള ആധിപത്യം അവിടെ ഇല്ലാതാക്കിയതും ശര്‍മ്മ ആണ്.\nഗൊഗോയിയുമായിട്ടുള്ള അധികാര മത്സരത്തില് രാഹുല്‍ഗാന്ധിയെ കാണുവാനെത്തുന്ന ശര്‍മ്മക്ക് നല്‍കുന്നതിനേക്കാള് സമയം രാഹുല് വളര്‍ത്തുനായയുമായി കളിക്കുവാനാണ് ചിലവഴിച്ചിരുന്നതെന്ന് ശര്‍മ്മ ഒരു അഭിമുഖത്തില് പറഞ്ഞിട്ടുണ്ട്. ഇതുതന്നെ ആയിരുന്നു വൈ.എസ്.രാജശേഖര റെഡ്ഢി എന്ന പ്രമുഖ ആന്ധ്ര കോണ്‍ഗ്രസ് നേതാവിന്റെയും മുഖ്യമന്ത്രിയുടെയും മകന് ജഗന് റെഡ്ഢിയുടെയും കഥ. വൈ.എസ്.ആര്. ഹെലികോപ്ടര് അപകടത്തില്‍പ്പെട്ട് അകാലമരണം അടഞ്ഞതിനു ശേഷം നമ്പര് ടെന് ജഗപഥില് സോണിയയെ കാണുവാന് എത്തിയ ജഗനും മാതാവിനും(വൈ.എസ്.ആറിന്റെ വിധവ) രണ്ട് ദിവസം കാത്തിരിക്കേണ്ടിവന്നു മുഖം കാണിക്കുവാന്. ഇതും ജഗന് സാക്ഷ്യപ്പെടുത്തിയിട്ടുള്ളതാണ്.\nവൈ.എസ്.ആര്. സോണിയയുടെ നല്ല പുസ്തകത്തില് ആയിരുന്നില്ല എന്നതാണ് കാരണം. സിന്ധഅയയെ മധ്യപ്രദേശ് രാഷ്ട്രീയത്തില് നിന്നും കമല്‍നാഥും ദ്വിഗ് വിജയ്‌സിംങ്ങും കൂടെ പുകച്ച് ചാടിക്കുക ആയിരുന്നു. 2019-ലെ ലോകസഭ തെരഞ്ഞെടുപ്പില് തോല്‍പ്പിച്ചു. അതുകൂടാതെ കമല് നാ്ഥും ദ്വിഗ് വിജയ് സിംങ്ങും സ്വന്തം മക്കളെ മധ്യപ്രദേശ് കോണ്‍ഗ്രസ് രാഷ്ട്രീയത്തിലെ അവരുടെ പിന്തുടര്‍ച്ചക്കാരായി നിയമസഭ തെരഞ്ഞെടുപ്പില് മത്സരിപ്പിച്ച് വിജയിപ്പിച്ച് തയ്യാറാക്കുക ആയിരുന്നു. അവസാനം സിന്ധ്യ രാജിവച്ച് കൂടുംബകക്ഷിയായ ബി.ജെ.പി.യില് ചേര്‍ന്നു. സുഹൃത്ത് രാഹുല് നിഷ്‌ക്രിയനായിരുന്നു.\nബി.ജെ.പി.യുടെ ജീവന്മരണ സമരവേദിയായ ഉത്തര്‍പ്രദേശില് ജിതിന് പ്രസാദ എന്ന ബ്രാഹ്മണനിലൂടെ 12 ശതമാനം വരുന്ന ബ്രാഫ്മണ വോട്ടുകള് നേടുകയെന്നതാണ് പാര്‍ട്ടിയുടെ പ്രസാദ എന്ന ശീട്ട് അഥവാ രാഷ്ട്രീയതന്ത്രം. 'ബ്രാഫിന് ചേതന പരിഷത്ത്' എന്ന ഒരു സംഘടനയിലൂടെ പ്രസാദ അദ്ദേഹത്തിന്റെ സമുദായത്തില് സജീവം ആണ്. കോണ്‍ഗ്രസിന് ലഭിച്ച ആഘാതത്തെക്കാള് ബി.ജെ.പി.ക്ക് തന്ത്രപരമായി ലഭിച്ച ഒരു വിജയം ആണ് പ്രസാദ. യോഗി ആദിത്യനാഥ് എന്ന ഠാക്കൂര് മുഖ്യമന്ത്രിയിലൂടെ സൃഷ്ടിച്ച ബ്രാഫിണ് വിരുദ്ധ വികാരത്തിനുള്ള ഒരു പരിഹാരവും കൂടെ ആണ് ഇത്. പ്രസാദയുടെ കുടുംബം മൂന്ന് തലമുറയായി കോണ്‍ഗ്രസുകാരാണ്. ഉത്തര്‍പ്രദേശിലെ ഒരു പ്രമുഖ നാടുവാഴി കുടുംബം ആണ് ഇത്. പ്രസാദയുടെ പിതാവ് ജിതേന്ദ്ര പ്രസാദ പ്രധാനമന്ത്രി നരസിംഹറാവുവിന്റെ രാഷ്ട്രീയ ഉപദേഷ്ടാവ് ആയിരുന്നു. 2000-ല് കോണ്‍ഗ്രസിന്റെ അദ്ധ്യക്ഷ സ്ഥാനത്തേക്ക് നടന്ന മത്സരത്തില് സോണിയഗാന്ധിക്ക് എതിരെ മത്സരിക്കുവാന് ചങ്കൂറ്റം കാണിച്ചുവെന്ന ഖ്യാതിയും ജിതിന്റെ പിതാവിനുണ്ട്. പക്ഷേ, തോറ്റു പോയി.\nജിതിന്‍പ്രസാദ ഏറ്റവും ഒടുവില് ഒരു ലോകസഭ തെരഞ്ഞെടുപ്പ് ജയിച്ചത് 2009-ല് ആയിരുന്നു. 2004-ലും അദ്ദേഹം എം.പി. ആയിരുന്നു. 2014 ല് തോറ്റുപോയി. 2017-ല് ഉത്തര്‍പ്രദേശ് നിയമസഭ തെരഞ്ഞെടുപ്പിലും തോറ്റു പോയി. ജിതിന് പ്രസാദ് അത്രമാത്രം ജനപിന്തുണയുള്ള ഒരു മാസ് ലീഡര് അല്ല. അദ്ദേഹത്തെ പാര്‍ട്ടിയിലേക്ക് ആഘോഷപൂര്‍വ്വം ആനയിക്കുക വഴി ഒരു കണക്കിന് ബി.ജെ.പി. ഉത്തര്‍പ്രദേശ് തെരഞ്ഞെടുപ്പില് അതിനുള്ള പരിഭ്രാന്തി ആണ് പ്രകടിപ്പിക്കുന്നത്. കാരണം 2022 ബി.ജെ.പി.ക്ക് 2017 അത്ര എളുപ്പം ആയിരിക്കുകയില്ല. 2024-ന് ഉത്തര്‍പ്രദേശ് വിജയം ഒരു വലിയ ആവശ്യം ആണ്.\nകൂറുമാറ്റം അധികാര രാഷ്ട്രീയത്തിന്റെ ഒരു മുഖം ആണ്. പക്ഷേ തുടര്‍ച്ചയായി ഇങ്ങനെ സംഭവിക്കുമ്പോള് ഇതിന് ഇരയായ പാര്‍ട്ടി ഇതിനെ തടയുവാനുള്ള കൗശലവും തന്ത്രവും മെനയേണ്ടതാണ്. പക്ഷേ, കോണ്‍ഗ്രസ്സിന് അതിന് സാധിക്കുന്നില്ല എന്നതാണ് പരിതാപകരം. അധികാരത്തില് നിന്നും പുറത്തുപോയ ഒരു പാര്‍ട്ടിയുടെ നിസഹായാവസ്ഥ ആണ് ഇത് എന്നിരുന്നാലും. ഒരു പരിധി വരെ കോണ്‍ഗ്രസിന്റെ നേതൃരാഹിത്യത്തെയാണ് ഈ സംഭവപരമ്പരകള് എടുത്തു കാണിക്കുന്നത്. പി.സി.ചാക്കോയുടെ രാജി മറ്റൊരു ഉദാഹരണം ആണ്. ഗാന്ധി കുടുംബത്രയം ഇക്കാര്യങ്ങളില് തികച്ചും 'ക്ലൂലെസ് ' ആണ.് ഇരുട്ടില് തപ്പുന്നു. സംസ്ഥാനങ്ങളിലും ദല്‍ഹിയിലും ഗ്രൗണ്ട് ലെവലില് എന്താണ് സംഭവിക്കുന്നതെന്ന് ഇവര്‍ക്ക് അറിയില്ല. തെരഞ്ഞെടുപ്പ് പ്രചാരണങ്ങള് വിനോദയാത്രയോ വേഷപ്രച്ഛന്ന മത്സരമോ അല്ല. കേരളത്തില് വച്ച് രാഹുല് ഗാന്ധി മുക്കുവര്‍ക്കൊപ്പം പ്രത്യേകം ആസൂത്രണം ചെയ്ത ചടങ്ങില് കടലില് ചാടിയാലോ അസമില് പ്രിയങ്കഗാന്ധി തേയില നുളളുന്ന സ്ത്രീകളുടെ വേഷം ധരിച്ച് ഫോട്ടോ എടുത്താലോ വോട്ടു കിട്ടുകയില്ല. കേരളവും അസമും അത് തെളിയിക്കുകയും ചെയ്തു.\nകോണ്‍ഗ്രസ് പെട്ടെന്നൊന്നും ഇല്ലാതാവുകയില്ല. അത് ഉള്ളിടത്തോളം കാലം ഗാന്ധി കുടുംബത്രയത്തിന് ഒരു കോട്ടവും തട്ടുകയില്ല. പക്ഷേ, കോണ്‍ഗ്രസ് നിലകൊണ്ട ആശയങ്ങള് ആക്രമിക്കപ്പെടുകയാണ്. അത് ഇന്‍ഡ്യക്ക് ഒരു ജനാധിപത്യരാജ്യം എന്ന നിലയില് ക്ഷീണം ചെയ്യും. കോണ്‍ഗ്രസിന് ആശയതകര്‍ച്ച സംഭവിച്ചിരിക്കുന്നു. അല്ലെങ്കില് ദിശാബോധം നഷ്ടപ്പെട്ടിരിക്കുന്നു. ബാബൂലാല് പൗരാസ്യ എന്ന ഗോഡ്‌സെ ഭക്തനെ മധ്യപ്രദേശ് കോണ്‍ഗ്രസില് അംഗമാക്കുക വഴി എന്തു സന്ദേശമാണ് പാര്‍ട്ടി നല്‍കുന്നത്.? ഇതുകൊണ്ടാണ് കോണ്‍ഗ്രസില് നിന്നും വിരുദ്ധാശയം ഉള്ള പാര്‍ട്ടിയിലേക്ക് നേതാക്കന്മാര് പ്രവഹിക്കുന്നത്. ഇത് കോണ്‍ഗ്രസിന്റെ ഏറ്റവും വലിയ പരാജയം ആണ്, പരാധീനതയാണ്, ആദര്‍ശപരമായ പാപ്പരത്വം ആണ്.\nവര്‍ഷങ്ങള്‍ക്ക് മുമ്പ് ദല്‍ഹി പ്രസ് ക്ലബില് വച്ച് വലതുപക്ഷ ചായ് വുള്ള ഒരു മുതിര്‍ന്ന മലയാളി മാധ്യമപ്രവര്‍ത്തകന് കൂടെക്കൂടെ പറയുമായിരുന്ന ഒരു കാര്യം ഓര്‍മ്മിക്കുന്നു. അദ്ദേഹം ഇന്ന് ജീവിച്ചിരിക്കുന്നില്ലെങ്കിലും ആ വാക്കുകള് ചെവിയില് മുഴങ്ങുന്നു: 'ഒരു വിദേശി സ്ഥാപിച്ച കോണ്‍ഗ്രസ് മറ്റൊരു വിദേശിയിലൂടെ അന്ത്യം കാണും.' ഇപ്പോള് ഇത് സാവധാനം യാഥാര്‍ത്ഥ്യം ആയിക്കൊണ്ടിരിക്കുകയാണ്. ഇത് യാഥാര്‍ത്ഥ്യം ആക്കുന്നത് മോദിയുടെയോ അമിത്ഷായുടെയോ 'കോണ്‍ഗ്രസ് മുക്ത ഭാരതം' എന്ന മുദ്രാവാക്യം അല്ല. കോണ്‍ഗ്രസുകാര് തന്നെയാണ്. ഇതിലും കേന്ദ്രബിന്ദുവായി നില്‍ക്കുന്നത് ആ കുടുംബത്രയം തന്നെ ആണ്. ഗാന്ധി കുടുംബം കോണ്‍ഗ്രസിനെ ബ്ലാക്ക്‌മെയില് ചെയ്യുന്ന ഒരു കടല്‍ക്കിഴവനെപ്പോലെ ആയിമാറിയിരിക്കുന്നു. കുടുംബം ഇല്ലെങ്കില് പാര്‍ട്ടിയില്ല എന്ന സന്ദേശം രഹസ്യമായി നല്‍കുന്നു. രാജിവച്ച് സ്ഥാനങ്ങള് എല്ലാം ഒഴിയുവാന് തയ്യാറാണെന്ന് പരസ്യമായി പ്രഖ്യാപിക്കുന്നു. ഈ പ്രതിസന്ധിയില് പാര്‍ട്ടി അനുദിനം ക്ഷയിക്കുന്നു. കോണ്‍ഗ്രസ്സ് ഒരു കുടുംബത്തില് ഒതുങ്ങരുത്. കോണ്‍ഗ്രസ് ഇന്നലെകളില് മാത്രം ജീവിക്കരുത്. കോണ്‍ഗ്രസ് ഇന്നിന്റെ യാഥാര്‍ത്ഥ്യങ്ങളെ അഭിമുഖീകരിച്ചുകൊണ്ട് നല്ലൊരു നാളെക്കായി പ്രവര്‍ത്തിക്കണം.


Covid vaccine distribution begins in kerala\nകോവിഡ് വാക്‌സിന് എല്ലാ ജില്ലകളിലേക്കും വിതരണം ആരംഭിച്ചു; സംസ്ഥാനത്തെത്തിയത് 4,33,500 ഡോസ്\nപൂണെ സിറം ഇന്‍സ്റ്റിറ്റ്യൂട്ട്ഓഫ് ഇന്ത്യയില് നിന്നുള്ള കൊവിഷീല്‍ഡ് വാക്സിനുകള് വിമാനമാര്‍ഗമാണ് കൊച്ചി,തിരുവനന്തപുരം വിമാനത്താവങ്ങളില് എത്തിച്ചത്\nPublished on : 13 Jan, 2021 , 1:57 pm\nതിരുവനന്തപുരം: സംസ്ഥാനത്ത് വിവിധ കേന്ദ്രങ്ങളിലേക്കുള്ള കോവിഡ് വാക്സിന് വിതരണം ആരംഭിച്ചതായി ആരോഗ്യ വകുപ്പ് മന്ത്രി കെ.കെ ശൈലജ ടീച്ചര് അറിയിച്ചു. സംസ്ഥാനത്ത് ആകെ 4,33,500 ഡോസ് വാക്സിനുകളാണ് എത്തിയത്. പൂണെ സിറം ഇന്‍സ്റ്റിറ്റ്യൂട്ട്ഓഫ് ഇന്ത്യയില് നിന്നുള്ള കൊവിഷീല്‍ഡ് വാക്സിനുകള് വിമാനമാര്‍ഗമാണ് കൊച്ചി,തിരുവനന്തപുരം വിമാനത്താവങ്ങളില് എത്തിച്ചത്.\nഇന്‍ഡിഗോ വിമാനം മുംബൈയില് നിന്നാണ് തലസ്ഥാനത്തെത്തിയത്. ജില്ലാ ആരോഗ്യ വകുപ്പ് പ്രത്യേകം സജ്ജമാക്കിയ വാഹനത്തിലായിരിക്കും കോവിഡ് വാക്‌സിന് റീജിയണല് സ്റ്റോറേജ് സെന്ററിലേക്ക് കൊണ്ടുപോകുക.\nനാളെയാണ് വാക്‌സിന് ജില്ലാ തല വെയര് ഹൗസുകളിലേക്ക് വിതരണം ചെയ്യുക. രാജ്യത്ത് കൊവിഡ് വാക്‌സിനേഷന് നടത്തുന്നത് വരും ദിവസങ്ങളിലായാണ്. ഡിഎംഒ അടക്കമുള്ള ആരോഗ്യ വകുപ്പ് അധികൃതര് വിമാനത്താവളത്തിലെത്തി.\nകോവിഡ് വാക്സിന്റെ ആദ്യ ബാച്ച് കേരളത്തില് രാവിലെ എത്തിയിരുന്നു. ഗോ എയര് വിമാനത്തിലാണ് 10.45 ഓടെ നെടുമ്പാശേരി വിമാനത്താവളത്തില് വാക്സിന് എത്തിച്ചത്. വാക്സിന് വിവിധ കേന്ദ്രങ്ങളിലേക്ക് എത്തിക്കുന്നതിനുള്ള വാഹനങ്ങളും വിമാനത്താവളത്തില് എത്തി. രാവിലെ പതിനൊന്നരയോടെ ആദ്യ ബാച്ച് വാക്‌സിനുകള് നെടുമ്പാശേരിയില് എത്തുമെന്നായിരുന്നു വിവരം. എന്നാല് പ്രതീക്ഷിച്ചിരുന്നതിലും നേരത്തെ വിമാനം എത്തി.


ഛേത്രിക്കു ഡബിൾ ഇന്ത്യക്കു ജയം - RashtraDeepika\nദോഹ: സുനില് ഛേത്രിയുടെ ഇരട്ട ഗോള് മികവില് ലോകകപ്പ്, ഏഷ്യന് കപ്പ് യോഗ്യതാ ഫുട്‌ബോളില് ഇന്ത്യക്കു ജയം. ഇന്ത്യ 2-0ന് ബംഗ്ലാദേശിനെ പരാജയപ്പെടുത്തി. ജയത്തോടെ ഇന്ത്യ 2023 ഏഷ്യന് കപ്പ് മൂന്നാം റൗണ്ടിലേക്കു നേരിട്ടു പ്രവേശനത്തിനുള്ള പ്രതീക്ഷകള് നിലനിര്‍ത്തി.\nലോകകപ്പ് യോഗ്യതയില്‍നിന്നു പുറത്തായ ഇന്ത്യ ഗ്രൂപ്പ് ഇയിലെ അവസാന മത്സരത്തില് അഫ്ഗാനിസ്ഥാനെ നേരിടും. ലോകകപ്പ് യോഗ്യതയില് ഇന്ത്യന് പരിശീലകന് ഇഗോര് സ്റ്റിമാച്ചിന്‍റെ ആദ്യ ജയമാണ്.\nഇന്ത്യക്കു ജയം അനിവാര്യമായ മത്സരത്തില് ആദ്യപകുതി ഗോള്‍രഹിതമായിരുന്നു. രണ്ടാം പകുതിയില് ഇന്ത്യ ആക്രമണം കൂടുതല് ശക്തമാക്കി. അര്‍ഹിച്ച ലീഡ് ഇന്ത്യ 79-ാം മിനിറ്റില് നേടി. തകര്‍പ്പനൊരു ഹെഡറിലൂടെ ഛേത്രി ഇന്ത്യയെ മുന്നിലെത്തിച്ചു. 90+2-ാം മിനിറ്റില് മികച്ചൊരു ലോംഗ് റേഞ്ചറിലൂടെ ഛേത്രി രണ്ടാം ഗോളും നേടി ഇന്ത്യയുടെ ജയം ഉറപ്പിച്ചു.\nആര്‍ക്കറിയാം…! ഓക്കെ പറയാന് കാരണം അച്ഛന്‍റെ ആ ഫോട്ടോ; ബിജു മേനോന് പറയുന്നു\nടോക്കിയോ: ഒളിമ്പിക്സിൽ ഒരു മെഡൽ കൂടി ഉറപ്പിച്ച് ഇന്ത്യ. വനിതാ ബോക്സിംഗിൽ ലാവ്‌ലിന ബോർഗോഹെയ്ൻ സെമിഫൈനൽ ബർത്ത് നേടിയതോടെയാണ് ഇന്ത്യയ്ക്ക്...


വികസനം മലകയറും | Kollam | Kerala | Deshabhimani | Monday Oct 11, 2021\nപുനലൂർ താലൂക്കാശുപത്രിയിലെ ഓക്സിജൻ പ്ലാന്റ് ധനമന്ത്രി കെ എൻ ബാലഗോപാൽ ഉദ്ഘാടനംചെയ്യുന്നു\nകിഴക്കൻമേഖലയുടെ വികസനക്കുതിപ്പിനു വഴിയൊരുക്കുന്ന നടപടികളുമായി എൽഡിഎഫ് സര്‍ക്കാര്. തെന്മല ഇക്കോ ടൂറിസം, കുളത്തൂപ്പുഴ റിഹാബിലിറ്റേഷൻ പ്ലാന്റേഷൻ, കുളത്തൂപ്പുഴ മത്സ്യവിത്തുൽപ്പാദനകേന്ദ്രം, ചന്ദനക്കാവ് കശുമാവിൻതോട്ടം എന്നിവ സന്ദർശിച്ച് ധനമന്ത്രി കെ എൻ ബാലഗോപാൽ ഉദ്യോഗസ്ഥരുമായി ചർച്ച നടത്തി. ടൂറിസം വികസനം, മൂല്യവർധിത കാർഷിക ഉൽപ്പന്നങ്ങളുടെ പ്രോത്സാഹനം, അടിസ്ഥാന സൗകര്യം മെച്ചപ്പെടുത്തൽ തുടങ്ങി മേഖലയുടെ സുസ്ഥിര വികസനത്തിന് സർക്കാരിന്റെ എല്ലാ പിന്തുണയും മന്ത്രി ഉറപ്പുനൽകി.\nപുനലൂർ താലൂക്കാശുപത്രിയിലെ ഓക്സിജൻ പ്ലാന്റ്, ആര്യങ്കാവ് നെടുമ്പാറയിലെ എച്ച്എംഎൽ റബർ ഫാക്ടറി എന്നിവയും മന്ത്രി ഉദ്ഘാടനംചെയ്‌തു. പി എസ് സുപാൽ എംഎൽഎ, സിപിഐ എം ജില്ലാ സെക്രട്ടറിയറ്റ് അംഗം എസ് ജയമോഹൻ, വിവിധ തദ്ദേശസ്ഥാപന അധ്യക്ഷർ, ഉദ്യോഗസ്ഥർ, ജനപ്രതിനിധികൾ, തൊഴിലാളി നേതാക്കന്മാർ എന്നിവര് ചര്‍ച്ചയിൽ പങ്കെടുത്തു.\nരാജ്യത്തെ ആദ്യ ഇക്കോ ടൂറിസം പദ്ധതിയായ തെന്മലയെ അഞ്ചുവർഷംകൊണ്ട് ലോകോത്തര നിലവാരത്തിലേക്ക് ഉയർത്തി ആഗോള ടൂറിസം മാപ്പിൽ ഇടംനേടും വിധം വികസിപ്പിക്കുമെന്ന് മന്ത്രി പറഞ്ഞു. തെന്മലയുടെ വികസനത്തിന് പ്രത്യേക യോഗം ചേർന്ന് ടൂറിസം മന്ത്രിയുമായി ചർച്ച നടത്തും. ആവശ്യമായ ഫണ്ട് ലഭ്യമാക്കാൻ ഇടപെടും. നിലവിൽ സഞ്ചാരികൾക്ക് താമസ –-വിശ്രമ സൗകര്യങ്ങളുടെ അഭാവമുണ്ട്. റോഡുകളുടെ വികസനവും പ്രധാനമാണ്. ഡാം പരിസരത്ത് ഒഴിഞ്ഞുകിടക്കുന്ന കെട്ടിടങ്ങൾ ജലസേചന വകുപ്പുമായി ചർച്ചചെയ്ത് പ്രകൃതി സൗഹൃദമായി നവീകരിക്കും. കെടിഡിസിയുടെ താമസസൗകര്യവും കൂട്ടും.\nകല്ലടയാറിലെ എക്കലും മണലും നീക്കി ആഴം വീണ്ടെടുക്കും. ഇതുവഴി ഖജനാവിലേക്ക് 5000 കോടി രൂപയെങ്കിലും ലഭിക്കുമെന്ന് പഠന റിപ്പോർട്ടിൽ പറയുന്നു. നിർമാണമേഖലയ്ക്കുള്ള മണൽ ലഭിക്കുന്നതോടൊപ്പം തൊഴിലവസരവും കൂടും. തെന്മല ഡാമിന്റെ ആഴംകൂട്ടി ജലം സംഭരിച്ച് വരൾച്ചയെ പ്രതിരോധിക്കും.\nകുളത്തൂപ്പുഴ റിഹാബിലിറ്റേഷൻ പ്ലാന്റേഷൻ ലാഭത്തിലാക്കാൻ ഇടപെടൽ. ഫാക്ടറികൾ നവീകരിച്ച് റബർ അധിഷ്ഠിത ഉൽപ്പന്നങ്ങളുണ്ടാക്കാൻ 2.50 കോടി അനുവദിച്ചിട്ടുണ്ട്. തൊഴിലാളികളുടെ ലയങ്ങൾ നവീകരിക്കാൻ ഫണ്ട് അനുവദിക്കും. ഭവനപദ്ധതികൾ പൂർത്തിയാക്കാൻ തൊഴിൽവകുപ്പുമായി ബന്ധപ്പെട്ട് ക്രമീകരണം.\nകുളത്തൂപ്പുഴ മത്സ്യവിത്തുൽപ്പാദനകേന്ദ്രത്തിന്റെ സാധ്യതകൾ പൂർണമായും പ്രയോജനപ്പെടുത്തും. മത്സ്യക്കുഞ്ഞ് ഉൽപ്പാദനം പ്രതിവർഷം 30 ലക്ഷത്തിൽനിന്ന് 80 ലക്ഷമായി ഉയർത്തും. സംസ്ഥാനത്തിന് ആവശ്യമായ ഉൽപ്പാദനം സാധ്യമാക്കുംവിധം വലിയ ഹാച്ചറിയായി മാറ്റാൻ ഫിഷറീസ് വകുപ്പുമായി ബന്ധപ്പെട്ട് ഇടപെടൽ നടത്തും.\nകശുമാങ്ങയിൽനിന്ന് ഫെനി ഉൽപ്പാദിപ്പിക്കാൻ കാഷ്യൂ കോർപറേഷൻ മുന്നോട്ടുവച്ച ശുപാർശയിൽ ആവശ്യമായ സഹായം ചെയ്യും. കാർഷികവിളകളിൽനിന്ന് മൂല്യവർധിത ഉൽപ്പന്നങ്ങളെന്നത് സർക്കാരിന്റെ പ്രഖ്യാപിത നയത്തിൽ ഉൾപ്പെടുത്തിയാണ് ഇടപെടലുണ്ടാകുക.\nഒന്നാം പിണറായി സർക്കാരിന്റെ കാലത്ത് കാഷ്യൂ കോർപറേഷൻ കശുമാവിൻതൈ വികസന ഏജൻസിയുടെ മുൻകൈയിൽ അഞ്ചുലക്ഷം കശുമാവിൻ തൈകൾ കിഴക്കൻമേഖലയിൽ വിതരണംചെയ്തു. ആ തൈകൾ എല്ലാം ഒന്നാംവർഷം കായ്ക്കുന്ന നിലയിലാണ്. അത്യുൽപ്പാദന ശേഷിയുള്ള കശുമാവിൻ തോട്ടങ്ങളും മന്ത്രി സന്ദർശിച്ചു. കശുമാവ് കൃഷി പ്രോത്സാഹനത്തിന് എല്ലാ സഹായവും ചെയ്യും. സബ്സിഡിയും നൽകും.\nറബർ ഉൽപ്പാദനം കൂട്ടുന്നതിനും മൂല്യവർധിത ഉൽപ്പന്നങ്ങൾ പുറത്തിറക്കുന്നതിനും എല്ലാ സഹായവും നൽകും. തോട്ടങ്ങളിലെ ലയങ്ങൾ വൃത്തിയാക്കും. തൊഴിലാളികളുടെ ദുരിതം കുറയ്ക്കാൻ ഇടപെടും. എല്ലാ പ്ലാന്റേഷനുകളും ലാഭകരമാക്കാൻ റബർ അധിഷ്‌ഠിത വ്യവസായങ്ങൾക്ക് എല്ലാവിധ പ്രോത്സാഹനവും നൽകും. നഷ്ടത്തിലായ റബർ തോട്ടങ്ങൾക്ക് നികുതി ഇളവുകൾ പരിഗണനയിലാണ്. അതുവഴി തോട്ടവും തൊഴിലും സംരക്ഷിക്കാനാകും.\nകലക്ടറേറ്റിലേക്ക് വ്യാപാരികൾ മാർച്ച് നടത്തി\nതുറവൂർ – പറവൂർ ദേശീയപാത നവീകരണം; ഭൂമിയേറ്റെടുക്കൽ 15ന് പൂർത്തിയാകും


കൈ വെട്ട് : സഭ ജോസഫിനെ തുണയ്ക്കില്ല «eപത്രം – Kerala News – കേരള വാര്‍ത്തകള് – ePathram.com\n2 അഭിപ്രായങ്ങള് to “കൈ വെട്ട് : സഭ ജോസഫിനെ തുണയ്ക്കില്ല”\nസിറോ മലബാര് സഭ ക് അബ് വദി ഗ്ല്\nഅധ്യാപകന്റെ കൈവെട്ടിയതും അദ്ദേഹത്തെ കോളേജില് നിന്നും പുറത്താക്കിയതും മനുഷ്യത്വം ഇല്ലായ്മയാണ്. അയാള് തെറ്റു ചെയ്താല് അത് നോക്കാന് ഈ നാട്ടില് നീതിയും നിയമമവും ഉണ്ട്. എല്ലാവരും കൊടുവാളായി ഇറങ്ങിയാല് മന്‍ഷനു ജീവിക്കാന് പറ്റില്ല.\n« മുതിര്‍ന്ന ആര്.എസ്.എസ്. നേതാവ് ടി.വി. അനന്തന് നിര്യാതനായി


പുതിയ ക്രെറ്റ ഓട്ടോ എക്‌സ്‌പോയില് അരങ്ങേറും - FUTURE KERALA - Future Kerala\nമാര്‍ച്ച് മാസത്തില് എസ്‌യുവി ഇന്ത്യന് വിപണിയില് അവതരിപ്പിക്കും\nന്യൂഡെല്‍ഹി: ഫെബ്രുവരി അഞ്ചിന് ആരംഭിക്കുന്ന ഓട്ടോ എക്‌സ്‌പോയില് പുതു തലമുറ ഹ്യുണ്ടായ് ക്രെറ്റ ഇന്ത്യന് അരങ്ങേറ്റം നടത്തും. ഇതേതുടര്‍ന്ന് മാര്‍ച്ച് മാസത്തില് എസ്‌യുവി ഇന്ത്യന് വിപണിയില് അവതരിപ്പിക്കും. ഓട്ടോ എക്‌സ്‌പോയില് എസ്‌യുവിയുടെ ഉള്‍ഭാഗം വെളിപ്പെടുത്തുമോയെന്ന് സ്ഥിരീകരണമില്ല.\nചൈനയില് ഹ്യുണ്ടായ് ഐഎക്‌സ്25 എന്ന പേരിലാണ് ഹ്യുണ്ടായ് ക്രെറ്റ വില്‍ക്കുന്നത്. ഇന്ത്യയിലെത്തുന്ന രണ്ടാം തലമുറ ക്രെറ്റയും ഈ മോഡലും തമ്മില് വലിയ സമാനതകള് ഉണ്ടായിരിക്കും. എന്നാല് ഇന്ത്യയിലെത്തുമ്പോള് ചെറിയ മാറ്റം വരുത്തിയ റേഡിയേറ്റര് ഗ്രില്, വ്യത്യസ്ത അലോയ് വീലുകള് തുടങ്ങിയ ഏതാനും ഡിസൈന് മാറ്റങ്ങള് കാണാന് കഴിയും. സ്പ്ലിറ്റ് എല്‍ഇഡി ഹെഡ്‌ലാംപുകള്, സ്പ്ലിറ്റ് ടെയ്ല്‍ഗേറ്റുകള്, പനോരമിക് സണ്‍റൂഫ്, വിര്‍ച്വല് കോക്പിറ്റ് ഇന്‍സ്ട്രുമെന്റ് ക്ലസ്റ്റര്, കുത്തനെ നിര്‍ത്തിയ 10.25 ഇഞ്ച് വലുപ്പമുള്ള ടച്ച്‌സ്‌ക്രീന് ഡിസ്‌പ്ലേ എന്നിവ ഉണ്ടായിരിക്കും.\nഎതിരാളികളുമായി താരതമ്യം ചെയ്യുമ്പോള് ആഡംബരം അല്‍പ്പം കൂടുതലായിരിക്കും. കിയ സെല്‍റ്റോസ്, എംജി ഹെക്ടര് എന്നിവയുമായി താരതമ്യം ചെയ്യുമ്പോള് എന്‍വിഎച്ച് നിലവാരം കുറേക്കൂടി മികച്ചതായിരിക്കുമെന്ന് പ്രതീക്ഷിക്കുന്നു. എതിരാളികള് കൂടിയതിനാല് ഹ്യുണ്ടായ് ക്രെറ്റ എസ്‌യുവിയുടെ ഇന്ത്യയിലെ പ്രയാണം മുമ്പത്തെപ്പോലെ എളുപ്പമായിരിക്കില്ല. കിയ സെല്‍റ്റോസിനേക്കാള് വില കുറവായിരിക്കുമെന്ന് പ്രതീക്ഷിക്കാം.\nകിയ സെല്‍റ്റോസിന്റെ പവര്‍ട്രെയ്‌നുകള് പുതിയ ഹ്യുണ്ടായ് ക്രെറ്റ പങ്കുവെയ്ക്കും. 114 ബിഎച്ച്പി കരുത്ത് പുറപ്പെടുവിക്കുന്ന 1.5 ലിറ്റര് നാച്ചുറലി ആസ്പിറേറ്റഡ് പെട്രോള് എന്‍ജിന്, 138 ബിഎച്ച്പി കരുത്ത് ഉല്‍പ്പാദിപ്പിക്കുന്ന 1.4 ലിറ്റര് ടര്‍ബോ-പെട്രോള് എന്‍ജിന് എന്നിവ ലഭിക്കും. 114 ബിഎച്ച്പി പുറത്തെടുക്കുന്ന 1.5 ലിറ്റര് ടര്‍ബോചാര്‍ജ്ഡ് ഡീസല് എന്‍ജിനും നല്‍കും.6സ്പീഡ് മാന്വല് ട്രാന്‍സ്മിഷന്, ഓട്ടോമാറ്റിക് ട്രാന്‍സ്മിഷന് ഓപ്ഷനുകളായിരിക്കും.\nTags:\tCreta, New creta auto expo


തകര്‍ച്ചയുടെ തുടക്കം | Editorial | Deshabhimani | Wednesday Dec 12, 2018\nലോക‌്സഭാ തെരഞ്ഞെടുപ്പിന് നാലുമാസംമാത്രം ബാക്കിയിരിക്കെ അഞ്ച് സംസ്ഥാനങ്ങളിൽ നടന്ന നിയമസഭാ തെരഞ്ഞെടുപ്പിൽ കേന്ദ്ര ഭരണകക്ഷിയായ ബിജെപിക്ക് കനത്ത തിരിച്ചടി ലഭിച്ചു. ഇന്ത്യൻ രാഷ്ട്രീയത്തിന്റെ ഭാവി നിർണയിക്കുന്ന ഹിന്ദി ഹൃദയഭൂമിയിലാണ് ബിജെപിക്ക് കനത്ത തോൽവി ഏറ്റുവാങ്ങേണ്ടിവന്നത്. പതിനഞ്ച് വർഷമായി തുടർച്ചയായി ഭരണം നടത്തുന്ന ഛത്തീസ്ഗഢിലും മധ്യപ്രദേശിലും (തൂക്കുസഭയ്ക്കുള്ള സാധ്യത തള്ളിക്കളയാനാകില്ല) അഞ്ച് വർഷമായി ഭരണം നടത്തുന്ന രാജസ്ഥാനിലും ബിജെപിക്ക് ഭരണം നഷ്ടപ്പെട്ടു. തെലങ്കാനയിൽ നേരത്തേ തെരഞ്ഞെടുപ്പ് നടത്താനുള്ള ടിആർഎസ് നേതാവ് ചന്ദ്രശേഖരറാവുവിന്റെ തന്ത്രം വിജയംകണ്ടു. കോൺഗ്രസിനെയും ബിജെപിയെയും നിഷ് പ്രഭമാക്കി ടിആർഎസ് നേടിയ വിജയം പ്രാദേശിക കക്ഷികൾക്ക് ഇന്ത്യൻ രാഷ്ട്രീയത്തിൽ തുടർന്നും സ്ഥാനം ഉറപ്പാക്കുന്നു. മൂന്ന് ഉത്തരേന്ത്യൻ സംസ്ഥാനങ്ങളിലും സീറ്റ് നേടി ബിഎസ‌്‌പി സാന്നിധ്യം ഉറപ്പിക്കുകയും ചെയ്തു. മിസോറമിൽ കോൺഗ്രസിന് ഭരണം നഷ്ടപ്പെട്ടതോടെ വടക്കുകിഴക്കൻ സംസ്ഥാനങ്ങളിൽനിന്ന‌് കോൺഗ്രസ് തുടച്ചുനീക്കപ്പെട്ടു.\nമോഡി അധികാരത്തിൽ വന്നതിനുശേഷം ബിജെപിക്കുണ്ടായ ഏറ്റവും വലിയ തിരിച്ചടിയാണ് ഈ തെരഞ്ഞെടുപ്പുഫലം. അധികാരവും പണവും സംഘടനാമികവും ഉപയോഗിച്ചിട്ടും ബിജെപിക്ക് ജയിക്കാനായില്ലെന്നത് അവരുടെ കണ്ണുതുറപ്പിക്കേണ്ടതാണ്. അഞ്ചിൽ ഒരു സംസ്ഥാനത്തുപോലും മുന്നേറ്റം ഉണ്ടാക്കാനായില്ല. മോഡി അധികാരത്തിൽ വരുമ്പോൾ ഏഴ് സംസ്ഥാനങ്ങളിലായിരുന്നു ബിജെപിക്ക് ഭരണമുണ്ടായിരുന്നത്. നാല് വർഷത്തിനകം അത് 20 ആയി. എന്നാൽ, കർണാടക നിയമസഭാതെരഞ്ഞെടുപ്പിൽ പരാജയപ്പെട്ടതോടെ പ്രതിഛായനഷ്ടം സംഭവിച്ച ബിജെപിയുടെ മുഖം കൂടുതൽ വികൃതമാക്കുന്നതാണ് ചൊവ്വാഴ്ച പുറത്തുവന്ന തെരഞ്ഞെടുപ്പുഫലം. കോൺഗ്രസ് പാർടിക്കും രാഹുൽ ഗാന്ധിക്കും ഏറെ ആശ്വാസം നൽകുന്നതാണ് വിജയമെങ്കിലും ഛത്തീസ്ഗഢില് നേടിയ തിളക്കമാർന്ന വിജയം മധ്യപ്രദേശിലും രാജസ്ഥാനിലും ആവർത്തിക്കാൻ കഴിയാത്തത് എന്തുകൊണ്ടാണെന്ന പരിശോധന കോൺഗ്രസ് നടത്തേണ്ടതുണ്ട്. കാരണം ബിജെപി സർക്കാരിനെതിരെയുള്ള ജനവികാരത്തെ പൂർണമായും മുതലെടുക്കുന്നതിൽ കോൺഗ്രസിന് വീഴ്ച പറ്റിയിട്ടുണ്ടെന്ന കാര്യത്തിൽ സംശയമില്ല. ഈ സംസ്ഥാനങ്ങളിൽ ബിജെപിയുടെ വോട്ടിൽ വലിയ ചോർച്ച സംഭവിച്ചിട്ടില്ലെന്ന വസ്തുത കണക്കിലെടുക്കാൻ കോൺഗ്രസും തയ്യാറാകണം.\nആൾക്കൂട്ടക്കൊലയും മറ്റും വിഷയമാക്കാൻ കോൺഗ്രസ് മടിച്ചുനിന്നതും സവർണ വോട്ടുകൾ ലക്ഷ്യമാക്കി ബിഎസ‌്പിയുമായി മധ്യപ്രദേശിലുംമറ്റും സഖ്യം ഉണ്ടാക്കാൻ തയ്യാറാകാത്തതും കോൺഗ്രസിന്റെ വിജയത്തിന് മങ്ങലേൽപ്പിച്ചിട്ടില്ലേ എന്നും പരിശോധിക്കപ്പെടണം. മൃദുഹിന്ദുത്വ സമീപനമാണ് ഇത്തരമൊരു സ്ഥിതിയിലേക്ക‌് കോൺഗ്രസിനെ നയിച്ചത്. അത് അന്തിമമായി തീവ്രഹിന്ദുത്വ ശക്തിയായ ബിജെപിയെ മാത്രമേ സഹായിക്കൂവെന്ന് കോൺഗ്രസ് തിരിച്ചറിയണം.\nമോഡിയുടെ നേതൃത്വത്തിൽ എല്ലാ തെരഞ്ഞെടുപ്പുകളും വിജയിക്കാമെന്ന ബിജെപിയുടെ ധാരണയാണ് തിരുത്തപ്പെടുന്നത്. അതോടൊപ്പം ഹിന്ദുത്വത്തിലൂന്നിയുള്ള വർഗീയപ്രചാരണങ്ങളിലൂടെ എന്നുമെന്നും വിജയിക്കാനാകില്ലെന്ന സന്ദേശവും നൽകുന്നുണ്ട്.\nമോഡിയുടെ നേതൃത്വത്തിൽ എല്ലാ തെരഞ്ഞെടുപ്പുകളും വിജയിക്കാമെന്ന ബിജെപിയുടെ ധാരണയാണ് തിരുത്തപ്പെടുന്നത്. അതോടൊപ്പം ഹിന്ദുത്വത്തിലൂന്നിയുള്ള വർഗീയപ്രചാരണങ്ങളിലൂടെ എന്നുമെന്നും വിജയിക്കാനാകില്ലെന്ന സന്ദേശവും നൽകുന്നുണ്ട്. നിയമസഭാ തെരഞ്ഞെടുപ്പ് പ്രഖ്യാപിച്ചതിനുശേഷമാണ് സംഘപരിവാർ രാമക്ഷേത്രനിർമാണമെന്ന മുദ്രാവാക്യവുമായി സജീവമായി രംഗത്തെത്തിയത്. വിദ്വേഷപ്രചാരകനായ ആദിത്യനാഥും ബിജെപി അധ്യക്ഷൻ അമിത‌് ഷായും പ്രചാരണം നടത്തിയത് വർഗീയധ്രുവീകരണം ലക്ഷ്യംവച്ചായിരുന്നു. 74 പൊതുയോഗങ്ങളിലാണ് ആദിത്യനാഥ് സംസാരിച്ചതെങ്കിൽ 56 പൊതുയോഗങ്ങളിലാണ് അമിത് ഷാ സംസാരിച്ചത്. എന്നാൽ, ഈ സ്ഥലങ്ങളുൾപ്പെടുന്ന ഭൂരിപക്ഷം മണ്ഡലങ്ങളിലും ബിജെപി തോറ്റു. ഇത് നൽകുന്ന വ്യക്തമായ സൂചന ബിജെപിയുടെയും സംഘപരിവാറിന്റെയും വർഗീയധ്രുവീകരണ അജൻഡ പതുക്കെയാണെങ്കിലും ജനങ്ങൾ തിരിച്ചറിയാൻ തുടങ്ങിയിരിക്കുന്നുവെന്നാണ്.\nനരേന്ദ്ര മോഡി സർക്കാർ സ്വീകരിച്ച ജനവിരുദ്ധ സാമ്പത്തിക നയങ്ങളോട് ജനങ്ങൾ പ്രതികരിക്കാൻ തുടങ്ങിയിരിക്കുന്നുവെന്നതിന്റെ പ്രഖ്യാപനംകൂടിയാണ് ഈ തെരഞ്ഞെടുപ്പ് ഫലങ്ങൾ. കറൻസി നിരോധനവും ജിഎസ്ടിയും മാത്രമല്ല സാമൂഹ്യക്ഷേമ പദ്ധതികൾക്ക് ആധാർ നിർബന്ധമാക്കിയതും മറ്റും ജനങ്ങൾക്ക് ഉണ്ടായ ദുരിതമാണ് ജനവിധിയിലൂടെ പ്രകടിപ്പിക്കപ്പെട്ടത്. കഴിഞ്ഞ വർഷം നടന്ന ഉത്തർപ്രദേശ് നിയമസഭാ തെരഞ്ഞെടുപ്പിൽ ഈ സാമ്പത്തിക നടപടികളുടെ സ്വാധീനം ജനങ്ങൾ തിരിച്ചറിയുന്നതേ ഉണ്ടായിരുന്നുള്ളൂ. എന്നാൽ, കറൻസി നിരോധനത്തിന്റെ രണ്ടാംവാർഷികം ആകുമ്പോഴേക്കും അതിന്റെ തിക്തഫലങ്ങൾ ജനങ്ങൾക്ക‌് അനുഭവവേദ്യമായി. പ്രധാനമായും രണ്ട് വിഭാഗങ്ങളാണ് സർക്കാരിനെതിരെ തിരിഞ്ഞത്. അത് കർഷകരും ബിജെപിയെ പരമ്പരാഗതമായി പിന്തുണച്ചുവരുന്ന ചെറുകിട കച്ചവടക്കാരുമാണ്. മൂന്ന് ഹിന്ദി സംസ്ഥാനങ്ങളിലും കാർഷികമേഖലയിൽ ബിജെപിക്ക് കനത്ത തിരിച്ചടി ലഭിച്ചതിൽനിന്ന‌് ഇത് വ്യക്തമാകും. ഛത്തീസ്ഗഢിലെ ദുൾഗ്, റായ‌്‌പുർ, ബിലാസ‌്‌പുർ താഴ്വരകളിലും മധ്യപ്രദേശിലെ മാൾവയിലും ബിജെപിക്കുണ്ടായ തോൽവി ഇതാണ് തെളിയിക്കുന്നത്. കർഷകരോഷത്തിലാണ് മോഡിയുടെ കപ്പൽ മുങ്ങാൻ തുടങ്ങിയിരിക്കുന്നതെന്ന് സാരം. മോഡി സർക്കാരിന്റെ കാലത്ത് ഏറ്റവും കൂടുതൽ പീഡനം അനുഭവിക്കേണ്ടിവന്ന ദളിതരുടെ രോഷവും ബിജെപിയുടെ പരാജയം കനത്തതാക്കി.\nരാജസ്ഥാനിൽ കർഷകസമരത്തിന് നേതൃത്വം നൽകിയത് സിപിഐ എമ്മാണെങ്കിലും സംസ്ഥാനത്തെ മുഖ്യ പ്രതിപക്ഷ പാർടിയെന്ന നിലയിൽ കോൺഗ്രസിനാണ് ബിജെപിക്കെതിരെയുള്ള കർഷകരോഷത്തിന്റെ ഗുണം ലഭിച്ചത്. കഴിഞ്ഞ തെരഞ്ഞെടുപ്പിൽ സീറ്റൊന്നും ലഭിക്കാത്ത സിപിഐ എമ്മിന് ഇക്കുറി രണ്ട് സീറ്റ് ലഭിക്കുകയും ചെയ്തു. ആദിവാസിമേഖലയായ ദുംഗർപുരിലെ സിപിഐ എം വിജയം പുതിയ മേഖലകളിലേക്ക് പാർടിയുടെ സ്വാധീനം പടരുകയാണെന്നതിന്റെ സൂചനയാണ്.\nനിയമസഭാ തെരഞ്ഞെടുപ്പ് തോൽവിയോടെ അടുത്തവർഷം ആദ്യം നടക്കുന്ന ലോക‌്സഭാ തെരഞ്ഞെടുപ്പിൽ മോഡിക്ക് വിജയം നേടുക വിഷമകരമായിരിക്കും. മൂന്ന് ഹിന്ദി സംസ്ഥാനങ്ങളിലായുള്ള 65 ലോക‌്സഭാ സീറ്റിൽ 62 സീറ്റും ബിജെപിക്കാണ് ലഭിച്ചിരുന്നത്. അത് നിലനിർത്തുക ബിജെപിക്ക് വിഷമകരമാകും. ഉത്തർപ്രദേശിൽകൂടി സീറ്റുചോർച്ച ഉണ്ടായാൽ മോഡിക്ക് രണ്ടാമൂഴം നഷ്ടമാകുമെന്നുറപ്പ്. സംസ്ഥാനാടിസ്ഥാനത്തിൽ ബിജെപിയെ തോൽപ്പിക്കാൻ സഖ്യമോ ധാരണയോ ഉണ്ടാക്കാൻ പ്രതിപക്ഷകക്ഷികൾ തയ്യാറാകുന്നപക്ഷം ബിജെപിയുടെ പരാജയം ആസന്നം. മോഡി സർക്കാരിന്റെ തകർച്ചയുടെ തുടക്കം ആരംഭിച്ചിരിക്കുന്നുവെന്ന് വ്യക്തം.


അർഹമായതൊന്നും നൽകിയില്ല; കിട്ടിയതാകട്ടെ പൂട്ടലിന്റെ വക്കിലുള്ള സ്ഥാപനങ്ങളും; ബോർഡ് കോർപ്പറേഷൻ പദവികളുടെ വിഭജനത്തിൽ ഘടകകക്ഷികളെ ചവറ്റുകൊട്ടയിലാക്കി സിപിഎം – Media Mangalam\nഅർഹമായതൊന്നും നൽകിയില്ല; കിട്ടിയതാകട്ടെ പൂട്ടലിന്റെ വക്കിലുള്ള സ്ഥാപനങ്ങളും; ബോർഡ് കോർപ്പറേഷൻ പദവികളുടെ വിഭജനത്തിൽ ഘടകകക്ഷികളെ ചവറ്റുകൊട്ടയിലാക്കി സിപിഎം\nതിരുവനന്തപുരം: എൽഡിഎഫിലെ ബോർഡ് കോർപ്പറേഷൻ പദവികളുടെ വിഭജനത്തിൽ ഘടകകക്ഷികൾക്കുള്ളിൽ വൻ പൊട്ടിത്തെറി. സിപിഎമ്മും സിപിഐയും സ്ഥാനമാനങ്ങൾ വീതംവെച്ചെടുക്കുകയായിരുന്നെന്ന വികാരമാണ് കേരള കോൺഗ്രസ് എം ഉൾപ്പെടെയുള്ള പാർട്ടികൾ ഉയർത്തുന്ന പരാതി. 15 ചെയർമാൻ സ്ഥാനങ്ങൾ ആവശ്യപ്പെട്ട കേരള കോൺഗ്രസ് എമ്മിന് വെറും ആറ് സ്ഥാനങ്ങൾ കൊണ്ട് തൃപ്തിപ്പെടേണ്ടി വന്നു.\nഏറ്റവും കൂടുതൽ വകുപ്പുകൾ തങ്ങൾക്കായതിനാൽ അതത് വകുപ്പുകൾക്ക് കീഴിലുള്ള ബോർഡുകളും കോർപ്പറേഷനുകളും തങ്ങൾക്ക് കിട്ടുന്നത് സ്വാഭാവികം എന്നാണ് സിപിഎം നിലപാട്. ഓരോ പാർട്ടിയും ഭരിക്കുന്ന വകുപ്പുകൾക്ക് കീഴിലുള്ള സ്ഥാപനങ്ങളുടെ തലപ്പത്തേക്ക് ആ പാർട്ടിയുടെ പ്രതിനിധി എന്നതാണ് ഇടത് കീഴ്വഴക്കം എന്നാണ് സിപിഎം ഘടകകക്ഷികളോട് പറഞ്ഞിരിക്കുന്നത്. ഇതോടെ കേരള കോൺഗ്രസ് എം ഉൾപ്പെടെയുള്ള പാർട്ടികൾ ആവശ്യപ്പെട്ട സ്ഥാനങ്ങൾ ലഭിക്കില്ലെന്ന് ഉറപ്പാകുകയായിരുന്നു.\nആറ് സ്ഥാപനങ്ങളാണ് കേരള കോൺഗ്രസ് എമ്മിന് സിപിഎം നൽകിയിരിക്കുന്നത്. ന്യൂനപക്ഷ കോർപ്പറേഷൻ, നാട്ടകം സിമന്റ്സ്, കുണ്ട‌റ സിറാമിക്സ് എന്നിവയുൾപ്പെടെയാണ് ആറ് ചെയർമാൻ സ്ഥാനങ്ങൾ കേരള കോൺഗ്രസ് എമ്മിന് നൽകിയിട്ടുള്ളത്. തങ്ങൾക്ക് ലഭിച്ച പല സ്ഥാപനങ്ങളും നഷ്ടത്തിലും പൂട്ടലിന്റെ വക്കിലുമാണെന്ന പരാതിയും ഘടകകക്ഷികൾ ഉയർത്തുന്നുണ്ട്.\nഓട്ടോകാസ്റ്റും കിൻഫ്രക്ക് കീഴിലുള്ള ഒരു കോർപ്പറേഷനും ജനതാദൾ എസിന് ലഭിക്കുമ്പോൾ തിരുവനന്തപുരം സ്പിന്നിംഗ് മിൽ, കേരള ആഗ്രോ ഇൻഡസ്ട്രീസ് കോർപ്പറേഷൻ എന്നിവയാണ് എൽജെഡിക്ക് ലഭിച്ചത്. ഇവ രണ്ടും പ്രതിസന്ധിയിലായ സ്ഥാപനങ്ങളാണ്. മന്ത്രിസ്ഥാനം നിഷേധിക്കപ്പെടുകയും പൂട്ടാനൊരുങ്ങുന്ന സ്ഥാപനങ്ങൾ തലയിൽ വെച്ചു തരികയും ചെയ്തതിൽ എൽജെഡിക്കും പ്രതിഷേധമുണ്ട്.\nജനതാദൾ-എസ്, ലോക് താന്ത്രിക് ജനതാദൾ, എൻ.സി.പി, ജനാധിപത്യ കേരള കോൺഗ്രസ് എന്നിവയ്ക്ക് രണ്ട് വീതവും കോൺഗ്രസ്-എസ്, ഐ.എൻ.എൽ, കേരള കോൺഗ്രസ്-ബി എന്നിവയ്ക്ക് ഓരോ ചെയർമാൻ സ്ഥാനങ്ങളും ലഭിക്കും. ബാക്കിയുള്ള ബഹുഭൂരിപക്ഷം സ്ഥാനങ്ങളും സിപിഎമ്മിനുള്ളതാണ്.\nമുന്നണിയിലെ ഘടകകക്ഷിയായ കേരള കോൺഗ്രസ്-സ്കറിയ തോമസ് വിഭാഗത്തിനും മുന്നണിക്ക് പുറത്ത് നിന്ന് സഹകരിക്കുന്ന ആർ.എസ്.പി-ലെനിനിസ്റ്റിനും ചെയർമാൻ സ്ഥാനങ്ങളില്ല.വിവിധ സ്ഥാപനങ്ങളിൽ ഡയറക്ടർ സ്ഥാനങ്ങളും വിഭജിച്ചിട്ടുണ്ട്. മാണി ഗ്രൂപ്പിനും ജനതാദൾ-എസിനുമാണ് ചെറു കക്ഷികളിൽ കൂടുതൽ ഡയറക്ടർ സ്ഥാനങ്ങൾ ലഭിക്കുക. മറ്റുള്ളവയ്ക്ക് നാല് മുതൽ ആറ് വരെ സ്ഥാനങ്ങൾ ലഭിക്കും.\nന്യൂനപക്ഷത്തിൽ പിണങ്ങി ഐഎൻഎൽ\nഐഎൻഎല്ലിന്റെ കൈവശമുണ്ടായിരുന്ന ന്യുനപക്ഷ കോർപ്പറേഷൻ ചെയർമാൻ സ്ഥാനമാണ് പുതിയതായി മുന്നണിയിലേക്ക് എത്തിയ കേരളാ കോൺഗ്രസ് എം വിഭാഗത്തിന് നൽകുന്നത്. ഇതടക്കം അഞ്ച് കോർപ്പറേഷൻ ബോർഡുകളാണ് കേരളാ കോൺഗ്രസിന് ലഭിക്കുന്നത്.\nന്യൂനപക്ഷ സ്കോളർഷിപ്പ് 80-20 അനുപാതവുമായി ബന്ധപ്പെട്ട് തർക്കം നിലനിൽക്കുന്ന സാഹചര്യത്തിൽ കൂടിയാണ് ക്രിസ്ത്യൻ വിഭാഗത്തിനെ പ്രതിനിധാനം ചെയ്യുന്ന മാണി ഗ്രൂപ്പിന് ന്യൂനപക്ഷ കോര്‍പ്പറേഷന് നൽകിയതെന്നാണ് വിവരം. ന്യൂനപക്ഷങ്ങളിലെ രണ്ടാമത്തെ വിഭാഗത്തെ പ്രതിനിധാനം ചെയ്യുന്ന പാർട്ടിക്ക് ന്യൂനപക്ഷ കോര്‍പ്പറേഷന് ചെയർമാൻ സ്ഥാനം നൽകിയ തീരുമാനത്തിനെതിരെ മുസ്ലിം വിഭാഗത്തിന് എതിർപ്പുണ്ട്. ഐഎൻഎൽ എതിർപ്പ് മുന്നണിയെ അറിയിച്ചതായാണ് വിവരം.\nഅതേ സമയം ന്യൂനപക്ഷ കോര്‍പ്പറേഷന് ഭരണം കേരള കോൺഗ്രസ് എമ്മിന് നൽകിയതിൽ പരാതിയും എതിർപ്പുമില്ലെന്നാണ് വാർത്ത പുറത്ത് വന്നതോടെ ഐഎൻഎൽ മന്ത്രി അഹമ്മദ് ദേവർകോവിൽ പ്രതികരിച്ചത്. ഇക്കാര്യത്തിൽ ഐഎൻഎല്ലിൽ തർക്കമില്ലെന്നും മുന്നണിയിൽ കൂടുതൽ പാർട്ടികൾ വരുമ്പോൾ വിട്ടുവീഴ്ചകൾ വേണ്ടിവരുമെന്നുമാണ് മന്ത്രിയുടെ പ്രതികരണം.\n”ഐഎൻ എൽ മുന്നണിക്ക് പുറത്തു നിൽക്കുമ്പോഴാണ് കോർപ്പറേഷൻ ചെയർമാൻ സ്ഥാനം എൽഡിഎഫ് നൽകിയത്. അതിന് ശേഷം മുന്നണിയുടെ ഭാഗമായപ്പോൾ മന്ത്രിസ്ഥാനം തന്നെ നൽകാൻ ഇടത് മുന്നണി തയ്യാറായി. കോർപ്പറേഷൻ പദവിയുമായി ബന്ധപ്പെട്ട് തർക്കമില്ലെന്നും വിലപേശൽ ഐഎൻഎൽ നയമല്ലെന്നും അദ്ദേഹം കൂട്ടിച്ചേർത്തു. കോടിയേരി ബാലകൃഷ്ണനെ കണ്ട് പ്രതിഷേധം അറിയിച്ചെന്ന വാർത്തകളിൽ യാഥാർത്ഥ്യമില്ലെന്ന് അറിയിച്ച അദ്ദേഹം, ചില ആവശ്യങ്ങൾക്ക് വേണ്ടി കോടിയേരിയെ കണ്ടുവെന്നും ചിലതെല്ലാം ഉന്നയിച്ചുവെന്നും വിശദീകരിച്ചു.\nബോര്‍ഡ് കോര്‍പ്പറേഷന് വിഭജനം പൂർത്തിയാകുമ്പോൾ മുന്നണിയിലെ ചെറുകക്ഷികൾക്കാണ് നഷ്ടം ഉണ്ടായിരിക്കുന്നത്. അതേസമയം എൽഡിഎഫിലെ രണ്ടാമത്തെ കക്ഷിയായ സിപിഐ കഴിഞ്ഞ തവണ തങ്ങൾക്ക് ലഭിച്ച സ്ഥാനങ്ങൾ നിലനിർത്തുകയും ചെയ്തിട്ടുണ്ട്. കഴിഞ്ഞ സർക്കാരിന്റെ കാലത്ത് 17 സ്ഥാപനങ്ങളായിരുന്നു സിപിഐക്ക് ഉണ്ടായിരുന്നത്. ഇക്കുറി തങ്ങളുടെ കൈവശമുണ്ടായിരുന്ന കൃഷിവകുപ്പിലെ രണ്ട് സ്ഥാപനങ്ങൾ സിപിഎം ഏറ്റെടുത്തിരുന്നു. 15ൽ ഒതുങ്ങണമെന്ന സിപിഎം ആവശ്യം പക്ഷേ സിപിഐ അംഗീകരിച്ചില്ല. ഇതോടെ വ്യവസായ വകുപ്പിന് കീഴിലുള്ള രണ്ട് സ്ഥാപനങ്ങൾ കൂടി വിട്ടുകൊടുത്ത് സിപിഐയെ അനുനയിപ്പിക്കുകയായിരുന്നു എന്നാണ് റിപ്പോർ‍ട്ട്.\nChairman corporation ldf ഇടത് മുന്നണി കോർപ്പറേഷൻ ബോർഡ് സിപിഎം\n100 കിലോ കഞ്ചാവുമായി മൂന്നംഗ സംഘം അറസ്റ്റിൽ; പിടികൂടിയത് രഹസ്യ വിവരത്തിന്റെ അടിസ്ഥാനത്തില്\nരോഹിത്തും ദ്രാവിഡും വരുന്നതോടെ ഇന്ത്യ നേരിടുന്ന ഐസിസി കിരീട വരൾച്ച അവസാനിക്കും; ഗൗതം ഗംഭീർ


ബീഹാറിൽ കുഞ്ഞുങ്ങളുടെ കൂട്ടമരണം: രോഗത്തിന് കാരണം ലിച്ചി പഴമോ?\nMuzaffarpur, First Published 15, Jun 2019, 9:00 PM IST\nകടുത്ത പനിയാണ് രോഗത്തിന്‍റെ ആദ്യലക്ഷണം. പിന്നീട് ബോധമില്ലാതെ പിച്ചും പേയും പറയും. വിറയൽ, സ്ഥലകാലബോധമില്ലായ്മ അങ്ങനെ അസുഖം കോമയിലേക്ക് നീങ്ങും\nപട്‍ന: ബിഹാറിൽ മസ്തിഷ്ക ജ്വരം ബാധിച്ച് പത്ത് വയസിന് താഴെയുള്ള കുഞ്ഞുങ്ങളുടെ കൂട്ടമരണം രാജ്യത്തെ നടുക്കിയിരിക്കുകയാണ്. ദിവസങ്ങൾക്കിടെ മുസാഫർപുർ ജില്ലയിൽ മാത്രം മരിച്ച കുഞ്ഞുങ്ങളുടെ എണ്ണം 73 ആയി. ഗുരുതര സാഹചര്യം കണക്കിലെടുത്ത് കേന്ദ്ര ആരോഗ്യമന്ത്രി ഡോ. ഹർഷവർധൻ മുസഫർപൂർ സന്ദർശിക്കും. അതേസമയം രോഗത്തിന് പിന്നിൽ പ്രദേശത്ത് വൻതോതിൽ കൃഷി ചെയ്യുന്ന ലിച്ചി എന്ന് വിളിക്കപ്പെടുന്ന പഴത്തിന്റെ ഉപയോഗമാണോയെന്ന് സംശയം ഉയർന്നിരിക്കുന്നതായി ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു.\nമുസാഫർപുറിൽ ഈ രോഗബാധ സ്ഥിരമായി ഉണ്ടാകാറുണ്ടെന്ന് റിപ്പോർട്ടിലുണ്ട്. മെയ് - ജൂൺ മാസങ്ങളിൽ ലിച്ചി പഴത്തിന്റെ വിളവെടുപ്പ് സമയമാണ്. ഈ സമയം ഇവിടെ വേനൽക്കാലവുമാണ്. അന്നജത്തിന്റെ കുറവുള്ള ഘട്ടങ്ങളിൽ പോഷകാഹാരത്തിന്റെ കുറവുള്ള കുട്ടികൾ ഈ പഴം കഴിക്കുമ്പോൾ അതിലെ മെഥലിൻ സൈക്ലോപ്രൊപിൽ ഗ്ലൈസിൻ എന്ന വിഷാംശം തലച്ചോറുകളുടെ പ്രവർത്തനം താറുമാറാക്കുന്നുവെന്നാണ് സംശയം.\nഎല്ലാ മരണങ്ങളും മുസഫർപൂരിലെ ശ്രീകൃഷ്ണ മെഡിക്കൽ കോളേജിലും കെജ്‍രിവാൾ മൈത്രിസദൻ ആശുപത്രിയിലുമാണ് റിപ്പോർട്ട് ചെയ്തിരിക്കുന്നത്. ബ്ലഡ് ഷുഗർ അളവ് ക്രമാതീതമായി താഴ്ന്നതാണ് മരണ കാരണം എന്നാണ് രേഖപ്പെടുത്തിയിരിക്കുന്നത്. ജനുവരി മുതൽ മുസഫർപൂരിൽ മാത്രം മസ്തിഷ്ക ജ്വരം ബാധിച്ച് 134 കുഞ്ഞുങ്ങളെയാണ് ആശുപത്രിയിൽ പ്രവേശിപ്പിച്ചത്. ശ്രീകൃഷ്ണ മെഡിക്കൽ കോളേജിൽ മാത്രം 119 കുഞ്ഞുങ്ങൾ കടുത്ത പനിയും മസ്തിഷ്ക ജ്വരവും ബാധിച്ച് ചികിത്സ തേടിയെത്തി. രണ്ട് ദിവസം മുമ്പ് മരിച്ച കുഞ്ഞുങ്ങളുടെ എണ്ണം 48 ആയിരുന്നു. ഇതാണ് ഇപ്പോൾ 73 ൽ എത്തിയിരിക്കുന്നത്.\nരോഗബാധിതരായ ഭൂരിഭാഗം കുട്ടികളിലും ഗ്ലൂക്കോസ് പൊടുന്നനെ ക്രമാതീതമായി താഴുന്നതായി കണ്ടെത്തിയിട്ടുണ്ട്. നിലവിൽ മസ്തിഷ്കജ്വരം ബാധിച്ച് ശ്രീകൃഷ്ണ മെഡിക്കൽ കോളേജിൽ ചികിത്സയിലുള്ള ഒമ്പത് കുട്ടികളുടെ നില ഗുരുതരമാണ്. കെജ്‍രിവാൾ മൈത്രിസദനിലെ അഞ്ച് കുട്ടികളും ഗുരുതരാവസ്ഥയിൽ തുടരുന്നു. വ്യാഴാഴ്ച, കേന്ദ്ര, സംസ്ഥാന സർക്കാരുകളുടെ പ്രതിനിധികളടങ്ങിയ ഏഴംഗ വിദഗ്‍ധ സംഘം രണ്ട് ആശുപത്രികളും സന്ദർശിച്ചിരുന്നു. കുട്ടികൾക്കായി പ്രത്യേക വാർഡ് വേണമെന്നും കുട്ടികളുടെ സാംപിളുകൾ പരിശോധിക്കാൻ പ്രത്യേക ലാബ് തുറക്കണമെന്നും വിദഗ്‍ധ സംഘം നിർദേശിച്ചു.\nനാഡീവ്യൂഹത്തിനെയാണ് അക്യൂട്ട് എൻസിഫിലൈറ്റിസ് സിൻഡ്രോം ബാധിച്ചത്. പത്ത് വയസുവരെയുള്ള കുട്ടികളെയാണ് രോഗം കൂടുതലായി ബാധിക്കുന്നത്. കടുത്ത പനിയാണ് രോഗത്തിന്‍റെ ആദ്യലക്ഷണം. പിന്നീട് ബോധമില്ലാതെ പിച്ചും പേയും പറയും. വിറയൽ, സ്ഥലകാലബോധമില്ലായ്മ അങ്ങനെ അസുഖം കോമയിലേക്ക് നീങ്ങും. മഴക്കാലത്താണ് ഈ രോഗം സാധാരണ പടർന്നു പിടിക്കാൻ സാധ്യത. എന്നാലിത്തവണ വേനൽക്കാലത്താണ് ബിഹാറിൽ രോഗം പടർന്നിരിക്കുന്നത്.\nLast Updated 15, Jun 2019, 9:00 PM IST


കലക്ടറുടെ കെട്ടിടനിര്‍മാണ നിയന്ത്രണ ഉത്തരവ് മറച്ചുവെച്ചുവെന്ന് ആക്ഷേപം • Suprabhaatham\nകലക്ടറുടെ കെട്ടിടനിര്‍മാണ നിയന്ത്രണ ഉത്തരവ് മറച്ചുവെച്ചുവെന്ന് ആക്ഷേപം\nSeptember 10, 2018 | 1:31 pm IST\nകല്‍പ്പറ്റ: ചരിത്രത്തിലാദ്യമായി വയനാട്ടിലുണ്ടായ കൊടും പ്രളയത്തിന്റെയും പ്രകൃതി ദുരന്തങ്ങളുടെയും പാശ്ചാത്തലത്തില് മൂന്നു പഞ്ചായത്തുകളില് കെട്ടിടനിര്‍മാണത്തിന് നിയന്ത്രണങ്ങള് ഏര്‍പ്പെടുത്തിയ ജില്ലാ കലക്ടറുടെ ഉത്തരവ് പൊതുജനങ്ങളില് നിന്ന് മറച്ചുവെച്ചതായി ആക്ഷേപമുയരുന്നു.\nവൈത്തിരി, പൊഴുതന, തിരുനെല്ലി പഞ്ചായത്തുകളില് കെട്ടിട നിര്‍മാണങ്ങള്‍ക്ക് കര്‍ശന നിയന്ത്രണം ഏര്‍പ്പെടുത്തിയാണ് ജില്ലാ കലക്ടര് ഉത്തരവ് പുറപ്പെടുവിച്ചത്. എന്നാല് വൈത്തിരി പഞ്ചായത്തിന്റെ കീഴില് വരുന്ന ചുണ്ടേല് വില്ലേജില് മാത്രമാണ് നിയന്ത്രണമെന്നാണ് സര്‍ക്കാരിന്റെ ഭാഗത്തു നിന്ന് ജനങ്ങള്‍ക്ക് ലഭിച്ച അറിയിപ്പ്.\nഏതാനും ദിവസങ്ങള്‍ക്കുശേഷം ഇതുസംബന്ധിച്ച ഉത്തരവ് പുറത്തുവന്നപ്പോഴാണ് മറ്റു പഞ്ചായത്തുകളിലും നിയന്ത്രണമുണ്ടെന്ന വിവരം പരസ്യമായത്. പരിസ്ഥിതി ലോലപ്രദേശങ്ങളായ പ്രസ്തുത പഞ്ചായത്തുകളില് എട്ട് മീറ്ററില് കൂടുതല് ഉയരമുള്ള കെട്ടിടങ്ങള് ഇനി പാടില്ലെന്നാണ് ജില്ലാ ദുരന്തനിവാരണ അതോരിറ്റി ചെയര്‍മാന് കൂടിയായ കലക്ടറുടെ ഉത്തരവ്. അനുമതി കിട്ടി നിര്‍മാണ പ്രവൃത്തി ആരംഭിച്ച കെട്ടിടങ്ങള്‍ക്കും തീരുമാനം ബാധകമാണ്. ജില്ലയുടെ താല്‍ക്കാലിക ചുമതലയുണ്ടായിരുന്ന കേശവേന്ദ്രകുമാറാണ് കഴിഞ്ഞയാഴ്ച ഉത്തരവ് പുറപ്പെടുവിച്ചത്. വൈത്തിരി, പൊഴുതന, തിരുനെല്ലി പഞ്ചായത്തുകളിലാണ് ഉരുള്‍പൊട്ടലുകളും മണ്ണിടിച്ചിലുകളും കൂടുതല് റിപ്പോര്‍ട്ട് ചെയ്തിട്ടുള്ളത്. അശാസ്ത്രീയമായ ഭൂവിനിയോഗമാണ് ഉരുള്‍പൊട്ടലിനും മണ്ണിടിച്ചിലിനും കാരണമായതെന്ന വിദഗ്ധരുടെ റിപ്പോര്‍ട്ടുകളുടെ അടിസ്ഥാനത്തില് ഈ പഞ്ചായത്തുകളില് ഇനി കെട്ടിടങ്ങളുടെ ഉയരം എട്ട് മീറ്ററേ ആകാവൂ എന്നതാണ് കലക്ടറുടെ ഉത്തരവ്. അതത് കെട്ടിട ഉടമകള് പഞ്ചായത്ത് സെക്രട്ടറി വിളിക്കുന്ന ഹിയറിങ്ങിന് ഹാജരാകണം.\nഎട്ട് മീറ്ററില് കൂടുതലുള്ള പണി പൂര്‍ത്തിയായ കെട്ടിടങ്ങള് ഒരു തരത്തിലുമുള്ള ഭീഷണിയും ഉയര്‍ത്തുന്നില്ലെന്ന് തെളിയിക്കുകയും ജില്ലാ ദുരന്ത നിവാരണ അതോരിറ്റിയുടെ അനുമതി വാങ്ങുകയും വേണം. ഇതുസംബന്ധിച്ചുള്ള ജില്ലാ കലക്ടറുടെ ഉത്തരവ് പഞ്ചായത്ത് സെക്രട്ടറിമാര്‍ക്ക് കൈമാറി. 2015ല് വൈത്തിരി പഞ്ചായത്തിലെ കുന്നത്തിടവക വില്ലേജില് കെട്ടിടങ്ങള്‍ക്ക് എട്ട് മീറ്ററാക്കി അന്ന് കലക്ടറായിരുന്ന കേശവേന്ദ്രകുമാര് ഉത്തരവിറക്കിയിരുന്നു. നേരത്തേ അനുമതി വാങ്ങിയതാണെന്നു കാണിച്ച് ചില ഉടമകള് ഹൈക്കോടതിയില് നിന്നും സ്റ്റേ വാങ്ങി നിര്‍മാണ പ്രവൃത്തികള് പൂര്‍ത്തിയാക്കുകയായിരുന്നു. തുടര്‍ന്ന് കേശവേന്ദ്രകുമാര് താല്‍ക്കാലിക കലക്ടര് സ്ഥാനം വഹിക്കുന്ന സമയത്താണ് പുതിയ ഉത്തരവിറക്കിയിരിക്കുന്നത്. വൈത്തിരി പഞ്ചായത്ത് പരിധിയിലുള്ള സുഗന്ധഗിരി, വൈത്തിരി, സേട്ടുകുന്ന് തുടങ്ങിയ പ്രദേശങ്ങളില് നിരവധി സ്ഥലങ്ങളില് ഉരുള്‍പൊട്ടുകയും മണ്ണിടിച്ചിലുണ്ടാവുകയും ചെയ്തിരുന്നു.\nവൈത്തിരി പൊലിസ് സ്റ്റേഷനു സമീപമുള്ള കുന്നില്‍ചെരിവില് മണ്ണിടിഞ്ഞ് വീട്ടമ്മ മരിക്കുകയും വീടുകള് തകരുകയും ചെയ്തു.\nഇതിനു സമീപത്തു തന്നെയുള്ള വൈത്തിരി ബസ് സ്റ്റാന്‍ഡിലെ കെട്ടിടമാണ് പൂര്‍ണമായും നിലംപൊത്തിയത്. സുഗന്ധഗിരിയിലുണ്ടായ മണ്ണിടിച്ചിലില് ഭാഗ്യം കൊണ്ട്മാത്രമാണ് ആളപായം ഒഴിവായത്. കോടികളുടെ നാശനഷ്ടമാണ് ഇവിടെ സംഭവിച്ചത്. പൊഴുതന പഞ്ചായത്ത് പരിധിയില് വരുന്ന അമ്മാറ, കുറിച്യര്‍മല തുടങ്ങിയ സ്ഥലങ്ങളില് ചെറുതും വലുതമായ നിരവധി ഉരുള്‍പൊട്ടലുകളാണുണ്ടായത്. ഒട്ടേറെ ആളുകള്‍ക്ക് വീടുകളില് നിന്ന് പാലായനം ചെയ്യേണ്ടി വന്നു.\nകുറേ വീടുകള് നാമാവിശേഷമായി. തിരുനെല്ലി പഞ്ചായത്ത് പരിധിയില് വരുന്ന തൃശിലേരിയില് ഭൂമി അപ്പാടെ നിരങ്ങി നീങ്ങിയത് പരിഭ്രാന്തി സൃഷ്ടിച്ചിരിക്കുകയാണ്. ഇത്തരം സാഹചര്യങ്ങളുടെ പശ്ചാത്തലത്തില് ഓഗസ്റ്റ് 28നാണ് കേശവേന്ദ്രകുമാര് ഐ.എ.എസ് ഉത്തരവില് ഒപ്പുവെച്ചത്. പക്ഷെ രണ്ടു ദിവസം മുമ്പ് മാത്രമാണ് മൂന്നു പഞ്ചായത്തുകളില് നിയന്ത്രണമുണ്ടെന്ന കാര്യം പുറത്തായത്.


ക്രിക്കറ്റിൽ ബാറ്റ്‌സ്‌മാനു പകരം ബാറ്റർ എന്നുമാത്രം ഉപയോഗിക്കാൻ രാജ്യാന്തര ക്രിക്കറ്റ് കൗൺസിൽ തീരുമാനിച്ചു - Media Malayalam (മീഡിയ മലയാളം)\nക്രിക്കറ്റിൽ ബാറ്റ്‌സ്‌മാനു പകരം ബാറ്റർ എന്നുമാത്രം ഉപയോഗിക്കാൻ രാജ്യാന്തര ക്രിക്കറ്റ് കൗൺസിൽ തീരുമാനിച്ചു\nക്രിക്കറ്റിൽ ബാറ്റ്‌സ്‌മാനു പകരം ബാറ്റർ എന്നുമാത്രം ഉപയോഗിക്കാൻ രാജ്യാന്തര ക്രിക്കറ്റ് കൗൺസിൽ (ഐസിസി) തീരുമാനിച്ചു. ട്വന്റി–20 ലോകകപ്പുമുതൽ എല്ലാ ക്രിക്കറ്റ് മത്സരങ്ങളിലും ‘ബാറ്ററാ’യിരിക്കും.\nക്രിക്കറ്റിൽ പരിഷ്‌കരണത്തിന്റെ ചുമതലയുള്ള മാരിലെബൻ ക്രിക്കറ്റ് ക്ലബ് (എംസിസി) ‘ബാറ്റ്‌സ്‌മാൻ’ ഒഴിവാക്കുകയാണെന്ന് കഴിഞ്ഞമാസം അറിയിച്ചിരുന്നു. വനിതാ ക്രിക്കറ്റ് സജീവമായ സാഹചര്യത്തിലാണ് ഈ മാറ്റം\n(ICC) has decided to use the name Batter instead\nof Batman in cricket.\nPrevious articleസ്വകാര്യ മെഡിക്കല് കോളേജിലെ എംബിബിഎസ് വിദ്യാര്‍ത്ഥിയെ മരിച്ച നിലയില് കണ്ടെത്തി\nNext article2019ല് കേരളത്തില് പ്രസവിച്ചത് 20,995 കൗമാരക്കാരികള് ! കൗമാരപ്രായം പിന്നിടും മുമ്പ് രണ്ടും മൂന്നും തവണ പ്രസവിച്ചവര് നൂറുകണക്കിന്; കേരളത്തിന്റെ പോക്ക് എങ്ങോട്ട്…


ഐഫോൺ 11 സീരീസ് ഹാൻഡ്സെറ്റുകൾ സെപ്റ്റംബർ 27 മുതൽ ഇന്ത്യയിൽ; 39,300 രൂപ വിലയുള്ള ഫോണിന് മികച്ച ഓഫറുകൾ പ്രഖ്യാപിച്ച് ബാങ്കുകൾ - Live Newage\nന്യൂഏജ് ന്യൂസ്, കഴിഞ്ഞയാഴ്ച അവതരിപ്പിച്ച ആപ്പിളിന്റെ ഐഫോൺ 11 സീരീസ് ഹാൻഡ്സെറ്റുകൾ വിദേശ വിപണികളിൽ വിതരണം തുടങ്ങി. പുതിയ ഐഫോൺ മോഡലുകൾ സെപ്റ്റംബർ 27 മുതൽ ഇന്ത്യയിൽ വിൽപനയ്‌ക്കെത്തും. ഇവയ്‌ക്കായി പ്രീ ബുക്കിംഗ് തുടങ്ങി. ഐഫോൺ മോഡലുകൾ ആപ്പിൾ സ്റ്റോറിൽ അല്ലെങ്കിൽ ഫ്ലിപ്പ്കാർട്ട്, ആമസോൺ, പേടിഎം മാൾ എന്നിവയിൽ ഓൺലൈനായി മുൻകൂട്ടി ബുക്ക് ചെയ്യാം. മിക്കവരും വൻ ഓഫറുകളാണ് വാഗ്ദാനം ചെയ്യുന്നത്.\nഐഫോൺ 11 സീരീസ് പ്രീ-ബുക്ക് ചെയ്യുന്നവർക്കായി എച്ച്ഡിഎഫ്സി ഡിസ്കൗണ്ട്, ക്യാഷ്ബാക്ക് ഓഫറുകൾ പ്രഖ്യാപിച്ചിട്ടുണ്ട്. പ്രീ-ഓർ‌ഡർ പരസ്യത്തിൽ എച്ച്‌ഡി‌എഫ്‌സി ഇൻസ്റ്റന്റ് ഡിസ്കൗണ്ട്, ക്യാഷ്ബാക്ക് ഓഫറുകൾ വിശദമാക്കിയിട്ടുണ്ട്. എങ്കിലും തിരഞ്ഞെടുത്ത എച്ച്‌ഡി‌എഫ്‌സി ക്രെഡിറ്റ് കാർ‌ഡുകളുടെ ഉപയോക്താക്കൾ‌ക്ക് പ്രത്യേകം ഡീലുകളുണ്ട്. റിവാർഡ് പോയിന്റുകൾ‌ക്കൊപ്പം ഐഫോൺ 11 (64 ജിബി) 39,300 രൂപയ്ക്ക് വരെ ലഭിക്കുമെന്നാണ് അറിയുന്നത്.\nവിവിധ എച്ച്ഡിഎഫ്സി കാർഡുകളെ അടിസ്ഥാനമാക്കി ഐഫോൺ 11 സീരീസുകളിലെ കിഴിവുകളിലും മാറ്റമുണ്ട്. ടോപ്പ് ടയർ കാർഡായ എച്ച്ഡിഎഫ്സി ബാങ്ക് ഇൻഫിനിയ ക്രെഡിറ്റ് കാർഡിന് സ്മാർട് ബൈ പ്ലാറ്റ്ഫോം വഴി ഐഫോൺ 11 വാങ്ങിയാൽ വില ഗണ്യമായി കുറയ്ക്കാൻ സഹായിക്കും. എച്ച്ഡിഎഫ്സി ക്രെഡിറ്റ് അല്ലെങ്കിൽ ഡെബിറ്റ് കാർഡ് ഉപയോഗിച്ച് വാങ്ങുമ്പോൾ 6,000 രൂപ ഇളവും നൽകുന്നുണ്ട്. ഐഫോൺ 11, ഐഫോൺ 11 പ്രോ എന്നിവയിൽ 6,000 രൂപയുടെ ഇൻസ്റ്റന്റ് കിഴിവ് എല്ലാവർക്കും ലഭിക്കും. ഐഫോൺ 11 പ്രോ മാക്‌സിന് 7,000 രൂപ കിഴിവ് ലഭിക്കും.\nഅധിക റിവാർഡ് പോയിന്റുകൾ ഉൾപ്പെടുത്തുമ്പോൾ തിരഞ്ഞെടുത്ത എച്ച്ഡിഎഫ്സി കാർഡുകളുടെ ഉപയോക്താക്കൾക്ക് മികച്ച ഡീലുകൾ ലഭിക്കും. ഇതുവഴി അവർക്ക് ഐഫോൺ 11 സീരീസ്, ആപ്പിൾ വാച്ച് സീരീസ്5(40 എംഎം) എന്നിവ കുറഞ്ഞ വിലയ്ക്ക് വാങ്ങാം.


യുഎഇയിൽ ഇന്ന് മൂന്ന് കൊവിഡ് മരണം; 412 പേർക്ക് കൂടി രോഗം സ്ഥിരീകരിച്ചു\nTue Mar 02 2021 16:55:39 GMT+0530 (India Standard Time)\n32,000 പേർക്കിടയിൽ കഴിഞ്ഞദിവസം നടത്തിയ പരിശോധനയിലാണ് ഇത്രയും പേർക്ക് രോഗം സ്ഥിരീകരിച്ചത്\nABH14 April 2020 7:40 PM GMT\nദുബൈ: യുഎഇയില് മൂന്ന് പേര് കൂടി കൊവിഡ് ബാധിച്ച് മരിച്ചു. ഇതോടെ, രാജ്യത്തെ കൊവിഡ് മരണസംഖ്യ 28 ആയി. അതേസമയം, യുഎഇയില് രോഗം ഭേദമാവുന്നവരുടെ എണ്ണത്തില് വര്‍ധന രേഖപ്പെടുത്തി. 172 പേര്‍ക്ക് രോഗം ഭേദമായി.\n412 പേർക്ക് കൂടി പുതുതായി രോഗം സ്ഥിരീകരിച്ചു. മൊത്തം രോഗികളുടെ എണ്ണം 4933 ആയി ഉയർന്നു. ഇന്ന് 81 പേർക്ക് രോഗം പൂർണമായും ഭേദമായി. രോഗവിമുക്തി നേടിയവരുടെ എണ്ണം രാജ്യത്ത് 933 ആയി. 32,000 പേർക്കിടയിൽ കഴിഞ്ഞദിവസം നടത്തിയ പരിശോധനയിലാണ് ഇത്രയും പേർക്ക് രോഗം സ്ഥിരീകരിച്ചതെന്നും മന്ത്രാലയം അറിയിച്ചു.\nഎല്ലാവരും ഇനിയും ജാഗ്രതയോടെ തുടരണം. ഗ്ലൗസും, മാസ്‌കും, ശുചിത്വ പാലനവും കരുതലോടെ തുടരണം. പരമാവധി വീട്ടില് തന്നെ തുടരാന് ശ്രദ്ധിക്കണമെന്നും അധികൃതര് പറഞ്ഞു. രോഗബാധിതരുടെ എണ്ണം ഏറ്റവും ഉയര്‍ന്നതോതിലെത്തി കുറയുന്ന പ്രവണതയാണ് ഉണ്ടാകേണ്ടത്. അത്തരം മാറ്റങ്ങള്‍ക്കായി കാത്തിരിക്കുകയാണെന്നും യുഎഇ ആരോഗ്യമന്ത്രാലയ വക്താവ് ഡോ. ഫരീദ അല് ഹുസ്‌നി പറഞ്ഞു.


‘ഉദ്ദിഷ്ടകാര്യത്തിന് ഉപകാരസ്മരണ’; ശബരിമലയില് കര്‍പ്പൂരാഴി പൂജ നടത്തി കെഎസ്ആര്‍ടിസി എംഡി - The Newsrupt\n‘ഉദ്ദിഷ്ടകാര്യത്തിന് ഉപകാരസ്മരണ’; ശബരിമലയില് കര്‍പ്പൂരാഴി പൂജ നടത്തി കെഎസ്ആര്‍ടിസി എംഡി\nPosted 13 Jan 2019 at 5:53 AM\nപമ്പയില് കര്‍പ്പൂരാഴി പൂജ നടത്തി കെഎസ്ആര്‍ടിസി എംഡി ടോമിന് ജെ തച്ചങ്കരി. രണ്ടു മാസം നീളുന്ന തീര്‍ത്ഥാടനകാലം അനിഷ്ടങ്ങളില്ലാതെ പൂര്‍ത്തിയാകുന്നതിന്റെ നന്ദി പ്രകടനമായി ആണ് കെഎസ്ആര്‍ടിസിയുടെ കര്‍പ്പൂരാഴി. എംഡി ടോമിന് തച്ചങ്കരി ഹോമകുണ്ഡത്തില് അഗ്നി പകര്‍ന്നപ്പോള് ജീവനക്കാര് കാര്‍മ്മികരായി.\nകേരളത്തിന്റെ സ്വന്തം ആനവണ്ടി കടുത്ത പ്രതിസന്ധിയിലൂടെ കടന്നുപോകുമ്പോള് രക്ഷയ്ക്ക് ദൈവസഹായം കൂടിയേ തീരുവെന്ന് പൂജയ്ക്ക് ശേഷം തച്ചങ്കരി പ്രതികരിച്ചു.\nതകര്‍ന്ന ബസുകളുമായി കെഎസ്ആര്‍ടിസി ജീവനക്കാര് തിരുവനന്തപുരം നഗരം വലയം വെച്ചിരുന്നു. 'ഇതിനൊന്നും ഞാന് ഉത്തരവാദിയല്ല, ദയവായി എന്നെ എറിഞ്ഞ് തകര്‍ക്കരുത്, ഒരുപാട് പേരുടെ അന്നമാണ്' എന്ന ബാനറോടെയായിരുന്നു കെഎസ്ആര്‍ടിസിയുടെ പ്രതിഷേധപ്രകടനം.\nകെഎസ്ആര്‍ടിസിയില് നിര്‍ദ്ദിഷ്ട യോഗ്യമല്ലാത്ത എംപാനല് ജീവനക്കാരെ പിരിച്ചുവിടാനുള്ള ഹൈക്കോടതി ഉത്തരവിന് എതിരെ സമരം തുടരുകയാണ്. പത്തുവര്‍ഷത്തില് താഴെ സര്‍വീസ് ഉളളവരെയും ഒരു വര്‍ഷം 120 ദിവസം ജോലി ചെയ്യാത്തവരെയും പിരിച്ചുവിടണമെന്നായിരുന്നു ഹൈക്കോടതി ഡിവിഷന് ബെഞ്ചിന്റെ ഉത്തരവ്. ഈ മാസം 21ന് സെക്രട്ടറിയേറ്റ് വളഞ്ഞ് ശയനപ്രദക്ഷിണം നടത്തുമെന്നാണ് ജീവനക്കാര് വ്യക്തമാക്കിയിരിക്കുന്നത്.\nTomin J ThachankaryKSRTCSabarimala


Second death anniversary of Mala Aravindan - Malayalam Filmibeat\n| Updated: Sunday, January 29, 2017, 11:24 [IST]\nതിയേറ്ററുകളില് ചിരിയുടെ മാലപ്പടക്കം കൊളുത്തി പ്രേക്ഷകരെ ചിരിപ്പിക്കുന്ന അതുല്യ കലാകാരനായ മാള അരവിന്ദന് യാത്രയായിട്ട് ഞായറാഴ്ച രണ്ടു വര്‍ഷം തികയുകയാണ്. അഭിനയത്തിനുമപ്പുറത്ത് നല്ലൊരു തബല വായനക്കാരന് കൂടിയാണ് മാള. നാടകത്തില് നിന്നാണ് ഈ കലാകാരന് അഭ്രപാളിയിലേക്കെത്തിയത്.\n1976 ല് പുറത്തിറങ്ങിയ സിന്ദൂരത്തിലൂടെയാണ് മാള അരവിന്ദന് സിനിമയിലേക്കെത്തിയത്. 39 വര്‍ഷത്തെ അഭിനയ ജീവിതത്തില് 500 ഓളം കഥാപാത്രങ്ങള്‍ക്ക് മിഴിവേകാന് അരവിന്ദന് കഴിഞ്ഞു.\nമാളയില് നിന്നും അരവിന്ദന്\nഎറണാകുളത്താണ് അരവിന്ദന് ജനിച്ചത്. സംഗീതാധ്യാപികയായ അമ്മയ്ക്ക് തൃശ്ശൂര് മാളയിലേക്ക് സ്ഥലം മാറ്റം ലഭിച്ചതിനെത്തുടര്‍ന്ന് കുടുംബത്തോടെ മാളയിലേക്ക് മാറി. പിന്നീട് പേരിനൊപ്പം അരവിന്ദന് മാളയും ചേര്‍ത്തു.\nഅമ്മയ്‌ക്കൊപ്പം താളമിട്ട് തബല പഠിച്ചു\nഅമ്മ പാട്ടുപഠിപ്പിക്കുമ്പോള് തകരപ്പെട്ടിയില് താളമിടുന്ന മകന്റെ താളബോധം മനസ്സിലാക്കിയ അമ്മ മാളയെ തബല പഠിപ്പിക്കാന് വിട്ടു. തബല പഠിച്ചതാണ് കലാ ജീവിത്തില് വഴിത്തിരിവായത്.\nഅരങ്ങില് നിന്നും വെള്ളിത്തിരയിലേക്ക്\nനാടകത്തില് നിന്നുമാണ് മാള സിനിമയിലേക്കെത്തിയത്. 1976 ല് പുറത്തിറങ്ങിയ സിന്ദൂരത്തിലാണ് ആദ്യമായി അഭിനയിച്ചത്. തുടക്കത്തില് അല്‍പ്പം കഷ്ടപ്പെട്ടെങ്കിലും പിന്നീട് അദ്ദേഹത്തെ മലയാള സിനിമ അംഗീകരിച്ചു തുടങ്ങി.\nവെങ്കലും, മൂന്നാം മുറ, ഭൂതക്കണ്ണാടി, കണ്ടു കണ്ടറിഞ്ഞു, കൊച്ചു കൊച്ചു സന്തോഷങ്ങള്, മധുരനൊമ്പരക്കാറ്റ്, മീശമാധവന്, ഊമപ്പെണ്ണിന് ഉരിയാടാപ്പയ്യന്, കരുമാടിക്കുട്ടന് തുടങ്ങി നിരവധി സിനിമകളില് മാള അരവിന്ദന് വേഷമിട്ടിട്ടുണ്ട്. ബാബു ജനാര്‍ദ്ദനന് സംവിധാനം ചെയ്ത ഗോഡ് ഫോര് സെയിലിലാണ് അവസാനമായി അഭിനയിച്ചത്.\nRead more about: malayalam film malayalam cinema malayalam movie actor mala aravindan death മലയാളം സിനിമ നടന് മാള അരവിന്ദന് മരണം\nSecond death anniversary of Mala Aravindan.


ക്യൂട്ട് ചിത്രങ്ങൾ പങ്കുവച്ച് അവതാരിക അപർണ്ണ തോമസ്..! പുത്തൻ ഫോട്ടോഷൂട്ട് ചിത്രങ്ങൾ കാണാം.. - STAR PIX MEDIA\nHome Gallery ക്യൂട്ട് ചിത്രങ്ങൾ പങ്കുവച്ച് അവതാരിക അപർണ്ണ തോമസ്..! പുത്തൻ ഫോട്ടോഷൂട്ട് ചിത്രങ്ങൾ കാണാം..\nക്യൂട്ട് ചിത്രങ്ങൾ പങ്കുവച്ച് അവതാരിക അപർണ്ണ തോമസ്..! പുത്തൻ ഫോട്ടോഷൂട്ട് ചിത്രങ്ങൾ കാണാം..\nസീ കേരളയിലൂടെ ടെലിവിഷൻ ആസ്വാതകർക് സുപരിചിതരായ ജീവ ജോസഫും അപർണ തോമസും മലയാളികളുടെ പ്രിയ താരജോഡികളായ അവതാരകരാണ്. സ രി ഗ മ പ എന്ന റിയാലിറ്റി പ്രോഗ്രാമിൽ ജീവ അവതാരക ആയിരുന്നു. അന്നുമുതൽ തന്നെ ജീവയുടെ വീഡിയോസും,ഫോട്ടോകളും എല്ലാം സോഷ്യൽ മീഡിയയിൽ ശ്രെദ്ധേയമായിരുന്നു.\nപിന്നീട് സീ കേരളത്തിലെ തന്നെ മിസ്റ്റർ ആൻഡ് മിസിസ് എന്ന പരുപാടിയുടെയും അവതരികയായി ജീവയും ഒപ്പം ഭാര്യ അപർണയും എത്തുകയായിരുന്നു.ഇരുവരുടെയും വിവാഹം കഴിഞ്ഞിട്ട്5വർഷം കഴിഞ്ഞു.രണ്ടുപേരുടെയും അവതരണ രീതി വളരേ പെട്ടന് തന്നെ പ്രേക്ഷക പ്രീതി നേടിയെടുക്കുകയും,ആ പ്രോഗ്രാം കാണുന്ന ആളുകളുടെ എണ്ണത്തിൽ വർധനവും ഉണ്ടായി.\nസമൂഹമാധ്യമങ്ങളിലും വളരെ അതികം സജീവമായ ഇരുവരും അടിപൊളി കപ്പിൾ ഫോട്ടോ ഷൂട്ടുകൾ ചെയ്തുകൊണ്ട് ആരാധകരുമായി സമയം ചിലവഴിക്കാനും ഇരുവരും ശ്രമിക്കാറുണ്ട്. അത്തരത്തിൽ അപർണ ഈയിടെ തന്റെ ഇൻസ്റ്റാഗ്രാം അക്കൗണ്ടിൽ പോസ്റ്റ് ചെയ്ത ഫോട്ടോസ് ആണിപ്പോൾ ആരാധകരുടെ മനസ്സ് കീഴടക്കിയത്.


പബ്‌ജി തിരിച്ചെത്തുന്നു; എയർടെല്ലുമായി ചർച്ചകൾ പുരോഗമിക്കുന്നെന്ന് റിപ്പോർട്ട് | Metro Journal Online\nഇന്ത്യന് വിപണിയില് പബ്‌ജി ഗെയിം തിരികെ കൊണ്ടുവരാന് കമ്പനി റിലയന്‍സ് ജിയോയുമായി ചര്‍ച്ച നടത്തിയെന്ന് നേരത്തെ റിപ്പോര്‍ട്ടുകള് ഉണ്ടായിരുന്നു .എന്നാല് ജിയോയുമായി ചര്‍ച്ചകള് അവസാനിച്ചു എന്നും നിലവില് ഗെയിം വിപണിയില് കൊണ്ടുവരുന്നതിന് എയര്‍ടെല്ലുമായി പ്രാരംഭ ചര്‍ച്ചകള് തുടരുകയാണെന്നാണ് പുതിയ റിപ്പോര്‍ട്ട് സൂചിപ്പിക്കുന്നത്.\nഈ വര്‍ഷം സെപ്റ്റംബര് രണ്ടിനായിരുന്നു കേന്ദ്ര സര്‍ക്കാര് പബ്ജി ഉള്‍പ്പടെ 118 ചൈനീസ് ആപ്പുകള്‍ക്ക് നിരോധനം ഏര്‍പ്പെടുത്തിയത്. ഉപഭോക്താക്കളുടെ വിവരങ്ങള് ചോര്‍ത്തുകയും സുരക്ഷാ മാനദണ്ഡങ്ങള് പാലിക്കാതിരുന്നതായും കണ്ടെത്തിയതിനെ തുടര്‍ന്നായിരുന്നു ഈ നടപടി. എന്നാല് പിന്നീട് കമ്പനി ചൈനയുമായിട്ടുള്ള ബന്ധം വിച്ഛേദിക്കുകയായിരുന്നു.\nഇതിന് ശേഷമാണ് കമ്പനി ഇപ്പോള് എയര്‍ടെല്ലുമായി ചര്‍ച്ചകള് നടത്തുന്നത്. എയര്‍ടെലും പബ്ജി കോര്‍പ്പറേഷനും തമ്മില് പബ്ജി മൊബൈലിന്റെ വിതരണാവകാശം കൈമാറുന്നതിനെ കുറിച്ചാണ് ചര്‍ച്ചകള്. ഇന്ത്യന് വിപണിയില് എന്തു വിലകൊടുത്തും തിരിച്ചെത്തുക എന്ന ലക്ഷ്യത്തിനാണ് പബ്ജി കഠിനമായി പരിശ്രമിക്കുന്നത്.\n← ബെയിര്‍സ്റ്റോക്ക് മൂന്ന് റൺസ് അകലെ സെഞ്ച്വറി നഷ്ടം; കിംഗ്‌സ് ഇലവനെതിരെ ഹൈദരാബാദിന് തകർപ്പൻ സ്‌കോർ\nപഞ്ചാബിനെ എറിഞ്ഞുവീഴ്ത്തി, സണ്‍റൈസേഴ്‌സിന് 69 റണ്‍സ് ജയം →\nGallery image with caption: പബ്ജി ഉൾപ്പെടെ 295 ചൈനീസ് ആപ്പുകൾ കൂടി നിരോധിക്കാൻ കേന്ദ്രം; ഐടി മന്ത്രാലയം ശുപാർശ നൽകി 27th July 2020


ശക്തരായ സ്ത്രീകളെ കണ്ടാല് ഈത്തയൊലിപ്പിക്കുന്നവര്; കമല് ശരാശരി, പെട്ടത് മഞ്ജുവാര്യര് | Kamal Movie Aami: S Saradakutty Criticize Kamal comments about Vidhya Balan and Manju Warrier - Malayalam Oneindia\n» ശക്തരായ സ്ത്രീകളെ കണ്ടാല് ഈത്തയൊലിപ്പിക്കുന്നവര്; കമല് ശരാശരി, പെട്ടത് മഞ്ജുവാര്യര്\nശക്തരായ സ്ത്രീകളെ കണ്ടാല് ഈത്തയൊലിപ്പിക്കുന്നവര്; കമല് ശരാശരി, പെട്ടത് മഞ്ജുവാര്യര്\nUpdated: Sun, Jan 14, 2018, 17:52 [IST]\nകമലാസുരയ്യയുടെ ജീവിതകഥ പറയുന്ന ആമിയില് നിന്ന് ബോളിവുഡ് നടി വിദ്യാബാലന് പിന്‍മാറിയത് ഏറെ വിവാദമായിരുന്നു. പിന്നീടാണ് ചിത്രത്തിലെ നായികാ വേഷം നടി മഞ്ജുവാര്യര്‍ക്ക് ലഭിച്ചത്. വിദ്യാബാലന് എന്തുകൊണ്ട് പിന്‍മാറിയെന്ന കാര്യത്തില് തര്‍ക്കം ഉടലെടുത്തിരുന്നെങ്കിലും ചിത്രത്തിന്റെ സംവിധായകന് കമല് കഴിഞ്ഞദിവസം നടത്തിയ പരാമര്‍ശം ഏറെ ശ്രദ്ധിക്കപ്പെട്ടിരുന്നു. വിദ്യാബാലന് പിന്‍മാറിയതില് സന്തോഷമുണ്ടെന്നായിരുന്നു കമല് ഒരു അഭിമുഖത്തില് പറഞ്ഞത്. വിദ്യാബാലനാണ് ആമിയെങ്കില് അതില് കുറച്ച് ലൈംഗികത കടന്നുവരുമായിരുന്നുവെന്നും കമല് പറഞ്ഞിരുന്നു. ഇതിനെതിരേ രൂക്ഷമായ ഭാഷയില് പ്രതികരിച്ചിരിക്കുകയാണ് എഴുത്തുകാരി ശാരദക്കുട്ടി. കമല് ശരാശരി സംവിധായകനാണെന്നും മാധവിക്കുട്ടിയെ ആദ്യമായി സിനിമയിലാക്കാന് ശ്രമിച്ചത് നിര്‍ഭാഗ്യവശാല് കമലാണെന്നും ശാരദക്കുട്ടി പരിഹസിച്ചു...\nമാധവിക്കുട്ടിയെ പോലെയുള്ള ശക്തരായ സ്ത്രീകള് ഇരുന്നിടത്ത് കമലിന്റെ പെണ് സങ്കല്‍പ്പത്തെ പിടിച്ചിരുത്തിയാല് അതിന് പൊള്ളുമെന്നാണ് ശാരദക്കുട്ടിയുടെ അഭിപ്രായം. മാധവിക്കുട്ടിയെ സിനിമയിലെത്തിക്കാന് ആദ്യമായി ശ്രമിച്ചത് കമലാണെന്നത് നിര്‍ഭാഗ്യമാണെന്നും ശാരദക്കുട്ടി സൂചിപ്പിക്കുന്നു.\nശാരദക്കുട്ടിയുടെ ഫേസ്ബുക്ക് പോസ്റ്റ് ഇങ്ങനെ- അസ്തമയ സൂര്യനെ നോക്കിയിരിക്കുന്ന കമലയോട് നീ ഏതു ദൈവത്തെയാണ് ധ്യാനിക്കുന്നത് എന്നു ചോദിച്ച അമ്മയോട് കമല പറഞ്ഞത്, ഞാനിഷ്ടപ്പെട്ട പുരുഷനുമായി രതിലീലകളാടുന്നത് ഭാവന ചെയ്യുകയാണ് എന്നാണ്. ആ മാധവിക്കുട്ടി ഇരുന്നിടത്ത് കമലിന്റെ പെണ് സങ്കല്‍പത്തെ പിടിച്ചിരുത്തിയാല് അതിന് വല്ലാതെ പൊള്ളും.\nഒരേ സമയം മാധവിക്കുട്ടിയെ ആരാധിക്കുന്നതായി ഭാവിച്ചപ്പോഴും, അവരുന്നയിച്ച സദാചാര പ്രശ്‌നങ്ങളെ പടിക്കു പുറത്തു നിര്‍ത്തി തങ്ങളുടെ ഭീരുത്വം ഇക്കൂട്ടര് തെളിയിച്ചു കൊണ്ടിരുന്നു. മാധവിക്കുട്ടിയെ ആദ്യമായി സിനിമയിലാക്കാന് ശ്രമിച്ചത് നിര്‍ഭാഗ്യവശാല് കമല് എന്ന ശരാശരി സംവിധായകനായിപ്പോയി.\nവിദ്യാ ബാലന് രക്ഷപ്പെട്ടു മഞ്ജു വാര്യര് പെട്ടു\nഎടുത്താല് പൊങ്ങാത്ത വി കെ എന്നിനെയും മാധവിക്കുട്ടിയേയും ഒക്കെ തൊട്ട് കാല് വഴുതി വീഴുന്നു അദ്ദേഹം. മാധവിക്കുട്ടിയെ 'സിനിമയിലെടുത്തു' എന്ന ആ അന്ധാളിപ്പില് നിന്ന് അദ്ദേഹം ഇനിയും പുറത്തു കടന്നിട്ടില്ല. അതാണദ്ദേഹം കുലീനത, നൈര്‍മല്യം, മൂക്കുത്തി, മഞ്ജു വാര്യര് എന്നൊക്കെ പറയുന്നത്. വിദ്യാ ബാലന് രക്ഷപ്പെട്ടു മഞ്ജു വാര്യര് പെട്ടു എന്നു പറയുന്നതാകും ശരി- ശാരദക്കുട്ടിയുടെ ഫേസ്ബുക്ക് പോസ്റ്റ് അവസാനിക്കുന്നത് ഇങ്ങനെയാണ്.\nആമിയില് വിദ്യാബാലന് അഭിനയിച്ചിരുന്നെങ്കില് ലൈംഗിക അതിപ്രസരം പ്രേക്ഷകര് കാണേണ്ടി വന്നേനെയെന്ന കമലിന്റെ വാക്കുകളാണ് ശാരദക്കുട്ടിയെ പ്രകോപിപ്പിച്ചത്. വിദ്യാബാലന്റെ ശാരീരിക ഘടന ആമി എന്ന കഥാപാത്രത്തിന് ചേരുന്നതല്ല. അവര് പിന്‍മാറിയതും മഞ്ജുവാര്യര് പകരമെത്തിയതുംവഴി തനി നാടന് വ്യക്തിയായി കഥാപാത്രത്തെ അവതരിപ്പിക്കാന് സാധിച്ചുവെന്ന് കമല് പറഞ്ഞിരുന്നു.\nഇതിനെതിരേ പല കോണുകളില് നിന്നു വിമര്‍ശനം ഉയര്‍ന്നിട്ടുണ്ട്. വിദ്യാബാലനെ ലൈംഗികമായി അധിക്ഷേപിച്ചുവെന്നാണ് സോഷ്യല് മീഡിയയില് ചിലര് അഭിപ്രായപ്പെട്ടത്. എന്നാല് പബ്ലിസിറ്റിക്ക് വേണ്ടി പറഞ്ഞതാണെന്നും ചിലര് പ്രതികരിച്ചു. കമലിനെ പിന്തുണച്ചും നിരവധി പേര് അഭിപ്രായം രേഖപ്പെടുത്തിയിരുന്നു.\nmanju warrier vidhya balan actress cinema മഞ്ജുവാര്യര് വിദ്യാ ബാലന് നടി സിനിമ\nKamal Movie Aami: S Saradakutty Criticize Kamal comments about Vidhya Balan and Manju Warrier